
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1886 

30 Δεκεμβρίου 2005 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

«Εγκριση τροποποίησης Οργανισμού Εσωτερικής 
Υπηρεσίας (Ο.Ε.Υ.), της Δημοτικής Επιχείρησης 
Ύδρευσης και Αποχέτευσης (Δ.Ε.Υ.Α.) Δικαίου Νο¬ 
μού Δωδεκανήσου. 1 


Α ΠΟΦΑΣΕΙ Σ 

Αριθμ. 16627 

«Εγκριση τροποποίησης Οργανισμού Εσωτερικής Υπη¬ 
ρεσίας (Ο.Ε.Υ.), της Δημοτικής Επιχείρησης Ύδρευ¬ 
σης και Αποχέτευσης (Δ.Ε.Υ.Α.) Δικαίου Νομού Δω¬ 
δεκανήσου ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΝΟΤΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 7 του ν. 1069/1980 «Περί 
κινήτρων για την ίδρυση των Δ.Ε.Υ.Α.». 

2. Τις διατάξεις του ν. 2218/1994, όπως τροποποιήθηκε 
μεταγενέστερα και ισχύει μέχρι σήμερα. 

3. Τις διατάξεις του άρθρου 6 του ν. 2307/1995 «Περί 
προσαρμογής νομοθεσίας αρμοδιότητας ΥΠΕΣΔΔΑ». 

4. Τις όμοιες του ν. 2503/1999. 

5. Την υπ’ αριθμ. 4699/Β729.8.1997 (ΦΕΚ 891/τ. Β'/ 
9.10.1997) απόφαση Γενικού Γραμματέα Περιφέρειας Νο¬ 
τίου Αιγαίου «Περί μεταβίβασης δικαιώματος υπογρα¬ 
φής στους Προϊσταμένους Δ/νσεων και Τμημάτων της 
Γ ενικής Δ/νσης της Περιφέρειας στο Νομό Δωδ/σου». 

6. Την υπ’ αριθμ. 274/2005 απόφαση του Δημοτικού 
Συμβουλίου Δικαίου Κω, με την οποία εγκρίνεται η 
τροποποίηση του Οργανισμού Εσωτερικής Υπηρεσίας 
(Ο.Ε.Υ.), της Δημοτικής ΕπιχείρησηςΎδρευσης και Απο¬ 
χέτευσης (Δ.Ε.Υ.Α.) Δικαίου. 

7. Την αριθμ. 43/2005 απόφαση του Διοικητικού Συμ¬ 
βουλίου της Δημοτικής ΕπιχείρησηςΎδρευσης και Απο¬ 
χέτευσης (Δ.Ε.Υ.Α.) Δικαίου. 

8. Το Φ.Ε.Κ. υπ’ αριθμ. 1451/τ. Β'/29.11.2000, στο οποίο 
δημοσιεύθηκε ο Οργανισμός Εσωτερικής Υπηρεσίας 
της Δημοτικής ΕπιχείρησηςΎδρευσης και Αποχέτευ¬ 
σης Δικαίου (Δ.Ε.Υ.Α.Δ.) και το Φ.Ε.Κ. αριθμ. 947/τ.Β7 
9.7.2003, στο οποίο δημοσιεύθηκε η τροποποίηση του 


Οργανισμού Εσωτερικής Υπηρεσίας (Ο.Ε.Υ.) της Δημο¬ 
τικής ΕπιχείρησηςΎδρευσης και Αποχέτευσης Δικαίου 
(Δ.Ε.Υ.Α.Δ.), αποφασίζουμε: 

Εγκρίνουμε την αριθμ. 274/2005 απόφαση του Δημο¬ 
τικού Συμβουλίου Δικαίου Κω, σχετικά με την τροπο¬ 
ποίηση του Οργανισμού Εσωτερικής Υπηρεσίας (Ο.Ε.Υ.), 
της Δημοτικής ΕπιχείρησηςΎδρευσης και Αποχέτευσης 
(Δ.Ε.Υ.Α.) Δικαίου, ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΥΠΗΡΕΣΙΩΝ 
ΤΗΣ ΔΗΜΟΤΙΚΗΣ ΕΠΙΧΕΙΡΗΣΗΣ 
ΥΔΡΕΥΣΗΣ - ΑΠΟΧΕΤΕΥΣΗΣ ΔΙΚΑΙΟΥ 

ΚΕΦΑΛΑΙΟ Α’ 

ΑΝΤΙΚΕΙΜΕΝΟ ΕΣΩΤΕΡΙΚΟΥ 
ΚΑΝΟΝΙΣΜΟΥ ΥΠΗΡΕΣΙΩΝ 

Αρθρο 1 

Περιεχόμενο Κανονισμού 

1.1 Ο Εσωτερικός Κανονισμός Υπηρεσιών (Ε.Κ.Υ.) της 
Δημοτικής ΕπιχείρησηςΎδρευσης - Αποχέτευσης Δικαί¬ 
ου ρυθμίζει τα ζητήματα που αφορούν στην οργάνωση, 
τη σύνθεση, τις αρμοδιότητες και τη λειτουργία των 
υπηρεσιών της, τον αριθμό των οργανικών θέσεων του 
τακτικού προσωπικού κατά υπηρεσία, την τοποθέτηση 
του στις θέσεις σύμφωνα με τις ειδικότητες και ανάλο¬ 
γα με τις ανάγκες της υπηρεσίας, τον τρόπο πρόσληψης 
και απόλυσης, τις αποδοχές, την πειθαρχική ευθύνη και 
γενικά κάθε θέμα που έχει σχέση με την υπηρεσιακή 
κατάσταση και τα δικαιώματα του απασχολούμενου 
προσωπικού και τις υποχρεώσεις της Δ.Ε.Υ.Α.Δ. προς 
το προσωπικό που από την πρόσληψη του αποδέχεται 
τον Ε.Κ.Υ. ως εργασιακή σχέση. 

ΚΕΦΑΛΑΙΟ Β' 

ΝΟΜΙΚΗ ΜΟΡΦΗ - ΣΤΟΧΟΙ 
Αρθρο 2 

Νομική Μορφή -Έδρα - 
Σφραγίδα - Διακριτικός Τίτλος 

2.1 Το Νομικό Πρόσωπο με την επωνυμία «ΔΗΜΟΤΙΚΗ 
ΕΠΙΧΕΙΡΗΣΗ ΥΔΡΕΥΣΗΣ -ΑΠΟΧΕΤΕΥΣΗΣ ΔΙΚΑΙΟΥ» που 
συστάθηκε με την υπ’ αριθμό 1776/30.12.1999 απόφαση 
του Γενικού Γραμματέα Περιφέρειας Νοτίου Αιγαίου 
η οποία δημοσιεύθηκε στο υπ' αριθμό 2257 ΦΕΚ στις 
31 Δεκεμβρίου 1999, είναι Νομικό Πρόσωπο Ιδιωτικού 

Δικαίου και διέπεται από τις διατάξεις του ν.1069/1980 
«Περί κινήτρων δια την ίδρυση επιχειρήσεων'Υδρευσης 
και Αποχετεύσεως» όπως ισχύει με τις τροποποιήσεις 
του, τις διατάξεις των άρθρων περί Αποχετεύσεως, τις 
διατάξεις των άρθρων 277 έως 284 του Κώδικα Δήμων 
και Κοινοτήτων Προεδρικό Διάταγμα 410/95, και τις δια¬ 
τάξεις της 25027/19.4.1984 (ΦΕΚ 244Β /19.4.1984) απόφαση 
του Υπουργού Εσωτερικών. 

2.2 Έδρα της επιχείρησης είναι ο Δήμος Δικαίου του 
Νομού Δωδεκανήσου. 

2.3 Η επιχείρηση έχει δική της σφραγίδα, το περιεχό¬ 
μενο και το σχήμα της οποίας καθορίζεται με απόφαση 
του Δ.Σ. 

2.4 Η επιχείρηση εκτός από την επωνυμία της πα¬ 
ραγράφου του άρθρου αυτού μπορεί κατά τις συναλ¬ 
λαγές της και την συνολική λειτουργία της με το κοινό 
(καταναλωτές, προμηθευτές κ.τ.λ.) να χρησιμοποιεί δι¬ 
ακριτικό τίτλο ο οποίος καθορίζεται με απόφαση του 
Δ.Σ και απολαμβάνει της ίδιας όπως και η επωνυμία 
κατοχύρωσης και προστασίας (ν.146/14,184/14). 

Άρθρο 3 

Σκοπός της Επιχείρησης 

3.1 Σκοπός της επιχείρησης είναι: η κατασκευή έργων 
ύδρευσης-άρδευσης και αποχέτευσης στο Δήμο Δικαί¬ 
ου, η συντήρηση, εκμετάλλευση, διοίκηση και λειτουρ¬ 
γία των δικτύων ύδρευσης, άρδευσης και αποχέτευσης 
ακαθάρτων και όμβριων υδάτων ως και μονάδων επε¬ 
ξεργασίας λυμάτων και αποβλήτων της περιοχής της 
αρμοδιότητας αυτής. 

3.2 Να κατασκευάζει δίκτυο ύδρευσης-άρδευσης εκ¬ 
μεταλλευόμενη πηγές, λιμνοδεξαμενές, φράγματα και 
υπόγεια ύδατα τα οποία θα μεταφέρει με ευθύνη της 
στο κυρίως δίκτυο ύδρευσης-άρδευσης το οποίο θα 
έχει κατασκευαστεί. 

3.3 Να δημιουργεί δίκτυα αποχέτευσης ακάθαρτων 
και όμβριων υδάτων ως και μονάδες επεξεργασίας λυ¬ 
μάτων και αποβλήτων, βιολογικούς καθαρισμούς και ότι 
άλλο μπορεί να κατασκευαστεί ως συμπληρωματικό 
έργο αποχέτευσης για την εξυπηρέτηση του Κοινωνι¬ 
κού συνόλου. 

3.4 Το αντικείμενο της επιχείρησης μπορεί να διευρυν- 
θεί και να περιλάβει εκτός από το δίκτυο ύδρευσης και 
αποχέτευσης και το έργο συγκέντρωσης, μεταφοράς 
και διάθεσης απορριμμάτων, καθαρισμού βόθρων και κα¬ 
θετί που θα μπορούσε να βοηθήσει στην εκτέλεση του 
έργου συγκέντρωσης, μεταφοράς και διάθεσης ή άλλης 
επεξεργασίας και αποκομιδής απορριμμάτων - λυμάτων 
κ.λ.π. καθώς και άλλες δραστηριότητες, σύμφωνα με τις 
δυνατότητες που δίδονται από την νομοθεσία. 

3.5 Να εκμεταλλεύεται οποιαδήποτε πρόσοδο ή έργο 
ή προμήθεια προς συμφέρον της επιχείρησης. 

3.6 Να συμβάλλει με την πρακτική και τη συνεργασία 
της με τους αρμόδιους φορείς (Δήμος, Δημόσιο, Ιδιωτι¬ 
κούς Φορείς) για την προστασία του περιβάλλοντος. 

ΚΕΦΑΛΑΙΟ Γ 

ΣΥΓΚΡΟΤΗΣΗ - ΔΙΑΡΘΡΩΣΗ ΥΠΗΡΕΣΙΩΝ 
Άρθρο 4 

Διοικητικό Συμβούλιο 

4.1 Οι υπηρεσίες της Δ.Ε.Υ.Α.Δ. τελούν κάτω από την 


εποπτεία και την καθοδήγηση του Διοικητικού Συμβου¬ 
λίου της. 

4.2 Η Δ.Ε.Υ.Α.Δ. διοικείται από το Διοικητικό Συμβούλιο 
η σύνθεση του οποίου και οι αρμοδιότητες του ορί¬ 
ζονται από το ΦΕΚ 191 Α71980 «περί κινήτρων δια την 
ίδρυσιν ΕπιχειρήσεωνΎδρευσης και Αποχέτευσης», από 
τις διατάξεις του ν. 1069/1980 και το π.δ. 410/1995 όπως 
αυτές ισχύουν κάθε φορά. 

4.3 Η επιχείρηση διοικείται από 9μελές Δ.Σ που τα 
μέλη του ορίζονται μαζί με τους αναπληρωτές από το 
Δημοτικό Συμβούλιο του Δήμου Δικαίου. 

4.4 Ο Πρόεδρος και ο Αντιπρόεδρος εκλέγεται από 
το Δημοτικό Συμβούλιο. 

4.5 Η θητεία του Δ.Σ ακολουθεί τη θητεία του Δημοτι¬ 
κής και Κοινοτικής αρχής, και σε κάθε περίπτωση λήγει 
το αργότερο σε τέσσερις (4) μήνες μετά την εγκατάστα¬ 
ση της νέας Δημοτικής αρχής. Το Δημοτικό Συμβούλιο 
οφείλει να ορίσει τα μέλη του Δ.Σ της επιχείρησης 
μέσα στην παραπάνω προθεσμία. Σε περίπτωση που για 
οποιονδήποτε λόγο δεν ορισθούν τα μέλη του Δ.Σ της 
επιχείρησης από τη νέα Δημοτική αρχή παρατείνεται 
η θητεία του Δ.Σ μέχρι να ορισθούν αυτά. 

4.6 Τα μέλη του Δ.Σ μπορεί να αντικατασταθούν κατά 
τη διάρκεια της θητείας τους με απόφαση του Δημο¬ 
τικού Συμβουλίου που τα όρισε και που λαμβάνεται 
με την απόλυτη πλειοψηφία του νόμιμου αριθμού των 
μελών του. 

4.7 Σε περίπτωση κωλύματος, απουσίας ή ασθένειας 
οποιουδήποτε από τα τακτικά μέλη του Δ.Σ καλείται 
και συμμετέχει στην συνεδρίαση ο αναπληρωτής του 
σαν τακτικό μέλος. Επίσης τα αναπληρωματικά μέλη 
μπορούν να καλούνται στις συνεδριάσεις προαιρετικά. 

4.8 Αν μέλη του Δ.Σ δεν δεχθούν τον διορισμό τους 
μέσα σε τριάντα (30) μέρες από την επίδοση του σχε¬ 
τικού εγγράφου ή παραιτηθούν ή πεθάνουν ή αντικα- 
τασταθούν σύμφωνα με την παράγραφο 4.5 του πα¬ 
ρόντος άρθρου, ή αν παραμείνουν κενές θέσεις μελών 
για οποιοδήποτε λόγο του Δ.Σ μέχρι να ορισθούν οι 
αντικαταστάτες τους, λειτουργεί νόμιμα με την ελλι¬ 
πή σύνθεσή του η οποία δεν μπορεί να είναι μικρότε¬ 
ρη από τον αριθμό των μελών που χρειάζεται για την 
απαρτία. 

4.9 Στον Πρόεδρο και τα μέλη του Δ.Σ θα κατα¬ 
βάλλεται ανάλογα με την οικονομική δυνατότητα της 
επιχείρησης για τις παρεχόμενες υπηρεσίες τους απο¬ 
ζημίωση, η οποία θα καθορίζεται με απόφαση του Δ.Σ. 
και θα υποβάλλεται στους Υπουργούς Εσωτερικών και 
Οικονομικών, σύμφωνα με τα οριζόμενα στην παράγρα¬ 
φο 7 του άρθρου 3 του ν.1069/1980. 

4.10 Κάτω από την άμεση εποπτεία και τον έλεγχο 
του Διοικητικού Συμβουλίου βρίσκονται: ο Διευθυντής 
και το γραφείο υποστήριξης του Δ.Σ., το οποίο απαρτί¬ 
ζεται από τους Εξωτερικούς Συνεργάτες. Το προσωπικό 
των ανωτέρω γραφείων συνεργάζεται στενά τόσο με 
τον Διευθυντή όσο και με τα τμήματα της Υπηρεσίας. 

4.11 Οι ειδικότερες αρμοδιότητές του, καθορίζονται 
από τη σχετική νομοθεσία και τον Κανονισμό Λειτουρ¬ 
γίας και Διαχείρισης της Δ.Ε.Υ.Α.Δ. 

4.12 Το Δ.Σ της ΔΕΥΑΔ μπορεί με απόφαση του να 
ασκεί χορηγική πολιτική σε χρήμα ή σε είδος για κοινω¬ 
φελείς σκοπούς, που επικεντρώνεται στην ανάδειξη της 
πολιτιστικής κληρονομιάς, την προώθηση πνευματικής 
δημιουργίας και του αθλητισμού, την προστασία του 

περιβάλλοντος και την υποστήριξη προγραμμάτων για 
την υγεία και την παιδεία. 

Άρθρο 5 

Λειτουργία του Διοικητικού Συμβουλίου 

5.1 Το Δ.Σ συνέρχεται τακτικά τουλάχιστο μία φορά 
το μήνα και έκτακτα όταν οι υποθέσεις το απαιτούν. 

5.2 Το Δ.Σ συγκαλείται από τον Πρόεδρό του, ο οποίος 
υποχρεώνεται να το συγκαλέσει όταν το ζητήσει το 1/3 
των μελών του Δ.Σ. 

5.3 Η πρόσκληση για συνεδρίαση γίνεται έγγραφη και 
επιδίδεται χωριστά, τρεις ημέρες προ της οριζόμενης 
για συνεδρίαση ημερομηνίας. Σ' αυτήν αναγράφονται 
υποχρεωτικά τα προς συζητήσει θέματα της ημερήσιας 
διάταξης. Πρόσκληση για έκτακτη συνεδρίαση μπορεί 
να σταλεί 24 ώρες πριν, με τον ίδιο τρόπο ή μπορεί να 
γίνει και τηλεφωνικά. 

5.4 Το Δ.Σ βρίσκεται σε απαρτία εφόσον ο αριθμός 
των παρόντων μελών είναι μεγαλύτερος από το μισό 
του νόμιμου αριθμού μελών του. 

5.5 Οι αποφάσεις του Δ.Σ παίρνονται με απόλυτη πλει- 
οψηφία των παρόντων και σε περίπτωση ισοψηφίας η 
ψήφος του Προέδρου θεωρείται διπλή. Τα πρακτικά 
υπογράφονται από τον Πρόεδρο και τα μέλη του Δ.Σ 
που παρευρίσκονται στην συνεδρίαση. Τα πρακτικά τη¬ 
ρούνται από την γραμματεία της επιχείρησης. 

5.6 Το Δ.Σ διοικεί και διαχειρίζεται τις υποθέσεις που 
αφορούν την επιχείρηση και ιδιαίτερα: 

α) Επιμελείται των υποθέσεων και συμφερόντων της 
επιχείρησης, διοικεί την επιχείρηση διαχειρίζεται την 
περιουσία της και τους πόρους της, αποφασίζει επί πα¬ 
ντός θέματος που αφορά την επιχείρηση και γενικότερα 
έχει τις αρμοδιότητες του άρθρου 5 του ν.1069/1980. 

β) Αποφασίζει μετά από εισήγηση του Διευθυντή της 
επιχείρησης για την συμμετοχή της επιχείρησης σε μει¬ 
οδοτικούς διαγωνισμούς και εξουσιοδοτεί υπάλληλο της 
επιχείρησης για την επίδοση της προσφοράς. 

γ) Ψηφίζει το ετήσιο πρόγραμμα νέων επενδύσεων της 
επιχείρησης για επέκταση, συμπλήρωση ή συντήρηση 
των εγκαταστάσεων των δικτύων ύδρευσης και αποχέ¬ 
τευσης και του μηχανολογικού εξοπλισμού εν γένει. 

δ) Αποφασίζει την άσκηση και παραίτηση από οποιο- 
δήποτε ένδικο μέσο ενώπιον οποιουδήποτε δικαστηρίου 
και διοικητικής αρχής καθώς και τα σχετικά με δικαστι¬ 
κούς ή εξώδικους συμβιβασμούς. 

ε) Αποφασίζει την σύναψη κάθε φύσης δανείων και 
μπορεί για την ασφάλειά τους να εκχωρεί το σύνολο ή 
μέρος από τις προσόδους της επιχείρησης και αποφασί¬ 
ζει την παροχή δικαιωμάτων υποθήκης ή προσημείωσης 
υποθήκης σε τυχόν ακίνητά της. 

στ) Αποδέχεται οποιαδήποτε δωρεάν παραχώρηση, 
κληρονομιά προς την επιχείρηση 

5.7 Για την αποτελεσματικότερη λειτουργία της επι¬ 
χείρησης μπορεί το Δ.Σ να αναθέτει με απόφαση του 
την άσκηση του συνόλου ή μέρος των αρμοδιοτήτων 
του εκτός των περιπτώσεων α, γ, δ και ε του άρθρου 
5, στον Πρόεδρο και σε άλλα όργανα της επιχείρησης, 
στον Διευθυντή εκτός των υπηρεσιών που προβλέπονται 
από το άρθρο 6 του ν.1069/1980 και τον Ε.Κ.Υ και στους 
υπεύθυνους των υπολοίπων λειτουργικών τμημάτων 
της επιχείρησης. 

5.8 Το Δ.Σ φροντίζει για την εξασφάλιση της δημοσιό¬ 


τητας των διαδικασιών και λειτουργίας της επιχείρησης, 
με διάφορα μέτρα όπως είναι η ενημέρωση των δημοτών 
με την έκδοση ενημερωτικού φυλλαδίου του άρθρου 19 
του ν.1069/1980, η δημοσιότητα στη διαδικασία της πρό¬ 
σληψης προσωπικού, προμηθειών και ανάθεσης μελετών 
ή έργων. Δεν δημοσιεύονται στοιχεία της επιχείρησης 
εάν κατά την κρίση του Δ.Σ από την δημοσίευσή τους 
θα παραληφθούν τα συμφέροντά τους. 

5.9 Στα πλαίσια των οικονομικών δυνατοτήτων της 
επιχείρησης, το Δ.Σ μπορεί να καταρτίζει και να χρη¬ 
ματοδοτεί πρόγραμμα επιμόρφωσης των εργαζομένων 
στην επιχείρηση. Στα θέματα επιμόρφωσης περιλαμβά¬ 
νονται η οργάνωση και η διοίκηση των επιχειρήσεων, 
οι σύγχρονες επιστημονικές και τεχνολογικές εξελίξεις 
στους τομείς δραστηριότητας της επιχείρησης με σκοπό 
την αύξηση της παραγωγικότητας και αποδοτικότητας 
του προσωπικού της επιχείρησης και κατ' επέκταση της 
ίδιας της επιχείρησης καθώς και την ουσιαστικοποίηση 
της συμμετοχής των εργαζομένων στη διοίκηση της. 
Το πρόγραμμα επιμόρφωσης μπορεί να εντάσσεται σε 
ανάλογα προγράμματα των επιχειρήσεων των οργανι¬ 
σμών τοπικής αυτοδιοίκησης (Ε.Ε.Τ.Α.Α, Ε.Δ.Υ.Ε.Α. ΜΟΠ, 
κ.λ.π). Το πρόγραμμα επιμόρφωσης μπορεί να περιλαμ¬ 
βάνει και την παροχή εκπαιδευτικών αδειών για την 
πρακτική άσκηση των εργαζομένων. Σε περίπτωση που 
πρόγραμμα επιμόρφωσης εκτελείται από άλλους φορείς 
με πρόσκληση συμμετοχής της επιχείρησης (Δ.Σ ή προ¬ 
σωπικό αυτής) μακράν της έδρας της επιχείρησης, το 
Δ.Σ αποφασίζει για την αποστολή των μελών του Δ.Σ ή 
του προσωπικού που θα λάβει μέρος σ' αυτό, καθορίζει 
την αποζημίωση των ημέρων αργιών για τα μέλη του 
Δ.Σ, για το δε προσωπικό της επιχείρησης εφόσον το 
πρόγραμμα δεν είναι επιδοτούμενο εγκρίνει τα έξοδα 
μετακίνησης, διαμονής και διατροφής σύμφωνα με την 
ισχύουσα εργατική νομοθεσία για τα εκτός έδρας. 

Αρθρο 6 

Συγκρότηση Υπηρεσιών 

6.1 Η Δημοτική ΕπιχείρησηΎδρευσης και Αποχέτευσης 
Δικαίου συγκροτείται από τα παρακάτω τμήματα: 

• Διοικητικό και Οικονομικό Τμήμα 

• Τεχνικό Τ μήμα 

6.2 Το επίπεδο Διοικητικής και Οργανωτικής διάρθρω¬ 
σης της Δ.Ε.Υ.Α.Δ. είναι: 

• Διευθυντής 

• Τ μήμα 

• Γ ραφείο / Συνεργείο 

6.3 Οι αντίστοιχοι επικεφαλής των παραπάνω διοι¬ 
κητικών επιπέδων ονομάζονται: 

• Διευθυντής 

• Προϊστάμενος Τμήματος 

• Υπεύθυνος Γ ραφείου ή Συνεργείου 

Άρθρο 7 

Κάλυψη Θέσεων Προϊσταμένων Οργανικών Μονάδων 

7.1 Ο Διευθυντής προσλαμβάνεται με απόφαση του 
Δ.Σ. και προΐσταται όλων των τμημάτων της Δ.Ε.Υ.Α.Δ. 

7.2 Οι Προϊστάμενοι των τμημάτων ορίζονται με από¬ 
φαση του Δ.Σ. ύστερα από σχετική εισήγηση του Δι¬ 
ευθυντή. 

7.3 Οι υπεύθυνοι των γραφείων ορίζονται με απόφαση 
του Διευθυντή μετά από εισήγηση των προϊσταμένων 
του αντίστοιχου τμήματος. 




25918 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 8 

Σχέσεις Υπηρεσιών 

8.1 Τα τμήματα και τα γραφεία της Επιχείρησης, συ¬ 
νεργάζονται και αλληλοεξυπηρετούνται για την επίτευ¬ 
ξη των σκοπών της Δ.Ε.Υ.Α.Δ. 

Άρθρο 9 

Συμβούλιο Προγραμματισμού 

9.1 Το Συμβούλιο Προγραμματισμού της Δ.Ε.Υ.Α.Δ. 
αποτελεί συμβουλευτικό όργανο υποστήριξης του έρ¬ 
γου του Διευθυντή και της Διοίκησης με τις ακόλουθες 
δραστηριότητες: 

9.2 Κατάρτιση και εισήγηση Προγραμμάτων Δράσης 
τα οποία είναι δυνατόν να περιλαμβάνουν: 

• Προγράμματα υλοποίησης στόχων της 
Δ.Ε.Υ.Α.Δ. 

• Προγράμματα επενδύσεων 

• Προγράμματα λειτουργίας 

• Προγράμματα χρηματοδοτήσεων 

• Παρακολούθηση της πορείας εφαρμογής των 
Προγραμμάτων Δράσης και τυχόν αναθεωρήσεις των. 

9.3 Η τελική λήψη της απόφασης για το συγκεκριμέ¬ 
νου προγράμματος δράσης και διατύπωση σχετικής 
εισήγησης στο Διοικητικό Συμβούλιο ανήκει στις αρ¬ 
μοδιότητες του Διευθυντή της Δ.Ε.Υ.Α.Δ. 

9.4 Στο Συμβούλιο προγραμματισμού της Δ.Ε.Υ.Α.Δ. 
συμμετέχουν: 

• Ο Διευθυντής 

• Ο Προϊστάμενος Διοικητικού και Οικονομικού 

Τ μήματος 

• Ο Προϊστάμενος Τεχνικού Τ μήματος 

• Οι ανάλογα με το προς συζήτηση αντικείμενο, 
οι υπεύθυνοι των Γραφείων της Δ.Ε.Υ.Α.Δ. 

• Δύο (2) μέλη του Δ.Σ. που ορίζονται από 
αυτό. 

9.5 Το Συμβούλιο Προγραμματισμού συγκαλείται το 
τελευταίο δεκαήμερο κάθε μηνάς μετά από πρόσκληση 
του Διευθυντή. 

Αρθρο 10 

Εξωτερικοί Σύμβουλοι 

10.1 Η Επιχείρηση μπορεί να χρησιμοποιεί, όταν το 
απασχολούμενο σ’ αυτή επιστημονικό και άλλο προ¬ 
σωπικό δεν έχει τις ειδικές γνώσεις, ύστερα από αιτι¬ 
ολογημένη απόφαση του Διοικητικού Συμβουλίου της 
Επιχείρησης, και άλλους εξωτερικούς συμβούλους με 
ειδικές γνώσεις, όπως οικονομολόγους, τεχνικούς, χη¬ 
μικούς κλπ. 

10.2 Η χρηματοδότηση των παραπάνω ειδικών συμβού¬ 
λων θα γίνεται πάντοτε με σύμβαση ανάθεσης έργου. 
Τα της αμοιβής τους θα καθορίζονται από το Διοικητικό 
Συμβούλιο 

Αρθρο 11 

Ερμηνεία Μεταβολή 

11.1 Οι διατάξεις της Δ.Ε.Υ.Α.Δ συμπληρώνονται με από¬ 
φαση του Διοικητικού Συμβουλίου. Οι αρμοδιότητες, των 
επιμέρους διοικητικών ενοτήτων του Οργανογράμματος 
της Επιχείρησης, θεωρούνται ενδεικτικές και όχι απο¬ 


κλειστικές του περιεχομένου εργασίας και επομένως 
μπορεί να ανατίθεται, μετά από εισήγηση του Προϊστά¬ 
μενου Διοικητικού, από τον Διευθυντή στο προσωπικό 
κάθε ενότητας, καθήκοντα που δεν αναφέρονται, με 
συγκεκριμένο τρόπο στην αντίστοιχη περιγραφή του 
περιεχομένου εργασίας της, αλλά εντάσσονται στο 
γενικό περιεχόμενο των εργασιών της επιχείρησης. 
Βασικός στόχος αυτής της ενέργειας, είναι η πλήρης 
απασχόληση του προσωπικού, σύμφωνα με τις ανάγκες 
της επιχείρησης. 

11.2 Σε περίπτωση που η ΔΕΥΑΔ αναλαμβάνει και 
άλλες δραστηριότητες, σύμφωνα με τις δυνατότητες 
που δίδονται από την νομοθεσία, πέρα από αυτές που 
αναφέρονται στο παρόντα Ε.Κ.Υ, το Δ.Σ συμπληρώνει 
ή τροποποιεί τον Ε.Κ.Υ με τις απαραίτητες διοικητικές 
ενότητες και τις αντίστοιχες περιγραφές αρμοδιοτήτων 
τους. Επίσης μπορεί να μεταβάλλει τον ανώτερο αριθμό 
του προσωπικού της. Για όλες τις παραπάνω μεταβολές, 
οι αποφάσεις του Δ.Σ πρέπει να ληφθούν όπως κάθε 
άλλη τροποποίηση του Ε.Κ.Υ., μετά από εισήγηση του 
Διευθυντή. 

11.3 Αν κριθεί σκόπιμο, είναι δυνατή η παραπέρα κα¬ 
τάτμηση ενός τμήματος σε περισσότερα από τα ανα- 
φερόμενα γραφεία, στον παρόντα Ε.Κ.Υ. 

Αρθρο 12 

Διάρθρωση Υπηρεσιών 

12.1 Η διάρθρωση της Δ.Ε.Υ.Α.Δ. έχει ως ακολούθως: 

Διευθυντής 

• Γραμματεία Διευθυντή 

Διοικητικό & Οικονομικό Τμήμα 

• Προϊστάμενος Διοικητικού & Οικονομικού Τμήμα¬ 
τος 

Γραφείο Ταμείου - Λογιστηρίου - Προσωπικού - Μι¬ 
σθοδοσίας - Προϋπολογισμού & Ελέγχου 

• Γραφείο Γραμματείας-Γενικού Πρωτοκόλλου-Γενι- 
κών Καθηκόντων- Εξυπηρέτησης 

Πολιτών 

• Γ ραφείο Αποθήκης - Προμηθειών-Διαχείρισης Υλι¬ 
κών 

• Γραφείο Καταγραφής Κατανάλωσης καΓΕλέγχου- 
Έκδοσης και Βεβαίωσης 

Λογαριασμών 

Τεχνικό Τμήμα 

• Προϊστάμενος Τ εχνικού Τ μήματος 

• Γ ραφείο Μελετών, Σχεδιασμού, Προγραμματισμού, 
Ειδικών Μελετών και Τοπογραφήσεων 

• Γραφείο Λειτουργίας, Συντήρησης Συνδέσεων & 
Κατασκευής Δικτύων Ύδρευσης - Αρδευσης - Αποχέ¬ 
τευσης 

• Γ ραφείο Λειτουργίας - Συντήρησης & Κατασκευής 
Εγκαταστάσεων Η/Μ - Αντλιοστασίων - Αυτοματισμών 
και Νέων Τεχνολογιών. Γραφείο υποστήριξης Βιολο¬ 
γικού Καθαρισμού - Ποιοτικού Ελέγχου - Προστασίας 
Περιβάλλοντος και Διαχείρισης Υδάτινων Πόρων. 

12.2 Η σχηματική απεικόνιση της οργανωτικής διάρ¬ 
θρωσης της Επιχείρησης δίνεται στο τέλος του παρό¬ 
ντος κανονισμού. 

Άρθρο 13 


Ειδικότητες - Προσόντα - Οργανικές Θέσεις 


Ειδικότητα 


ΠΡΟΣΟΝΤΑ 


ΟΡΓ/ΚΕΣ ΘΕΣΕΙΣ 



ΔιευθυντήςΠΕ Τυπικά προσόντα: α) Άδεια άσκησης επαγγέλματος Πολιτικού Μηχανικού 
ή Ηλεκτρολόγου Μηχανικού ή Μηχανολόγου Μηχανικού, β) Οποιοδήποτε 
πτυχίο ή δίπλωμα ΑΕΙ της ημεδαπής ή ισότιμος τίτλος σχολών της αλ¬ 
λοδαπής βάσει του οποίου χορηγήθηκε η ανωτέρα άδεια άσκησης επαγ¬ 
γέλματος. γ) Γνώση πληροφορικής και χειρισμού Η/Υ σε βασικό επίπεδο 
στα αντικείμενα (ί) επεξεργασίας κειμένων (ϋ) υπολογιστικών φύλλων (ϋί) 
βάσεων δεδομένων (ίν) παρουσιάσεων (ν) υπηρεσιών δικτύου, δ) Καλή 
γνώση μιας ξένης γλώσσας. 


Μια (1) 


Οικονομολόγοε Τυπικά προσόντα: α) Άδεια άσκησης επαγγέλματος Οικονομικών Επι- 
Π.Ε. στημών ή Διοίκησης Επιχειρήσεων ή Παντείου ή Δημόσιας Διοίκησης ΑΕΙ. 

β) Οποιοδήποτε πτυχίο ή δίπλωμα ΑΕΙ της ημεδαπής ή ισότιμος τίτλος 
σχολών της αλλοδαπής βάσει του οποίου χορηγήθηκε η ανωτέρα άδεια 
άσκησης επαγγέλματος, γ) Γ νώση πληροφορικής και χειρισμού Η/Υ σε βα¬ 
σικό επίπεδο στα αντικείμενα (ί) επεξεργασίας κειμένων (ϋ) υπολογιστικών 
φύλλων (ϋί) βάσεων δεδομένων (ίν) παρουσιάσεων (ν) υπηρεσιών δικτύου, 
δ) Καλή γνώση μιας ξένης γλώσσας. 


Μια (1) 




Μηχανολόγος 
Μηχανικός Π.Ε. 

Τυπικά προσόντα: α) Αδεια άσκησης επαγγέλματος Μηχανολόγου 
Μηχανικού, β) Οποιοδήποτε πτυχίο ή δίπλωμα ΑΕΙ της ημεδαπής ή 
ισότιμος τίτλος σχολών της αλλοδαπής βάσει του οποίου χορηγήθηκε 
η ανωτέρα άδεια άσκησης επαγγέλματος, γ) Γνώση πληροφορικής και 
χειρισμού Η/Υ σε βασικό επίπεδο στα αντικείμενα (ί) επεξεργασίας 
κειμένων (ϋ) υπολογιστικών φύλλων (ϋί) βάσεων δεδομένων (ίν) παρου¬ 
σιάσεων (ν) υπηρεσιών δικτύου. 

Μια (1) 

Πολιτικός Μηχα¬ 
νικός 

Π.Ε. 

Τυπικά προσόντα: α) Άδεια άσκησης επαγγέλματος Πολιτικού Μη¬ 
χανικού. β) Οποιοδήποτε πτυχίο ή δίπλωμα ΑΕΙ της ημεδαπής ή ισό¬ 
τιμος τίτλος σχολών της αλλοδαπής βάσει του οποίου χορηγήθηκε η 
ανωτέρα άδεια άσκησης επαγγέλματος, γ) Γ νώση πληροφορικής και 
χειρισμού Η/Υ σε βασικό επίπεδο στα αντικείμενα (ί) επεξεργασίας 
κειμένων (ϋ) υπολογιστικών φύλλων (ϋί) βάσεων δεδομένων (ίν) παρου¬ 
σιάσεων (ν) υπηρεσιών δικτύου. 

Δυο (2) 

Χημικός Μηχανι¬ 
κός 

Π.Ε. 

Τ υπικά προσόντα: α) Αδεια άσκησης επαγγέλματος Χημικού Μηχα¬ 
νικού. β) Οποιοδήποτε πτυχίο ή δίπλωμα ΑΕΙ της ημεδαπής ή ισότι¬ 
μος τίτλος σχολών της αλλοδαπής βάσει του οποίου χορηγήθηκε η 
ανωτέρα άδεια άσκησης επαγγέλματος, γ) Γ νώση πληροφορικής και 
χειρισμού Η/Υ σε βασικό επίπεδο στα αντικείμενα (ί) επεξεργασίας 
κειμένων (ϋ) υπολογιστικών φύλλων (ϋί) βάσεων δεδομένων (ίν) παρου¬ 
σιάσεων (ν) υπηρεσιών δικτύου. 

Μια (1) 

Τεχνολόγος Πολι¬ 
τικός Μηχανικός 

Τ.Ε. 

Τυπικά προσόντα: α) Πτυχίο ή δίπλωμα του Τμήματος Πολιτικών 
Δομικών Έργων ή Πολιτικών'Εργων υποδομής ΤΕΙ ή αντίστοιχης ειδι¬ 
κότητας πτυχίο ή δίπλωμα ΤΕΙ της ημεδαπής ή ισότιμος τίτλος σχο¬ 
λής της ημεδαπής ή αλλοδαπής, αντίστοιχης ειδικότητας, β) Γνώση 
πληροφορικής και χειρισμού Η/Υ σε βασικό επίπεδο στα αντικείμενα 
(ί) επεξεργασίας κειμένων (ϋ) υπολογιστικών φύλλων (ϋί) βάσεων δε¬ 
δομένων (ίν) παρουσιάσεων (ν) υπηρεσιών δικτύου. 

Μία (1) 

Τ εχνολόγος 
Τοπογράφος Μη¬ 
χανικός Τ.Ε. 

Τυπικά προσόντα: α) Πτυχίο ή δίπλωμα ΤΕΙ Τεχνολόγων Τοπογρά¬ 
φων Μηχανικών ή αντίστοιχης ειδικότητας πτυχίο ή δίπλωμα ΤΕΙ 
της ημεδαπής ή ισότιμος τίτλος σχολής ημεδαπής ή αλλοδαπής της 
αντίστοιχης ειδικότητας, β) Γνώση πληροφορικής και χειρισμού Η/Υ 
σε βασικό επίπεδο στα αντικείμενα (ί) επεξεργασίας κειμένων (ϋ) 
υπολογιστικών φύλλων (ϋί) βάσεων δεδομένων (ίν) παρουσιάσεων (ν) 
υπηρεσιών δικτύου. 

Μία (1) 






































25920 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


8 Λογιστής- Τυπικά προσόντα: α) Πτυχίο ή δίπλωμα ΤΕΙ Λογιστικής ή Διοίκησης Μία (1) 

Ταμίας Επιχειρήσεων ή αντίστοιχης ειδικότητας πτυχίο ή δίπλωμα ΤΕΙ της 

Τ.Ε. ημεδαπής ή ισότιμος τίτλος σχολής ημεδαπής ή αλλοδαπής της αντί¬ 

στοιχης ειδικότητας β) Καλή γνώση διπλογραφικού συστήματος λογι¬ 
στικής. γ) Γνώση πληροφορικής και χειρισμού Η/Υ σε βασικό επίπεδο 
στα αντικείμενα (ί) επεξεργασίας κειμένων (ϋ) υπολογιστικών φύλλων 
(μι) βάσεων δεδομένων (ίν) παρουσιάσεων (ν) υπηρεσιών δικτύου. 

9 Τεχνίτες-Υδραυ- Τυπικά προσόντα: α) Άδεια άσκησης επαγγέλματος τεχνίτη υδραυ- Τρεις (3) 

λικοί λικού. β) Ομώνυμος ή αντίστοιχος τίτλος ΙΕΚ ή Τεχνικού Επαγγελματι- 

Δ.Ε κού Εκπαιδευτηρίου Α’ ή Β' κύκλου σπουδών, ή Ενιαίου Πολυκλαδικού 

Λυκείου ή Τεχνικού Επάγγελμά τικού Λυκείου ή Τεχνικών Επαγ¬ 
γελματικών Σχολών ή σχολών μαθητείας του ΟΑΕΔ, ή άλλοι ισότιμοι 
τίτλοι σχολών μονάδων της ημεδαπής ή της αλλοδαπής αντίστοιχης 
ειδικότητας. Γίνεται επίσης δεκτός οποιοδήποτε τίτλος ΙΕΚ ή δευτε¬ 
ροβάθμιας εκπαίδευσης ή άλλος ισότιμος και αντίστοιχος τίτλος σχο¬ 
λικών μονάδων της ημεδαπής ή της αλλοδαπής, υπό την προϋπόθεση 
ότι ο υποψήφιος υποβάλλει βεβαίωση της αρμόδιας για την έκδοση 
άδειας υπηρεσίας, ότι η άδεια άσκησης επαγγέλματος χορηγήθηκε βά¬ 
σει του συγκεκριμένου τίτλου είτε αυτοτελώς είτε με συνυπολογισμό 
και εμπειρίας, β) Άδεια οδήγησης αυτοκινήτου β’ ερασιτεχνικού. 

Επικουρικά Προσόντα: Α) Σε περίπτωση που δεν καθίσταται δυνα¬ 
τή η πλήρωση των θέσεων από υποψήφιους με τα κύρια προσόντα 
επιτρέπεται ο διορισμός με άδεια άσκησης επαγγέλματος τεχνίτη 
υδραυλικού και με ομώνυμο ή αντίστοιχο απολυτήριο τίτλο αναγνω¬ 
ρισμένης κατώτερης σχολής της ημεδαπής ή ισότιμο τίτλο σχολής 
της αλλοδαπής. Β) Σε περίπτωση που δεν καθίσταται δυνατή η πλή¬ 
ρωση των θέσεων από υποψήφιους με τα προαναφερόμενα προσόντα, 
επιτρέπεται ο διορισμός από κατόχους με άδεια ασκήσεως επαγγέλ¬ 
ματος τεχνίτη υδραυλικού με τίτλο υποχρεωτικής εκπαίδευσης και 
αντίστοιχη εμπειρία τουλάχιστον τριών (3) ετών μετά την απόκτηση 
της παραπάνω άδειας. 

Διοικητικών Τυπικά προσόντα: α) Απολυτήριος τίτλος Λυκείου, ή Ενιαίου Πο- Μια (1) 

10 Γραμματέων λυκλαδικού Λυκείου του τομέα Οικονομίας ή Διοικητικών Υπηρεσι- 

Δ.Ε ών-Γραμματέων, ή Τεχνικού Επαγγελματικού Λυκείου Α’ ή Β' κύκλου 

σπουδών του τομέα Οικονομίας και Διοίκησης, ή Τεχνικού Επαγγελ¬ 
ματικού Λυκείου των τμημάτων Υπαλλήλων Διοίκησης ή Υπαλλήλων 
Εμπορικών Επιχειρήσεων ή Ινστιτούτο Επαγγελματικής Κατάρτισης 
(ΙΕΚ) οποιοσδήποτε ειδικότητας του τομέα Χρηματοπιστωτικών και 
Διοικητικών Υπηρεσιών, ή άλλος ισότιμος τίτλος σχολών της ημε¬ 
δαπής ή της αλλοδαπής, β) Γνώση πληροφορικής και χειρισμού Η/Υ 
σε βασικό επίπεδο στα αντικείμενα (ί) επεξεργασίας κειμένων (ϋ) 
υπολογιστικών φύλλων (ίϋ) βάσεων δεδομένων (ίν) παρουσιάσεων (ν) 
υπηρεσιών δικτύου. 

Τεχνίτες - συντη- Τυπικά προσόντα: Απολυτήριος τίτλος Ενιαίου Πολυκλαδικού Λυκείου, Μια (1) 

11 ρητές μηχανημάτ. ή Τεχνικού Επαγγελματικού Λυκείου ή Τεχνικής Επαγγελματικής Σχο- 

Δ.Ε. λής Δευτεροβάθμιας εκπαίδευσης ή σχολής ΟΑΕΔ, ή άλλος ισότιμος 

τίτλος σχολών της ημεδαπής ή της αλλοδαπής. 

Β) Αδεια οδήγησης αυτοκινήτου β’ ερασιτεχνικού. 

Ηλεκτρολόγος Τυπικά προσόντα: α) Άδεια ασκήσεως επαγγέλματος εγκαταστάτη Μία (1) 

12 Δ.Ε. ηλεκτρολόγου, β) Ομώνυμος ή αντίστοιχος τίτλος ΙΕΚ ή Τεχνικού Επαγ¬ 

γελματικού Εκπαιδευτηρίου Α' ή Β' Σπουδών ή Ενιαίου Πολυκλαδικού 
Λυκείου, ή Τεχνικών Επαγγελματικών Σχολών, ή σχολών μαθητείας 
του ΟΑΕΔ, ή άλλοι ισότιμοι τίτλοι σχολών μονάδων της ημεδαπής ή 
της αλλοδαπής αντίστοιχης ειδικότητας. Γίνεται επίσης δεκτός οποιο- 
δήποτε τίτλος ΙΕΚ ή δευτεροβάθμιας εκπαίδευσης ή άλλος ισότιμος 
και αντίστοιχος τίτλος σχολικών μονάδων της ημεδαπής ή της αλ¬ 
λοδαπής, υπό την προϋπόθεση ότι ο υποψήφιος υποβάλλει βεβαίωση 
της αρμόδιας για την έκδοση άδειας υπηρεσίας, ότι η άδεια άσκησης 
επαγγέλματος χορηγήθηκε βάσει του συγκεκριμένου τίτλου είτε αυ- 
τοτελώς είτε με συνυπολογισμό και εμπειρίας, γ) Αδεια οδήγησης 
αυτοκινήτου β’ ερασιτεχνικού. 

Επικουρικά Προσόντα: Σε περίπτωση που δεν καθίσταται δυνατή η 
πλήρωση των θέσεων από υποψήφιους με τα κύρια προσόντα επιτρέ¬ 
πεται ο διορισμός με α) άδεια άσκησης επαγγέλματος εγκαταστάτη 
ηλεκτρολόγου και με ομώνυμο ή αντίστοιχο απολυτήριο τίτλο αναγνω¬ 
ρισμένης κατώτερης σχολής της ημεδαπής ή ισότιμο τίτλο σχολής της 
αλλοδαπής, β) Σε περίπτωση που δεν καθίσταται δυνατή η πλήρωση 
των θέσεων από υποψήφιους με τα προαναφερόμενα προσόντα, επι¬ 
τρέπεται ο διορισμός από κατόχους με άδεια ασκήσεως επαγγέλματος 
εγκαταστάτη ηλεκτρολόγου με τίτλο υποχρεωτικής εκπαίδευσης και 
αντίστοιχη εμπειρία τουλάχιστον τριών (3) ετών μετά την απόκτηση 
της παραπάνω άδειας. 

Χειριστές μηχα- Τυπικά προσόντα: α) Άδεια μηχανοδηγού-χειριστή μηχανημάτων Δυο (2) 

13 νημάτ. Δ.Ε. εκτέλεσης τεχνικών έργων, β) Ομώνυμος ή αντίστοιχος τίτλος ΙΕΚ ή 

Τεχνικού Επαγγελματικού Εκπαιδευτηρίου Α'ή Β' κύκλου σπουδών ή 
Ενιαίου Πολυκλαδικού Λυκείου, ή Τεχνικού Επαγγελματικού Λυκείου ή 
Τεχνικών Επαγγελματικών Σχολών ή Σχολών μαθητείας του ΟΑΕΔ, ή 
άλλοι ισότιμοι τίτλοι σχολών μονάδων της ημεδαπής ή της αλλοδαπής 
αντίστοιχης ειδικότητας. Γίνεται επίσης δεκτός οποιοδήποτε τίτλος 
ΙΕΚ ή δευτεροβάθμιας εκπαίδευσης ή άλλος ισότιμος και αντίστοιχος 
τίτλος σχολικών μονάδων της ημεδαπής ή της αλλοδαπής, υπό την 
προϋπόθεση ότι ο υποψήφιος υποβάλλει βεβαίωση της αρμόδιας για 
την έκδοση άδειας υπηρεσίας, ότι η άδεια άσκησης επαγγέλματος 
χορηγήθηκε βάσει του συγκεκριμένου τίτλου είτε αυτοτελώς είτε με 
συνυπολογισμό και εμπειρίας. 

Επικουρικά Προσόντα: Α) Σε περίπτωση που δεν καθίσταται δυνατή 
η πλήρωση των θέσεων από υποψήφιους με τα κύρια προσόντα επι¬ 
τρέπεται ο διορισμός με: (ί) με ομώνυμο ή αντίστοιχο απολυτήριο τίτλο 
αναγνωρισμένης κατώτερης σχολής της ημεδαπής ή ισότιμο τίτλο 
σχολής της αλλοδαπής, (ϋ)) Άδεια μηχανοδηγού-χειριστή μηχανημάτων 
εκτέλεσης τεχνικών έργων Β) Σε περίπτωση που δεν καθίσταται δυ¬ 
νατή η πλήρωση των θέσεων από υποψήφιους με τα προαναφερόμενα 
προσόντα επιτρέπεται ο διορισμός με (ί) Αδεια μηχανοδηγούχειριστή 
μηχανημάτων εκτέλεσης τεχνικών έργων ) (ϋ) με τίτλο υποχρεωτικής 
εκπαίδευσης και αντίστοιχη εμπειρία τουλάχιστον τριών (3) ετών μετά 
την απόκτηση της παραπάνω άδειας. 

Βοηθοί-Εργάτες Τυπικά προσόντα: α) Απολυτήριος Τίτλος Υποχρεωτικής Εκπαίδευ- Επτά (7) 

14 Γ ενικών καθηκό- σης (Απολυτήριος Τίτλος Τριτάξιου Γ υμνασίου ή για όσους αποφοιτή- 

ντων σει μέχρι και το 1980 απολυτήριο Δημοτικού Σχολείου) ή ισοδύναμος 

Υ.Ε απολυτήριος τίτλος κατώτερης Τεχνική σχολής του ν.δ. 580/1970 ή 

απολυτήριος τίτλος Εργαστηρίων Ειδικής Επαγγελματικής Εκπαίδευ¬ 
σης και Κατάρτισης του άρθρου 1 του ν. 2817/2000 ή άλλος ισότιμος 
τίτλος της αλλοδαπής. 

15 Βοηθοί - Υδραυ- Τυπικά προσόντα: α) Απολυτήριος Τίτλος Υποχρεωτικής Εκπαίδευ- Τρεις (3) 

λικοί σης (Απολυτήριος Τίτλος Τριτάξιου Γυμνασίου ή για όσους αποφοιτή- 

Υ.Ε σει μέχρι και το 1980 απολυτήριο Δημοτικού Σχολείου) ή ισοδύναμος 

απολυτήριος τίτλος κατώτερης Τεχνική σχολής του ν.δ. 580/1970 ή 
απολυτήριος τίτλος Εργαστηρίων Ειδικής Επαγγελματικής Εκπαίδευ¬ 
σης και Κατάρτισης του άρθρου 1 του ν. 2817/2000 ή άλλος ισότιμος 
τίτλος της αλλοδαπής. 

16 Οδηγοί Αυτοκι- Τυπικά προσόντα: α) Επαγγελματική άδεια οδήγησης αυτοκινήτου. Δυο (2) 

νήτου β) δίπλωμα επαγγελματικής κατάρτισης ΙΕΚ ειδικοτήτων (α) τεχνικού 

Δ.Ε. αυτοκινήτων-οχημάτων ή (β) εκπαιδευτή υποψηφίων οδηγών αυτοκινή¬ 

των Α'ή Β' κύκλου σπουδών ΤΕΕ ειδικότητας Μηχανών και συστημάτων 
Αυτοκινήτων ή απολυτήριος τίτλος Ενιαίου Πολυκλαδικού Λυκείου 
Τμήματος Μηχανικών αυτοκινήτων ή τεχνικής σχολής Δευτεροβάθμιας 
εκπαίδευσης ειδικότητας Μηχανών Αυτοκινήτων ή Σχολών μαθητείας 
του ΟΑΕΔ ειδικότητας Μηχανοτεχνίτη αυτοκινήτου ή συναφούς ειδικό¬ 
τητας δηλαδή: Ηλεκτρολογικών Συστημάτων αυτοκινήτων ή Ηλεκτρο¬ 
νικών Συστημάτων και Αυτοματισμού αυτοκινήτου ΤΕΕ ή Ηλεκτρονικού 
Συστήματος Αυτοκινήτου ΤΕΣ ή Ηλεκτροτεχνίτη Αυτοκινήτου Σχολής 
Μαθητείας του ΟΑΕΔ ή Ηλεκτρολόγος Αυτοκινήτων Οχημάτων ΙΕΚ ή 
άλλοι ισότιμοι τίτλοι σχολών μονάδων της ημεδαπής ή της αλλοδαπής 
αντίστοιχης ειδικότητας. 

Επικουρικά Προσόντα: Α) Σε περίπτωση που δεν καθίσταται δυνα¬ 
τή η πλήρωση των θέσεων από υποψήφιους με τα κύρια προσόντα 
επιτρέπεται ο διορισμός με (ί) οποιοδήποτε απολυτήριο τίτλο σχολι¬ 
κής Μονάδας Δευτεροβάθμιας Εκπαίδευσης της ημεδαπής ή ισότιμο 
τίτλο σχολής της αλλοδαπής, (ϋ) Επαγγελματική άδεια οδήγησης Β) 

Σε περίπτωση που δεν καθίσταται δυνατή η πλήρωση των θέσεων 
από υποψήφιους με τα προαναφερόμενα προσόντα, επιτρέπεται ο 
διορισμός με (ί) τίτλο υποχρεωτικής εκπαίδευσης (ϋ) Επαγγελματική 
άδεια οδήγησης, (ίϋ) αντίστοιχη εμπειρία τουλάχιστον τριών (3) ετών 
μετά την απόκτηση της παραπάνω επαγγελματικής άδεια οδήγησης. 

Καταμετρητής Τυπικά προσόντα: α) Απολυτήριο Γενικού Λυκείου ή Ενιαίου Πολύ- Μια (1) 

17 Νερού Δ.Ε. κλαδικού Λυκείου ή Τεχνικού Επαγγελματικού Λυκείου, β) εμπειρία 

στην άσκηση επαγγέλματος, β) άδεια οδήγησης μοτοποδηλάτου ή 
αυτοκινήτου β’ ερασιτεχνικού, δ) Γνώση πληροφορικής και χειρισμού 
Η/Υ σε βασικό επίπεδο στα αντικείμενα (ί) επεξεργασίας κειμένων (ϋ) 
υπολογιστικών φύλλων (ίϋ) βάσεων δεδομένων (ίν) παρουσιάσεων (ν) 
υπηρεσιών δικτύου 

Υπεύθυνος προ- Τυπικά προσόντα: α) Απολυτήριος τίτλος Λυκείου, ή Ενιαίου Πολύ- Μια (1) 

18 μηθειών - αποθή- κλαδικού Λυκείου του τομέα Οικονομίας, ή Τεχνικού Επαγγελματικού 

κης Δ.Ε. Λυκείου Α’ ή Β' κύκλου σπουδών του τομέα Οικονομίας και Διοίκησης, 

ή Τεχνικού Επαγγελματικού Λυκείου των τμημάτων Υπαλλήλων Διοίκη¬ 
σης ή Υπαλλήλων Εμπορικών Επιχειρήσεων ή Υπαλλήλων Λογιστηρίου 
ή Υπαλλήλων Επιχειρήσεων Μεταφορών ή Ινστιτούτο Επαγγελματικής 
Κατάρτισης (ΙΕΚ) οποιοσδήποτε ειδικότητας του τομές Χρηματοπι¬ 
στωτικών και Διοικητικών Υπηρεσιών, ή άλλος ισότιμος τίτλος σχολών 
της ημεδαπής ή της αλλοδαπής, β) Γνώση πληροφορικής και χειρισμού 
Η/Υ σε βασικό επίπεδο στα αντικείμενα (ί) επεξεργασίας κειμένων (ϋ) 
υπολογιστικών φύλλων (ίϋ) βάσεων δεδομένων (ίν) παρουσιάσεων (ν) 
υπηρεσιών δικτύου. 

Κλητήρας Γένι- Τυπικά προσόντα: α) Απολυτήριος Τίτλος Υποχρεωτικής Εκπαίδευσης Μια (1) 

19 κών Καθηκόντων (Απολυτήριος Τίτλος Τριτάξιου Γυμνασίου ή για όσους αποφοιτήσει 

Υ.Ε. μέχρι και το 1980 απολυτήριο Δημοτικού Σχολείου) ή ισοδύναμος 

απολυτήριος τίτλος κατώτερης Τεχνική σχολής του ν.δ. 580/1970 ή 
απολυτήριος τίτλος Εργαστηρίων Ειδικής Επαγγελματικής Εκπαίδευ¬ 
σης και Κατάρτισης του άρθρου 1 του ν. 2817/2000 ή άλλος ισότιμος 
τίτλος της αλλοδαπής, β) Άδεια οδήγησης μοτοποδηλάτου ή αυτοκι¬ 
νήτου β’ ερασιτεχνικού 

ΣΥΝΟΛΟ Τριάντα 

Δύο 

(32) 

13.1 Ο αριθμός του τακτικού προσωπικού της Δ.Ε.Υ.Α.Δ 
ανέρχεται σε 32 εργαζομένους. Σε περίπτωση επέκτα¬ 
σης των δραστηριοτήτων της Επιχείρησης, ο αριθμός 
αυτός μπορεί να αυξηθεί με τροποποίηση του παρόντος 
Ε.Κ.Υ, ο οποίος θα περιλαμβάνει τις νέες απαιτούμενες 
ειδικότητες και τον νέο απαιτούμενο αριθμό προσω¬ 
πικού. 

ΚΕΦΑΛΑΙΟ Δ' 

ΑΡΜΟΔΙΟΤΗΤΕΣ ΕΠΙΧΕΙΡΗΣΙΑΚΩΝ ΜΟΝΑΔΩΝ 
Άρθρο 14 

Αρμοδιότητες Διευθυντή 

14.1 Οι αρμοδιότητες, τα καθήκοντα και τα δικαιώματα 
του Διευθυντή καθορίζονται από τους ισχύοντες νόμους 
και τους κανονισμούς της Δ.Ε.Υ.Α.Δ Μεταξύ αυτών πε¬ 
ριλαμβάνονται: 

14.2 Κατάρτιση και εισήγηση Προγραμμάτων δράσης 
τα οποία περιλαμβάνουν: 

• Προγράμματα υλοποίησης στόχων της ΔΕΥΑΔ 

• Προγράμματα επενδύσεων 

• Προγράμματα λειτουργίας 

• Προγράμματα χρηματοδοτήσεων 

• Προγράμματα έργων 

• Ανάπτυξη της Επιχείρησης σε σχέση με την αγορά, 
όπως προγραμματικές συμβάσεις, νέοι πελάτες, προ¬ 
γράμματα κ.ά. 

• Παρακολούθηση της πορείας εφαρμογής των Προ¬ 
γραμμάτων Δράσης και τυχόν αναθεώρησής τους με 
παροχή οδηγιών στους Διευθυντές Υπηρεσιών 

14.3 Κάθε τροποποίηση-αναθεώρηση των προγραμμά¬ 
των δράσης εγκρίνονται από το Διοικητικό Συμβούλιο. 

14.4 Ο Διευθυντής προΐσταται όλων των τμημάτων της 
Επιχείρησης και εξασφαλίζει την ομαλή λειτουργίας της. 
Ειδικότερα φροντίζει για: 

• Την εκπλήρωση του σκοπού για τον οποίο συστή- 
θηκε η επιχείρηση. 

• Τη κατάρτιση του ετήσιου προγράμματος κατα¬ 
σκευής, επέκτασης και συντήρησης των δικτύων ύδρευ¬ 
σης, άρδευσης, αποχέτευσης και των συναφών με αυτά 
εγκαταστάσεων. 

• Την κατάρτιση του ετήσιου προγράμματος επεν¬ 
δύσεων για το επόμενο οικονομικό έτος, καθώς και τα 
επόμενα τέσσερα (4) οικονομικά έτη, υποδεικνύοντας 
τις πηγές χρηματοδότησης. Το πρόγραμμα επενδύσεων 
καταρτίζεται με τη βοήθεια των αρμοδίων τεχνικών και 
οικονομικών τμημάτων. 

• Τα δυο παραπάνω προγράμματα, πρέπει να υποβάλ¬ 
λονται προς έγκριση από το Δ.Σ δύο τουλάχιστον μήνες 
πριν από την έναρξη της περιόδου που αφορούν. 

• Την κατάρτιση δύο τουλάχιστον μήνες πριν από 
την έναρξη κάθε έτους του προϋπολογισμού εσόδων- 
εξόδων, με τη βοήθεια των τεχνικών και οικονομικών 
τμημάτων. 

• Τη σύνταξη, από το οικονομικό τμήμα, του ετήσιου 
απολογισμού και της έκθεσης πεπραγμένων της επι¬ 
χείρησης, μέσα σε τρεις (3) μήνες από την λήξη του 
έτους. 

• Την κατάρτιση των αναγκαίων αναμορφώσεων και 
τροποποιήσεων στα προγράμματα κατασκευής έργων 
και στον ετήσιο προϋπολογισμό εσόδων - εξόδων, με τη 
βοήθεια των αρμόδιων υπηρεσιών της επιχείρησης. 

• Τον έγκαιρο προγραμματισμό από τα διάφορα γρα¬ 
φεία, των παραγγελιών όλων των αναγκαίων υλικών 


λειτουργίας των εγκαταστάσεων και εκτέλεσης των 
διαφόρων έργων, όπως και για την ποιότητα και τις 
τιμές αυτών, σύμφωνα με τις αποφάσεις και εντολές 
του ίδιου και του Δ.Σ. 

• Την υπεύθυνη εκτέλεση των αποφάσεων του Δ.Σ. 

14.5 Ο Διευθυντής ελέγχει την καθημερινή εργασία της 
Επιχείρησης, ασκεί την εποπτεία επί της διεξαγωγής 
των εργασιών κάθε Υπηρεσίας και Τμήματος, διοικεί το 
προσωπικό και εισηγείται προς το Δ.Σ για: 

• Την ανάθεση μελετών έργων και προμηθειών και 
του τρόπου εκτέλεσης αυτών σύμφωνα με τις ισχύου- 
σες διατάξεις. 

• Την εκποίηση ή εκμίσθωση ακινήτων ή κινητών πραγ¬ 
μάτων που ανήκουν στην επιχείρηση. 

• Την έγερση αγωγών, την άσκηση των ενδίκων μέσων 
ή την παραίτηση απ’ αυτά και την επιδίωξη συμβιβα¬ 
σμού. 

• Τη σύναψη δανείων. 

• Τη συμμετοχή φυσικών ή νομικών προσώπων ή ορ¬ 
γανισμών Τοπικής Αυτοδιοίκησης ή επιχειρήσεων κοινής 
ωφέλειας στη δαπάνη κατασκευής έργων, τα οποία επι¬ 
θυμεί να κατασκευάσει η Επιχείρηση κατά προτεραιό¬ 
τητα, όπως και τους όρους συμμετοχής. 

• Τη λήψη των κατάλληλων μέτρων για την ασφάλεια 
των εργαζομένων της επιχείρησης, όπως και για την 
τήρηση των διατάξεων της εργατικής νομοθεσίας. Οι 
αρμόδιοι κατά περίπτωση προϊστάμενοι είναι υποχρεω¬ 
μένοι να θέτουν αμελλητί υπόψη του Διευθυντή τέτοια 
ζητήματα. 

• Όλα τα προς συζήτηση θέματα. 

14.6 Ο Διευθυντής της επιχείρησης αποφασίζει: 

• Για την εκτέλεση συνηθισμένης φύσης έργων ή προ¬ 
μηθειών και ανάληψης υποχρεώσεων, εφόσον η συνο¬ 
λική δαπάνη δεν υπερβαίνει το ποσό των έξι χιλιάδων 
(6.000,00 €) ευρώ. Το όριο τούτο επιτρέπεται να αυ- 
ξομειώνεται με απόφαση του Δ.Σ. της Επιχείρησης, σε 
συν-δυασμό πάντοτε με την κείμενη νομοθεσία. 

• Για την τοποθέτηση του προσωπικού στις προβλε- 
πόμενες από την επιχείρηση θέσεις. 

• Για τη χορήγηση αδειών στο προσωπικό της επι¬ 
χείρησης κατόπιν των εισηγήσεων των αρμοδίων κατά 
περίπτωση προϊστάμενων. 

14.7 Ο Διευθυντής της επιχείρησης: 

• Θεωρεί και υπογράφει τις μελέτες επέκτασης και 
συμπλήρωσης των εγκαταστάσεων, τους όρους των 
διακηρύξεων της προμήθειας όλων των υλικών και της 
εκτέλεσης νέων έργων. 

• Θεωρεί και υπογράφει τα εντάλματα πληρωμών και 
τις ημερήσιες ταμειακές καταστάσεις της επιχείρησης, 
την οποία αρμοδιότητα μπορεί να εκχωρήσει για ορι¬ 
σμένο ή αόριστο μέχρι ανάκλησης χρόνο και κατόπιν 
έγκρισης του Δ.Σ. στον Προϊστάμενο Διοικητικού και 
Οικονομικού Τμήματος. 

• Θεωρεί τα διάφορα τιμολόγια προμήθειας εργα¬ 
λείων, υλικών κλπ. πριν από την έκδοση των ενταλμά¬ 
των πληρωμής, αφού προηγουμένως ζητήσει από τα 
αρμόδια κατά περίπτωση τμήματα να βεβαιώσουν ότι 
παραλήφθηκαν τα αναγραφόμενα στα τιμολόγια υλικά 
ή υπηρε-σίες και ότι η ποιότητα, οι τιμές μονάδας και 
οι άλλοι όροι της προμήθειας είναι σύμφωνοι με την 
παραγγελία, τη σύμβαση ή το ιδιωτικό συμφωνητικό. 

• Υπογράφει όλα τα έγγραφα υπηρεσιακού χαρακτή¬ 
ρα. Τα έγγραφα ανάληψης υποχρεώσεων υπογράφονται 

από το Διευθυντή μόνο εφόσον έχει εξουσιοδοτηθεί από 
το Διοικητικό Συμβούλιο και πάντοτε μέσα στο πλαίσιο 
αυτής της εξουσιοδότησης. 

• Θεωρεί τις μισθοδοτικές καταστάσεις του προσω¬ 
πικού που συντάσσονται με ευθύνη της Οικονομικής 
Υπηρεσίας. 

•Έχει επίσης όλες τις άλλες αρμοδιότητες και εξου¬ 
σίες που ορίζονται από τη διέπουσα τη Δ.Ε.Υ.Α.Δ νομο¬ 
θεσία, τους άλλους εσωτερικούς κανονισμούς αυτής και 
αυτές που εκχωρεί προς αυτόν το Διοικητικό Συμβούλιο 
ή ο Πρόεδρος του Διοικητικού Συμβουλίου. 

14.8 Ο Διευθυντής της επιχείρησης καλεί υποχρεωτικά 
τουλάχιστον μία φορά τις πρώτες, μέρες κάθε μήνα, 
αλλά και όσες φορές κρίνει σκόπιμο, τους προϊσταμέ¬ 
νους Τεχνικού Τμήματος και Διοικητικού & Οικονομικού 
Τμήματος, προκειμένου να ενημερωθεί για την πορεία 
των εργασιών, να συντονίσει τις εργασίες, να επιλύσει 
τυχόν διοικητικά ή τεχνικά προβλήματα και να ενημερώ¬ 
σει αυτούς για τη μελλοντική πορεία της επιχείρησης. 

14.9 Τον Διευθυντή όταν απουσιάζει ή κωλύεται ανα¬ 
πληρώνει ο κατά βαθμό ανώτερος και επί ισόβαθμων ο 
αρχαιότερος οριζόμενος υπάλληλος με απόφαση του 
Διοικητικού Συμβουλίου της επιχείρησης, σύμφωνα με 
τα οριζόμενα στην παράγραφο 7 του άρθρου 6 του 
ν.1069/1980. 

Άρθρο 15 

Τεχνικός Ασφαλείας 

15.1 Παρέχει στη διοίκηση και στις παραγωγικές δι¬ 
ευθύνσεις της επιχείρησης κατευθυντήριες οδηγί-ες 
σε θέματα σχετικά με την ασφάλεια της εργασίας και 
γενικά έχει ενεργή συμμετοχή στην οργάνωση της πα¬ 
ραγωγικής διαδικασίας, υπό το πρίσμα των αναγκών 
ασφαλείας. 

15.2 Παρέχει οδηγίες και υποδείξεις σε θέματα: 

• Σχεδιασμού, προγραμματισμού, κατασκευής και συ¬ 
ντήρησης των εγκαταστάσεων. 

• Ελέγχου ασφαλείας των εγκαταστάσεων και των 
τεχνικών μέσων πριν την λειτουργία τους και επίβλεψης 
της εφαρμογής των μέτρων υγιεινής και ασφάλειας 
της εργασίας. 

• Επίβλεψης της ορθής χρήσης των ατομικών μέσων 
προστασίας και έρευνας των αιτιών των εργατικών 
ατυχημάτων. 

• Εκπαίδευσης του προσωπικού σε συσκευές επιβίω¬ 
σης σε περιβάλλον με δηλητηριώδη αέρια ή έλλειψης 
οξυγόνο ή έλλειψης οξυγόνου, με σκοπό την αντιμετώ¬ 
πιση εκτάκτων αναγκών. 

• Στις αρμοδιότητες του Τεχνικού Ασφαλείας πε¬ 
ριλαμβάνονται και όσα επί πλέον αναφέρονται στον 
ν.1568/1985, όπως αυτός συμπληρώθηκε και τροποποι¬ 
ήθηκε με μεταγενέστερες διατάξεις. 

15.3 Τα θέματα του Τεχνικού Ασφαλείας αναλαμβάνει 
με απόφαση του Δ.Σ υπάλληλο της ΔΕΥΑΔ που έχει τα 
προβλεπόμενα προσόντα, ή εξωτερικός συνεργάτης. 

Αρθρο 16 

Γραμματεία Διεύθυνσης 

16.1 Παρέχει την γραμματειακή υποστήριξη στον Διευ¬ 
θυντή και στους προϊσταμένους των Τμημάτων. 

16.2 Ειδικότερα είναι υπεύθυνη για την: 

• Παραλαβή εισερχομένων, από το Γ ενικό Πρωτόκολ¬ 
λο, Διεκπεραίωση και Αρχείου για την Διεύθυνση. 


• Απόδοση των εξερχόμενων εγγράφων των Τ μημά¬ 
των της ΔΕΥΑΔ 

• Καταχώρηση της εισερχόμενης και εξερχόμενης 
αλληλογραφίας των Τμημάτων της ΔΕΥΑΔ. 

• Ευχέρεια παρακολούθησης του πρωτοκόλλου της 
επιχείρησης. 

• Διανομή των πρωτοκολλημένων εγγράφων στους 
αρμόδιους προϊσταμένους της Επιχείρησης. 

• Γραμματειακή υποστήριξη. 

• Αποστολή και λήψη ΡΑΧ 

• Μεριμνά για την υποβολή προτάσεων - θεμάτων 
των Τμημάτων της ΔΕΥΑΔ στο Δημοτικό Συμβούλιο και 
κατάρτιση της ημερήσιας διάταξης. 

Αρθρο 17 

Αρμοδιότητες Προϊσταμένου Τεχνικού Τμήματος 

17. 1 Ο Προϊστάμενος του Τεχνικού Τμήματος προΐ- 
σταται όλων των τεχνικών υπηρεσιών και συντονίζει τις 
εργασίες τους δίνοντας τις κατάλληλες οδηγίες προς 
τους αρμόδιους των γραφείων. Είναι υπεύθυνος απέ¬ 
ναντι στον Διευθυντή για τις πράξεις ή και παραλείψεις 
των τεχνικών υπηρεσιών των οποίων προΐσταται. 

17.12 Ο Προϊστάμενος του Τεχνικού Τμήματος: 

• Διοικεί, παρακολουθεί, ελέγχει και εποπτεύει την 
εκπόνηση των μελετών και την εκτέλεση των έργων της 
Δ.Ε.Υ.Α.Δ. και είναι προσωπικά υπεύθυνος και υπόλογος 
στον Διευθυντή για κάθε ανωμαλία που έχει σχέση με 
την εκτέλεση των έργων, την έγκαιρη προμήθεια υλικών, 
την επισκευή και συντήρηση των οικοδομικών εγκατα¬ 
στάσεων και των δικτύων ύδρευσης και αποχέτευσης. 

• Ορίζει από τους τεχνικούς υπαλλήλους της υπη¬ 
ρεσίας του, τους επιβλέποντες και τους βοηθούς τους 
για κάθε έργο, χωρίς να είναι απαραίτητο ο επιβλέπων 
να προέρχεται από το γραφείο, στο οποίο ανήκει το 
εκτελούμενο έργο και γενικά προβαίνει σε κάθε νόμιμη 
ενέργεια. Η πράξη ορισμού των επιβλεπόντων επικυρώ¬ 
νεται από τον Διευθυντή και πρωτοκολλείται. 

• Σε συνεργασία με τον Διευθυντή ορίζει από τους 
τεχνικούς υπαλλήλους της υπηρεσίας του τις επιτροπές 
για την παραλαβή και τον έλεγχο της ποιότητας των 
υλικών των έργων και το χαρακτηρισμό των εδαφών. 

• Εγκρίνει το χρονοδιάγραμμα εργασιών των έργων, 
θεωρεί τους λογαριασμούς των κατασκευαστών των 
έργων και τους υποβάλλει στον Διευθυντή. 

• Ασκεί όλες τις αρμοδιότητες του τμήματος που 
καθορίζονται από τους ισχύοντες κάθε φορά νόμους 
για την εκτέλεση δημοσίων έργων. 

17.3 Ο Προϊστάμενος του Τεχνικού Τμήματος είναι 
υπεύθυνος για: 

• Την κατανομή και συντονισμό των μεταφορικών 
μέσων, των μηχανημάτων και των άλλων μηχανικών 
μέσων στις διάφορες υπηρεσίες και τα εκτελούμενα 
έργα καθορίζοντας την προτεραιότητα. 

• Την κανονική λειτουργία και συντήρηση των Η/Μ 
εγκαταστάσεων, του μηχανολογικού εξοπλισμού των 
δικτύων ύδρευσης και αποχέτευσης και των εγκαταστά¬ 
σεων επεξεργασίας πόσιμου νερού και λυμάτων. 

• Την εποπτεία και σωστή λειτουργία των γραφεί¬ 
ων. 

• Την εποπτεία της καλής εξυπηρέτησης των Κατα¬ 
ναλωτών. 

• Την χρησιμοποίηση οποιοδήποτε από το προσωπικό 
του τεχνικού τμήματος για την εκτέλεση κάθε άλλης 

εργασίας, ανάλογα με τις ανάγκες που παρουσιάζονται 
σε κάθε γραφείο και εφόσον δεν υπάρχει σοβαρός λό¬ 
γος υγείας. 

• Την παρακολούθηση της αποδοτικότητας του Τεχνι¬ 
κού Τμήματος και τη σύνταξη των εκθέσεων ατομικής 
αξιολόγησης. 

• Τη συνεργασία του γραφείου Προμηθειών του Δι¬ 
οικητικού & Οικονομικού Τμήματος για τη σύνταξη της 
συγγραφής υποχρεώσεων και τους όρους της διακή¬ 
ρυξης των διαγωνισμών που αφορούν την προμήθεια 
τεχνικής φύσεως υλικών, εργαλείων και μηχανημάτων 
όπως αυτά προβλέπονται από τον κανονισμό προμη¬ 
θειών. 

• Την εποπτεία του Γραφείου Μελετών και έργων 
Ύδρευσης - Αποχέτευσης καθώς και των πόσης φύσεως 
τεχνικών μελετών. 

• Την εισήγηση στον Διευθυντή της εκμίσθωσης μη¬ 
χανημάτων, μεταφορικών μέσων κ.λπ., εφόσον τα ίδια 
μέσα της επιχείρησης δεν επαρκούν ή δεν μπορούν ν’ 
ανταποκριθούν στις ανάγκες από άποψη χρόνου κατόπιν 
εισήγησης των αρμοδίων υπευθύνων. 

• Την συνεργασία με τον Προϊστάμενο της Διοικητικής 
Υπηρεσίας για θέματα προσωπικού. 

17.4 Ο Προϊστάμενος του Τεχνικού Τμήματος με τη βο¬ 
ήθεια και τη συνεργασία των υπευθύνων των γραφείων 
της Υπηρεσίας που προίσταταί: 

• Καταρτίζει το ετήσιο πρόγραμμα κατασκευής, επέ¬ 
κτασης και συντήρησης των δικτύων ύδρευσης, αποχέ¬ 
τευσης και των συναφών με αυτά εγκαταστάσεων. 

• Καταρτίζει το ετήσιο πρόγραμμα επενδύσεων για 
το επόμενο έτος και τα επόμενα αυτού τέσσερα έτη 
αναφέροντας και το προβλεπόμενο κόστος αυτών. 

• Υποβάλλει τα παραπάνω προγράμματα στον Δι¬ 
ευθυντή 45 μέρες πριν από την έναρξη του έτους που 
αφορούν. 

• Παρέχει εγκαίρως στον Διευθυντή τα απαραίτητα 
στοιχεία για τη κατάρτιση του ετήσιου προϋπολογισμού 
εσόδων και εξόδων. Παρέχει έγκαιρα για κάθε επόμενο 
τρίμηνο στο Διοι-κητικό & Οικονομικό Τμήμα τις απα¬ 
ραίτητες πληροφορίες για τις κατά εβδομάδα απαιτού- 
μενες εκταμιεύσεις προς αντιμετώπιση των πληρωμών 
εκτέλεσης των έργων του προγράμμα-τος. 

• Ελέγχει και θεωρεί τις τεχνικές μελέτες καθώς και 
τις πιστοποιήσεις των έργων. 

• Παρακολουθεί και ελέγχει τη συμμόρφωση των γρα¬ 
φείων που προίσταταί προς τις αποφά-σεις και εντολές 
του Διοικητικού Συμβουλίου και του Διευθυντή για τις 
παραγγελίες των αναγκαίων υλικών λειτουργίας των 
εγκαταστάσεων και εκτέλεσης των διαφόρων έργων. 

• Κατανέμει το εργατοτεχνικό προσωπικό που έχει 
τοποθετηθεί στο τεχνικό τμήμα μεταξύ των γραφείων 
αυτού, ανάλογα με τις ανάγκες κάθε γραφείου. 

• Λαμβάνει τα κατάλληλα μέτρα για την ασφάλεια των 
εργαζομένων με τη βοήθεια των αρμοδίων που είναι 
κατά περίπτωση υπεύθυνοι. Τη λήψη αυτών των μέτρων 
πρέπει να εισηγείται προς τον Διευθυντή. 

• Μεριμνά για την τήρηση των διατάξεων της εργα¬ 
τικής νομοθεσίας εισηγούμενος τη λήψη μέτρων αρ- 
μοδίως. 

• Φροντίζει και αναθέτει στους υπεύθυνους των Γρα¬ 
φείων του, την ευθύνη της διαφύλαξης των χρησιμο¬ 
ποιούμενων από τις υπηρεσίες τεχνικών μέσων, όπως 


μηχανημάτων, φορητών εργαλείων, μεταφορικών μέσων, 
επιστημονικών οργάνων, σκευών, επίπλων κλπ. 

17.5 Ο Προϊστάμενος του Τεχνικού Τμήματος είναι 
υπεύθυνος για: 

• Την εφαρμογή μέτρων υγειονομικής προστασίας του 
κοινού από το δίκτυο Ύδρευσης και Αποχέτευσης. 

• Την επάρκεια του δικτύου ύδρευσης - αποχέτευσης 
και τη λήψη προσηκόντων μέτρων γα τον έλεγχο πα¬ 
ράνομων συνδέσεων. 

• Τον συντονισμό, έλεγχο και κατανομή στα διάφορα 
συνεργεία ανάλογα με τις υπηρεσιακές ανάγκες του 
εργατοτεχνικού προσωπικού, που έχει ορισθεί για την 
υπηρεσία. 

• Την εισήγηση αγοράς νέων μηχανημάτων. 

• Την επίβλεψη έργωνΎδρευσης - Αποχέτευσης που 
εκτελούνται είτε με αυτεπιστασία είτε με εργολαβία. 

17.6 Τον Προϊστάμενο του Τεχνικού Τμήματος, όταν 
απουσιάζει ή κωλύεται, αναπληρώνει κατόπιν απόφασης 
του Διευθυντή ο αρχαιότερος υπάλληλος που έχει τα 
ίδια τυπικά προσόντα διορισμού μ’ αυτόν. 

17.7 Ο Προϊστάμενος Τεχνικού Τμήματος έχει την 
ευθύνη της αστυνόμευσης των δικτύων ύδρευσης και 
αποχέτευσης σύμφωνα με το άρθρο 28 του ν. 1069/80. 

Άρθρο 18 

Γ ραφείο Μελετών - Σχεδιασμού - Προγραμματισμού - 
Ειδικών Μελετών - Τοπογραφήσεων 

18.1 Μεριμνά για τον προγραμματισμό έργων, εκπόνη¬ 
ση Μελετών, κατασκευές και επίβλεψη έργων και εγκα¬ 
ταστάσεων, την εκτέλεση τοπογραφικών εργασιών, την 
ανάπτυξη και παρακολούθηση στρατηγικών επιλογών 
της επιχείρησης. 

18.2 Στις αρμοδιότητές του είναι η: 

• Εκπόνηση, εποπτεία και έλεγχος μελετών δομικών 
έργων. 

• Μέριμνα για την έγκριση μελετών από τις αρμόδιες 
αρχές. 

• Μελέτη θεμάτων ως προς τη σκοπιμότητα χρήσης 
νέων υλικών και μεθόδων κατασκευής. 

• Κατάρτιση προϋπολογισμών των τεχνικών έργων 
ύδρευσης - αποχέτευσης επεξεργασίας λυμάτων και 
πόσιμου νερού. 

• Μελέτη για την επέκταση των δικτύων σύμφωνα με 
τα προγράμματα δράσης της επιχείρησης. 

• Σύνταξη διακηρύξεων και συγγραφών υποχρεώσεων 
για την ανάθεση μελετών σε ιδιώτες και εποπτεία αυτών 
καθώς και τον έλεγχο για την ποιότητα των μελετών 
που εκπονούνται. 

• Διενέργεια διαγωνισμών και επίβλεψη εργασιών στα 
μεγάλα έργα. 

• Επίβλεψη διοίκηση και διαχείριση δομικών έργων 
από το στάδιο δημοπράτησης μέχρι το τελικό στάδιο 
της οριακής παραλαβής αυτών, για την εκκαθάριση και 
την παράδοση στη λειτουργία. 

• Εκτέλεση διαδικασιών παραλαβής έργων. 

• Άσκηση τεχνικής επίβλεψης για τις προμήθειες των 
υλικών των σχετικών με τα εκτελούμενα έργα. 

• Τήρηση αρχείου έργων. 

• Τήρηση στατιστικών στοιχείων των δραστηριοτήτων 
με βάση τα μηνιαία δελτία εργασιών. 

• Εκπόνηση εποπτεία και έλεγχος ηλεκτρομηχανο- 
λογικών έργων. 




25926 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Επίβλεψη για την εκτέλεση των ηλεκτρομηχανολο- 
γικών έργων. 

• Επίβλεψη για την εκτέλεση των ηλεκτρομηχανολο- 
γικών έργων. 

• Ανακαίνιση και βελτίωση εγκαταστάσεων που υπάρ¬ 
χουν. 

• Μέριμνα για την εκτέλεση όλων των τοπογραφικών 
εργασιών που απαιτούνται για τη σύνταξη μελετών νέων 
έργων. 

• Επιμέλεια της ανάθεσης των τοπογραφικών εργασι¬ 
ών σε ιδιωτικά γραφεία, επίβλεψη και παραλαβή αυτών 
σε συνεννόηση με τον Διευθυντή. 

• Σύνταξη σχεδίου του ετήσιου προγράμματος κατα¬ 
σκευής των αναγκαίων συμπληρωματικών έργων στα 
δίκτυα ύδρευσης - αποχέτευσης και επεξεργασίας πό¬ 
σιμου νερού και λυμάτων. 

• Εκτέλεση εργασιών αντικατάστασης, επέκτασης των 
δικτύων ύδρευσης και αποχέτευσης. 

• Εκτέλεση ή επίβλεψη της σύνδεσης καταναλωτών 
με τα δίκτυα. 

• Μέριμνα για την δημιουργία και την ενημέρωση 
κτηματολογίου της ακίνητης περιουσίας της επιχεί¬ 
ρησης. 

• Χορήγηση τοπογραφικών στοιχείων για τις ανάγκες 
όλων των τμημάτων της επιχείρη-σης. 

• Ανάπτυξη στρατηγικών επιλογών της επιχείρησης. 

• Ανάπτυξη μεθοδολογιών και σχεδίων δράσεως της 
επιχείρησης σε θέματα: 

1. Ολικής ποιότητας. 

2. Αναδιάρθρωσης λειτουργιών. 

3. Τροποποίησης οργανογράμματος και κανονισμών 
επιχείρησης. 

4. 130. 

Με σκοπό την προσαρμογή της επιχείρησης στις συ¬ 
νεχόμενα μεταβαλλόμενες συνθήκες του εξωτερικού 
περιβάλλοντος. 

Άρθρο 19 

Γραφείο Λειτουργίας, Συντήρησης 

& Κατασκευής Δικτύων'Υδρευσης - Αποχέτευσης 

19.1 Είναι υπεύθυνο για τη λειτουργία, συντήρηση, επι¬ 
σκευή, έλεγχο και επέκταση των δικτύων. 

19.2 Στις αρμοδιότητές του είναι η: 

• Μέριμνα για την διανομή του νερού σε 24ωρη 
βάση και η εφαρμογή των προγραμμάτων διανομής 
σε περιπτώσεις έκτακτης λειψυδρίας, ή σε περιπτώ¬ 
σεις εκτάκτων ή προγραμματισμένων για διάφορους 
λόγους διακοπών της υδροδότησης και η Ενημέρωση 
του Προϊσταμένου για τις ανακοινώσεις στον Τύπο των 
παραπάνω περιπτώσεων. 

• Μέριμνα για τη συντήρηση, επέκταση και επισκευή 
του εσωτερικού δικτύου ύδρευσης, για την εξασφάλιση 
και βελτίωση της ύδρευσης στις διάφορες περιοχές 
του Δήμου. 

• Μέριμνα για την ομαλή λειτουργία των εξωτερικών 
υδραγωγείων, δεξαμενών, αντλιοστασί-ων, υδροληψιών 
και για την επέκταση τους. 

• Τήρηση του σχετικού βιβλίου μητρώου (σε συνεργα¬ 
σία με την Γραμματεία) όπου αναγράφονται οι τακτικές 
εργασίες (συντήρησης και επιθεωρήσεως) καθώς και οι 
έκτακτες εργασίες που αναφέρονται σε διαρροές και 
συνδέσεις με τα δίκτυα ύδρευσης και αποχέτευσης. 

• Μέριμνα για την δημοπράτηση και τοποθέτηση των 


αγωγών εσωτερικού δικτύου διανομής, βάσει μελετών 
που συντάσσονται από το Γ ραφείο Μελετών, στο οποίο 
χορηγεί έγκαιρα τα απαραίτητα στοιχεία για τη σύ¬ 
νταξη αυτών. 

• Μέριμνα για την ενημέρωση των συνεργείων του 
δικτύου ύδρευσης και επιφυλακής, μέσω των υπευθύνων 
εργοδηγών, για τα συμβαίνοντα στο δίκτυο, σχετικά με 
την διακοπή της υδροληψίας ώστε να καταστεί δυνα¬ 
τή η ενημέρωση των καταναλωτών. Στην περίπτωση 
αυτή συντάσσεται ενημερωτικό πληροφοριακό δελτίο, 
το οποίο, εφόσον κρίνεται σκόπιμο, δημοσιεύεται στον 
ημερήσιο τύπο ή μεταδίδεται από τα λοιπά μέσα ενη¬ 
μέρωσης του κοινού (ραδιόφωνο, τηλεόραση). 

• Μέριμνα για την τήρηση των κανόνων ασφαλείας 
για το κοινό, σε σημεία τεχνικών έργων που δεν έχουν 
αποπερατωθεί οι εργασίες των συνεργείων. 

• Ο έλεγχος της ομαλής λειτουργίας του δικτύου 
αποχέτευσης, που διασφαλίζεται με προγραμματισμέ¬ 
νους καθαρισμούς, αυτοματισμό και αποκατάσταση 
βλαβών. 

• Επισκευή υφιστάμενων αγωγών και φρεατίων και 
κατασκευή μικρών έργων. 

• Οι συνδέσεις, επανασυνδέσεις και διακοπές ύδρευ¬ 
σης, άρδευσης και αποχέτευσης όλων των κατηγοριών 
ακινήτων. 

• Προγραμματισμός εργασιών συντήρησης των Δεξα¬ 
μενών και μονάδων επεξεργασίας λυμάτων. 

• Προγραμματισμός και συντήρηση όλων των οχημά¬ 
των και μηχανημάτων. 

• Συγκέντρωση παραγγελιών εξοπλισμού, εξαρτημά¬ 
των και υλικών σύμφωνα με τις ανάγκες των διαφόρων 
γραφείων της τεχνικής υπηρεσίας και παράδοση τους 
στο αρμόδιο γραφείο για προμήθειες. 

• Κατανομή του προσωπικού και των μηχανημάτων 
στα διάφορα επιμέρους συνεργεία των εργασιών. 

• Ειδικότερα για τους επικεφαλείς των συνεργείων, 
επίβλεψη της εκτέλεσης των παραπάνω εργασιών και 
έλεγχος τήρησης των οδηγιών του επιβλέποντος τόσο 
από ποιοτική εκτέλεση των επιμέρους εργασιών, όσο και 
την τήρηση των μέτρων ασφαλείας των εργαζομένων. 

19.3 Οι εργασίες με τις οποίες απασχολούνται τα συ¬ 
νεργεία αυτά και οι διαδικασίες που τηρούνται είναι οι 
ακόλουθες: 

• Ανεύρεση και επισκευή εμφανών ή αφανών διαρροών 
στο δίκτυο. 

• Διαδικασία αποζημιώσεως σε περίπτωση προκλή¬ 
σεων ζημιών σε κινητές και ακίνητες περιουσίες τρίτων 
από διαρροή του δικτύου. 

• Υδροδότηση βιοτεχνιών, βιομηχανιών και οικισμών 
εκτός περιοχής ευθύνης. 

• Συντήρηση υδρομέτρων και αντικατάσταση αυτών 
όταν απαιτείται. 

• Εντοπισμός βλαβών διαρροών συνδέσεων και υδρο¬ 
μέτρων και αποκατάσταση αυτών. 

• Μετατοπίσεις, επισκευές, διακλαδώσεις, αντικα¬ 
ταστάσεις, συντηρήσεις των αγωγών ύδρευσης- απο¬ 
χέτευσης και παρακολούθηση της καλής λειτουργίας 
αυτών με περιοδικούς ελέγχους. 

• Λαθροϋδροληψίες. 

• Σύνταξη μελέτης και επίβλεψη εργολαβίας μικρών 
έργων. 

• Ενημέρωση σχεδίων με τις επεκτάσεις και τροπο¬ 
ποιήσεις του δικτύου. 

• Εκτέλεση της επισκευής οχημάτων -μηχανημάτων 
ή επίβλεψη της. 

• Έλεγχος καυσίμων, υλικών, ανταλλακτικών και ερ¬ 
γαλείων. 

• Τήρηση καρτελών συντήρησης κάθε οχήματος - μη¬ 
χανήματος. 

• Άμεση επέμβαση και αποκατάσταση οποιαδήποτε 
βλάβης όλο το 24ωρο και όλες τις ημέρες του χρό¬ 
νου. 

• Κατάρτιση στατιστικών πινάκων δραστηριότητας 
με μηνιαία Δελτία εργασιών. 

Άρθρο 20 

Γραφείο Άειτουργίας & Συντήρησης Εγκαταστάσεων 
Η/Μ- Αντλιοστασίων - Αυτοματισμών και 
Νέων Τεχνολογιών 

20.1 Το Γραφείο είναι αρμόδιο για την εγκατάσταση, 
συντήρηση, επισκευή και καλή λειτουργία των ηλεκτρο- 
μηχανολογικών εγκαταστάσεων της επιχείρησης, των 
συστημάτων αυτοματισμού και των ηλεκτρομηχανολο- 
γικών εξοπλισμών. 

20.2 Στις αρμοδιότητες του είναι να: 

• Επιβλέπει την λειτουργία και να μεριμνά για την συ¬ 
ντήρηση των συγκροτημάτων άντλησης όλο το 24ωρο 
και όλες τις ημέρες του χρόνου. 

• Επιβλέπει και μεριμνά για την συντήρηση και αντι¬ 
κατάσταση των μηχανολογικών και ηλεκτρολογικών 
εγκαταστάσεων και την άμεση επέμβαση και επισκευή 
βλαβών ή την αντικατάσταση ανταλλακτικών. 

• Μεριμνά για την εγκατάσταση νέων μηχανολογικών 
και ηλεκτρολογικών εγκαταστάσεων ή την επέκταση 
αυτών που υπάρχουν. 

• Διατηρεί αποθήκη υλικών και εργαλείων στην οποία 
φυλάσσονται τα εργαλεία για να είναι διαθέσιμα και 
εύχρηστα και εισηγείται για την προμήθεια εργαλείων, 
υλικών και εξαρτημάτων που χρειάζονται. 

• Εισηγείται για την προμήθεια των απαραίτητων υλι¬ 
κών και εργαλείων. 

• Παρακολουθεί την καλή λειτουργία συστημάτων 
αυτοματισμού, τηλεμετάδοσης, τηλεχειρισμού όλων των 
ηλεκτρονικών εγκαταστάσεων της επιχείρησης καθώς 
και την επισκευή όλων των βλαβών των εγκαταστά¬ 
σεων αυτοματισμού, τηλε-ενδείξεων, τηλεμετρήσεων 
των αντλιοστασίων δεξαμενών και εγκαταστάσεων της 
επιχείρησης. 

• Εκτελεί χημικές και μικροβιολογικές αναλύσεις δειγ¬ 
μάτων πόσιμου νερού και λυμάτων από τα δίκτυα και 
τις μονάδες επεξεργασίας (πόσιμου και λυμάτων) για 
την παρακολού-θηση της ποιοτικής λειτουργίας των 
εγκαταστάσεων. 

• Φυλάγει τις εγκαταστάσεις άντλησης, επεξεργασίας 
πόσιμου νερού και επεξεργασίας λυμάτων. 

• Αποκαθιστά άμεσα οποιαδήποτε βλάβη όλο το 
24ωρο και όλες τις ημέρες του χρόνου. 

• Τηρείτο σχετικό βιβλίο μητρώο όπου αναγράφονται 
οι τακτικές εργασίες (συντήρησης, στατιστικά, πρωτό¬ 
κολλα ΔΕΗ και επιθεωρήσεως) καθώς και οι έκτακτες 
εργασίες που αναφέρονται σε ηλεκτρομηχανολογικό 
εξοπλισμό. 

• Μεριμνά για τις σιδηρές και ξυλουργικές εργασί¬ 
ες. 

• Μεριμνά για τις επιθεωρήσεις. 

• Αναθέτει σε εξωτερικό συνεργείο, αντιπροσωπεία 


ή βιομηχανία την επισκευή διαφόρων συσκευών που 
το συνεργείο αδυνατεί να επισκευάσει με τα μέσα που 
διαθέτει. 

• Εισηγείται την προμήθεια των απαραιτήτων υλικών 
και εργαλείων για όλα τα συνεργεία. 

20.3 Πραγματοποιούνται όλες οι εργασίες γραφικής 
φύσης (τήρηση στατιστικών στοιχείων, προγράμματα 
και καταστάσεις εργασιών, πρωτόκολλα ΔΕΗ), που είναι 
απαραίτητες για την καλή λειτουργία των συνεργεί¬ 
ων. 

20.4 Φροντίζει για την ανάπτυξη και λειτουργία Επι¬ 
χειρησιακού κέντρου για τον εκσυγχρονισμό και την 
αυτοματοποίηση ολόκληρου του συστήματος ύδρευ¬ 
σης- αποχέτευσης του φορέα. 

20.5 Παρακολουθεί την καλή λειτουργία των συστημά¬ 
των αυτοματισμού τηλε-μετάδοσης και τηλεχειρισμού 
όλων των ηλεκτρονικών εγκαταστάσεων της επιχεί¬ 
ρησης. 

20.6 Μεριμνά για την καλή λειτουργία του ράδιο-δι- 
κτύου και των λοιπών μέσων επικοινωνίας. 

Άρθρο 21 

Γ ραφείο Υποστήριξης Βιολογικού Καθαρισμού 

21.1 Στην αρμοδιότητα του είναι ο έλεγχος, λειτουργία 
και συντήρηση του Βιολογικού Σταθμού καθώς επίσης 
και Ο: 

• Έλεγχος και εποπτεία για τη συνεχή και εύρυθμη 
λειτουργία των Εγκαταστάσεων Επεξεργασίας Λυμά¬ 
των. 

• Φύλαξη των εγκαταστάσεων και κτιρίων, διαμόρ¬ 
φωση και συντήρηση των ακάλυπτων χώρων και εγκα¬ 
ταστάσεων. 

• Συντήρηση και επισκευή του ηλεκτρολογικού και 
μηχανολογικού εξοπλισμού εγκατεστημένου ή μη. 

21.2 Η συντήρηση και επισκευή θα γίνεται με συνεργεία 
συγκροτούμενα από προσωπικό διάφορων ειδικοτήτων, 
ανάλογα με τις ιδιομορφίες της κάθε περίπτωσης. 

21.3 Όταν η εργασία επισκευής ή συντήρησης απαιτεί 
σύμπραξη προσωπικού που υπηρετεί σε άλλα γραφεία, 
η απόφαση συγκρότησης συνεργείων θα γίνεται με εν¬ 
δοσυνεννόηση των εμπλεκομένων υπευθύνων χωρίς κα¬ 
θυστέρηση και τήρηση τύπων με τελικό σκοπό πάντοτε 
την άμεση επισκευή ή συντήρηση. 

Αρθρο 22 

Προϊστάμενος Τμήματος Εγκατάστασης 
Επεξεργασίας Λυμάτων 

22.1 Ο προϊστάμενος προΐσταται των γραφείων του 
τμήματος και συντονίζει τις εργασίες τους δίνοντας 
τις κατάλληλες οδηγίες προς τους υπεύθυνους των 
γραφείων και το λοιπό προσωπικό. 

22.2 Παρακολουθεί όλα τα στάδια λειτουργίας του 
βιολογικού καθαρισμού και κάνει τις απαιτούμενες ερ¬ 
γασίες για την εύρυθμη λειτουργία του. 

22.3 Ο υπεύθυνος του τμήματος: 

• Συνεργάζεται στενά με τον υπεύθυνο του τμήματος 
Ηλεκτρομηχανολογικού εξοπλισμού που έχει την ευθύνη 
για την τεχνική καθοδήγηση του προσωπικού συντήρη¬ 
σης της εγκατάστασης και την τελική ευθύνη για τις 
ηλεκτρομηχανολογικές εργασίες συντήρησης. 

• Φροντίζει για κάθε μηχανολογική και σιδηρουργική 
εργασία στις εγκαταστάσεις του Βιολογικού Καθαρι¬ 
σμού. 

• Φροντίζει για τον εφοδιασμό της εγκατάστασης 
με βοηθητικές ύλες, υλικά και όργανα απαραίτητα για 
τον έλεγχο και την ασφάλεια των εγκαταστάσεων και 
του προσωπικού. 

•Τηρεί στατιστικά στοιχεία της αρμοδιότητας του. 

• Φροντίζει να εφαρμόζεται ο κανονισμός ασφαλείας 
της εγκατάστασης και του προσωπικού, όπως απαι¬ 
τείται. 

• Είναι υπεύθυνος για την πυρασφάλεια της εγκα¬ 
τάστασης. 

• Μεριμνά για την άριστη διάθεση της παραγόμενης 
λάσπης και των επεξεργασμένων νερών. 

• Φροντίζει για την βελτίωση της λειτουργίας της 
εγκατάστασης με στόχο την μείωση των σχετικών δα¬ 
πανών. 

• Εκπονεί τους όρους διακήρυξης των διαγωνισμών 
των έργων και προμηθειών της εγκατάστασης. 

22.3 Είναι υπεύθυνος: 

• Απέναντι του Διευθυντή τεχνικών υπηρεσιών για 
τις πράξεις ή και παραλείψεις των οργάνων της υπη¬ 
ρεσίας του. 

• Για τη τήρηση των οικείων υγειονομικών διατάξεων 
και άλλων διατάξεων προστασίας του περιβάλλοντος. 

• Για τον συντονισμό, έλεγχο και κατανομή στα διά¬ 
φορα συνεργεία εργασίες ανάλογα με τις υπηρεσιακές 
ανάγκες κατόπιν εντολής των υπευθύνων της υπηρεσί¬ 
ας, του εργατοτεχνικού προσωπικού που βρίσκεται στη 
διάθεση του τμήματος. 

• Για την εισήγηση στον Δ/ντη Τ.Υ. της έγκρισης των 
μελετών. 

• Για την εισήγηση αγοράς νέων μηχανημάτων. 

• Για την επίβλεψη έργων κατασκευής Εγκαταστά¬ 
σεων Λυμάτων. 

• Για την σωστή λειτουργία όλων των Εγκαταστάσεων 
Καθαρισμού Λυμάτων. 

22.5 Τον προϊστάμενο αναπληρώνει ένας από τους 
υπεύθυνους των γραφείων του τμήματος, ύστερα από 
απόφαση του προϊσταμένου τεχνικών υπηρεσιών 

Αρθρο 23 

Αρμοδιότητες Γραφείου Προστασίας Περιβάλλοντος, 
Ελέγχου και Διαχείρισης Υδάτινων Πόρων 

• Μεριμνά για τον περιοδικό έλεγχο της ποιότητας 
του πόσιμου νερού ως προς τις παραμέτρους που 
προσδιορίζουν την καταλληλότητα του από της πηγές 
υδροληψίας και από το δίκτυο. 

• Παρακολουθεί την Εθνική και Ευρωπαϊκή Νομοθεσία 
για το περιβάλλον και ενημερώνει τα υπόλοιπα τμήματα 
για τις τυχόν επιπτώσεις στη λειτουργία της επιχεί¬ 
ρησης. 

• Συμμετέχει στην επίβλεψη ερευνητικών προγραμ¬ 
μάτων. 

• Πληροφορεί άλλους φορείς και συνεργάζεται σε 
περιβαλλοντικά θέματα. 

• Ελέγχει τις μελέτες εγκαταστάσεων προεπεξεργα- 
σίας αποβλήτων των Βιομηχανικών και άλλων μονάδων, 
ώστε να πληρούνται οι όροι και οι προϋποθέσεις λει¬ 
τουργίας αυτών. 

• Συνεργάζεται με τους αρμόδιους κρατικούς φορείς 
διαχείρισης των υπόγειων και επιφανειακών υδροφορέ- 
ων που συμβάλουν στην εξασφάλιση των απαραιτήτων 
ποσοτήτων νερού για την υδροδότηση της περιοχής 
ευθύνης της επιχείρησης. 


• Αναλαμβάνει πρωτοβουλίες σχετικά με την αειφόρο 
ανάπτυξη και διαχείριση των πιο πάνω φυσικών πό¬ 
ρων. 

• Εκπονεί σχετικές έρευνες σε συνεργασία με τους 
σχετικούς φορείς (Α.Ε.Ι, Ι.Γ.Μ.Ε, Τ.Ε.Ι) της χώρας και του 
εξωτερικού. 

• Συντάσσει, αναθέτει και επιβλέπει σχετικές μελέ¬ 
τες. 

• Αναλαμβάνει πρωτοβουλίες για την θεσμοθέτηση 
μέτρων προστασίας των υδροφόρων πόρων και του 
περιβάλλοντος, από άλλες πηγές ρύπανσης καθώς και 
για την εκπόνηση ερευνών που αποβλέπουν στην περι¬ 
βαλλοντική προστασία των περιοχών ευθύνης. 

Αρθρο 24 

Προϊστάμενος Διοικητικού & Οικονομικού Τμήματος 

24.1 Ο Προϊστάμενος του τμήματος προίσταται της 
Διοικητικής και Οικονομικής Υπηρεσίας συντονίζοντας 
τις εργασίες τους και είναι υπεύθυνος απέναντι στον 
Διευθυντή για τις πράξεις ή και τις παραλείψεις των 
γραφείων που προίσταται. 

24.2 Είναι υπεύθυνος: 

• Για τη σύνταξη του προϋπολογισμού της Επιχεί¬ 
ρησης. 

• Για τη σύνταξη του ισολογισμού και των πάσης 
φύσης οικονομικών καταστάσεων της Επιχείρησης. 

• Για τη σύνταξη της ετήσιας απογραφής των πά¬ 
σης φύσεως περιουσιακών στοιχείων της Επιχείρησης 
η οποία πρέπει να έχει συντελεσθεί μέσα σε ένα μήνα 
από τη λήξη του ημερολογιακού έτους. 

• Για την εισήγηση των προγραμμάτων επενδύσεων 
της Δ.Ε.Υ.Α.Δ. καθώς και της τιμολογιακής πολιτικής 
της Επιχείρησης. 

• Για την εισήγηση και κατάρτιση των περιοδικών προ¬ 
ϋπολογισμών της επιχείρησης και την κανονική τήρηση 
τους, την κατάρτιση μηνιαίων και τριμηνιαίων ταμιακών 
προϋπολογισμών καθώς και την κατάρτιση εβδομαδι¬ 
αίων προϋπολογιζόμενων εισπράξεων και πληρωμών 
αφού λάβει υπόψη τα στοιχεία που του παρέχουν τα 
αρμόδια τμήματα. 

• Για τη σύνταξη της συγγραφής υποχρεώσεων και 
τους όρους της διακήρυξης των διαγωνισμών που αφο¬ 
ρούν την προμήθεια μηχανών γραφείου, Η/Υ και συστη¬ 
μάτων, γραφικής ύλης, εντύπων, ειδών καθαριότητας και 
λοιπών ειδών διοικητικής φύσεως. 

• Για την εποπτεία και την καλή εξυπηρέτηση των 
καταναλωτών. 

• Για την εποπτεία των γραφείων της αρμοδιότητάς 
του όπως του Λογιστηρίου, του Ταμείου, της αποθήκης 
και των διαδικασιών προμηθειών της Δ.Ε.Υ.Α.Δ., του γρα¬ 
φείο γραμματείας. 

• Για την παρακολούθηση της αποδοτικότητας του 
προσωπικού του τμήματος και τη σύνταξη των εκθέσε¬ 
ων ατομικής αξιολόγησης. 

• Για τον γενικό έλεγχο εκτέλεσης των πάσης φύσεως 
εργασιών του τμήματος, σύμφωνα με τους αντίστοιχους 
κανονισμούς. 

• Για την τήρηση των διατάξεων του Ε.Κ.Υ. καθώς και 
όλων των κανονισμών της Επιχείρησης. 

• Για οποιοδήποτε ζήτημα οικονομικής φύσεως γϊ 
αυτό και διενεργεί τακτικά έλεγχο σε κάθε γραφείο 
του Διοικητικού & Οικονομικού Τμήματος. 

24.3 Ο Προϊστάμενος Διοικητικού & Οικονομικού Τμή¬ 
ματος: 

• Ελέγχει και υπογράψει τα διάφορα τιμολόγια για 
προμήθειες και εκτέλεση εργασιών. Επίσης θεωρεί τα 
τιμολόγια των προμηθευτών κατά εξουσιοδότηση του 
Διευθυντή. 

• Ελέγχει και υπογράφει τα εντάλματα πληρωμών, τα 
γραμμάτια είσπραξης, τα δελτία συμψηφιστικών εγγρα¬ 
φών καθώς και τα δικαιολογητικά που τα συνοδεύουν. 
Με εξουσιοδότηση του Διευθυντή θεωρεί τα εντάλματα 
πληρωμής. 

• Ελέγχει καθημερινά το ταμείο και φροντίζει για τη 
σωστή χρηματοοικονομική διαχείριση αυτού και φροντί¬ 
ζει ώστε να υπάρχουν μικρά ταμειακά υπόλοιπα. 

• Ελέγχει και παρακολουθεί την ομαλή είσπραξη όλων 
των απαιτήσεων της Επιχείρησης. 

• Φροντίζει για την κανονική είσπραξη και έγκαιρη 
απόδοση των λογαριασμών Δημοσίου, των Ασφαλιστι¬ 
κών ταμείων και λοιπών τρίτων. 

• Φροντίζει για την παρακολούθηση απορρόφησης 
πιστώσεων και χρηματοδοτήσεων ενημερώνοντας τον 
Διευθυντή. 

• Χρησιμοποιεί οποιονδήποτε από το προσωπικό του 
Τμήματος του για την εκτέλεση κάθε άλλης, συναφούς 
με την ειδικότητά του, εργασίας ανάλογα με τις ανάγκες 
που παρουσιάζονται σε κάθε γραφείο. 

• Παραλαμβάνει την εισερχόμενη αλληλογραφία και 
κατανέμει αυτή στα αρμόδια γραφεία. 

• Καταρτίζει με την βοήθεια των υπευθύνων των γρα¬ 
φείων το ενημερωτικό τεύχος όπως ορίζει το άρθρο 10 
του ν. 1069/80. 

• Μετέχει σε συνεδριάσεις του Δ.Σ εφόσον το ζητήσει 
ο Πρόεδρος. 

24. 4 Τον Προϊστάμενο του τμήματος όταν απουσιάζει 
ή κωλύεται, τον αναπληρώνει κατόπιν απόφα-σης του 
Διοικητικού Συμβουλίου, υπάλληλος που έχει τα ίδια 
τυπικά προσόντα διορισμού μ’ αυτόν. 

Άρθρο 25 

Γραφείο Ταμείου - Λογιστηρίου - 
Προϋπολογισμού και Ελέγχου 

25.1 Μεριμνά για τη λογιστική παρακολούθηση και δι¬ 
εκπεραίωση των εσόδων και εξόδων της επιχεί-ρησης, 
την παρακολούθηση του προϋπολογισμού, καθώς επί¬ 
σης για τον έλεγχο υλοποίησης αυτών. 

25.2 Είναι υπεύθυνο για την: 

• Έκδοση χρηματικών ενταλμάτων πληρωμών και 
επιταγών. 

• Έκδοση γραμματίων είσπραξης. 

• Μέριμνα για εμπρόθεσμη είσπραξη και απόδοση 
υπέρ Τρίτων πάσης φύσεως κρατήσεων, φόρων και 
χαρτοσήμων. 

• Παρακολούθηση Φ.Π.Α. 

• Τήρηση στατιστικών οικονομικών στοιχείων. 

• Σύνταξη αλληλογραφίας σε θέματα οικονομικά. 

• Σύνταξη ισολογισμού, γενικής εκμετάλλευσης, απο¬ 
τελεσμάτων χρήσης, διάθεσης αποτελεσμάτων σε συ¬ 
νεργασία με τον Προϊστάμενο του τμήματος. 

• Παρακολούθηση και εκτέλεση ετήσιου προϋπολογι¬ 
σμού και μέριμνα για τις επιβαλλόμενες αναμορφώσεις 
αυτού. 

• Έλεγχο υλοποίησης προϋπολογισμού. 


25. 3 Γραφείο Ταμείου - Λογιστηρίου - Προϋπολογι¬ 
σμού και Ελέγχου 

• Διενεργεί το σύνολο των πληρωμών και εισπράξεων 
της επιχείρησης ανεξαρτήτως αιτίας, μεριμνά για την 
είσπραξη των οφειλών και θέτει υπόψη των ανωτέρων 
κάθε περίπτωση οφειλής που πρέπει να συζητηθεί. 

• Επιμελείται την τήρηση των προβλεπομένων βιβλίων 
ταμείου, τη συνεχή ενημέρωση αυτών σύμφωνα με τα 
προβλεπόμενα από τον νόμο. 

• Συντάσσει ημερήσια κατάσταση ταμείου, τηρεί τα 
προβλεπόμενα από τον νόμο λογιστικά βιβλία και στοι¬ 
χεία, τα οποία και θέτει υπόψη των ανωτέρων. 

• Επιμελείται τη μισθοδοσία του προσωπικού. 

• Μεριμνά για την επιστροφή εγγυήσεων από συμβό¬ 
λαια που έχουν ακυρωθεί εφόσον δεν υπάρχουν υπό¬ 
λοιπα οφειλών. 

• Εκδίδει παραστατικά δικαιολογητικά για τις εισπρά¬ 
ξεις. 

• Συντάσσει τις ημερήσιες καταστάσεις εισπράξε¬ 
ων- παρακολούθησης λογαριασμών καταναλωτών. 

• Εισπράττει τα τέλη όπως ορίζονται από τους κανο¬ 
νισμούς για τις συνδέσεις ύδρευσης - αποχέτευσης. 

• Φροντίζει για την ικανοποίηση των παραπόνων 
και αιτημάτων των καταναλωτών. Όταν τα παράπονα 
των καταναλωτών δεν βρίσκουν άμεση ικανοποίηση, οι 
υποθέσεις παραπέμπονται στα αρμόδια τμήματα προς 
επίλυση. Ο πελάτης ενημερώνεται εγγράφως όταν έχει 
υποβάλλει πρωτοκολλημένη αίτηση. 

• Χορηγεί βεβαιώσεις για την εξόφληση τυχόν οφει¬ 
λών. 

•Έχει την ευθύνη για την τήρηση και ενημέρωση του 
αρχείου μητρώου καταναλωτών. 

• Μεριμνά για την μηχανογραφική έκδοση των απο¬ 
δείξεων χρέωσης καταναλωτών. 

• Παρακολουθεί τους ανεξόφλητους λογαριασμούς 
και φροντίζει για την εξόφλησή τους. 

• Εκδίδει βεβαιωτικούς καταλόγους, καταστάσεις 
ταμείου και γενικά κάθε κατάσταση που αφορά τους 
καταναλωτές και το λογιστήριο 

Άρθρο 26 

Αρμοδιότητες του Γραφείου 
Προσωπικού & Μισθοδοσίας 

26.1 Στις υποχρεώσεις του είναι η μέριμνα όλων των 
υπηρεσιακών και μισθολογικών θεμάτων που αφορούν 
το τακτικό και με σύμβαση προσωπικό της ΔΕΥΑΔ, ο 
προγραμματισμός και η εκτέλεση εκπαιδευτικών προ¬ 
γραμμάτων. 

• Παρακολουθεί την υπηρεσιακή κατάσταση του προ¬ 
σωπικού και εισηγείται για κάθε θέμα που αναφέρεται 
σε αυτήν, είτε αυτεπάγγελτα, είτε με αίτηση του εν¬ 
διαφερομένου, είτε γιατί οι νεώτερες διατάξεις έχουν 
επιφέρει μεταβολές στην κατάσταση αυτή και εκδίδει 
τις απαραίτητες βεβαιώσεις. 

• Παρακολουθεί τις μεταβολές τις νομοθεσίας για 
τις ασφαλιστικές διατάξεις όλων των ασφαλιστικών 
οργανισμών. 

• Τηρεί μητρώο ευρετήριο ατομικών φακέλων για όλο 
το προσωπικό αδιακρίτως σχέσεως εργασίας που μη- 
νιαίως ενημερώνεται για τις αλλαγές. 

• Εφαρμόζει, κατόπιν ενημέρωσης, τις υπηρεσιακές 
μεταβολές που επηρεάζουν την μισθοδοσία. 

• Μεριμνά για την πιστή εφαρμογή του ωραρίου. 

• Μεριμνά για την χορήγηση των κανονικών και ει¬ 
δικών αδειών, αναρρωτικών, άνευ αποδοχών, γονικών, 
κυήσεως και φοιτητικών και τηρεί ενημερωμένο αρχείο. 
Συντάσσει το ετήσιο πρόγραμμα αδειών. 

• Επιμελείται κάθε θέμα που αναφέρεται σε έξοδα 
κίνησης παραστάσεως ή οδοιπορικά του συνόλου του 
προσωπικού της επιχείρησης, εκδίδει τα στοιχεία για 
τις αναγκαίες δαπάνες 

• Προβαίνει στις νόμιμες ενέργειες για την πρόσληψη 
εποχιακού προσωπικού, συντάσσει τις συμβάσεις και 
μεριμνά για την αναγγελία πρόσληψης και λήξης των 
συμβάσεων. 

• Εκδίδει τις βεβαιώσεις που έχουν σχέση με την 
υπηρεσιακή κατάσταση του προσωπικού που υπηρετεί 
ή αυτού που αποχώρησε ή τρίτων, μετά από αίτηση του 
ενδιαφερομένου ή αυτε-πάγγελτα εφόσον ορίζεται από 
τον νόμο ή κανονισμό. 

• Επιμελείται κάθε θέμα που αναφέρεται στην έξοδο 
του προσωπικού από την επιχείρηση, υπολογίζει την 
αποζημίωση που αναλογεί, εφόσον δικαιούται και εκδί¬ 
δει τις καταστάσεις για την αποζημίωση αυτή. 

• Τηρεί τα στοιχεία για έκδοση μισθοδοσίας προσω¬ 
πικού και για την ενημέρωση του λογιστηρίου. 

• Ενασχολείται με κάθε θέμα που έχει σχέση με την 
υπερωριακή απασχόληση και αμοιβή του προσωπικού. 

• Συντάσσει τις μισθολογικές καταστάσεις. 

• Εκδίδει τις ετήσιες βεβαιώσεις αποδοχών του προ¬ 
σωπικού, επιμελείται και εισηγείται μεθόδους για την 
βελτίωση του συστήματος μισθοδοσίας και παρέχει 
στοιχεία για την κατάρτιση των συλλογικών συμβά¬ 
σεων. 

• Εκδίδει κάθε βεβαίωση που αφορά τα στοιχεία της 
μισθοδοσίας και τις κρατήσεις προς τα ασφαλιστικά 
ταμεία τόσο των υπηρετούντων, όσο και των συνταξι- 
οδοτηθέντων υπαλλήλων. 

• Προγραμματίζει την οργάνωση και εκτέλεση εκπαι¬ 
δευτικών προγραμμάτων, για την συνεχή και σύγχρονη 
επαγγελματική κατάρτιση του προσωπικού, ώστε να 
μπορούν οι εργαζόμενοι να ανταποκριθούν στις απαι¬ 
τήσεις του αντικειμένου εργασίας τους και στις νέες 
τεχνολογί-ες. 

Άρθρο 27 

Γραφείο Γραμματείας, Γενικού Πρωτοκόλλου 
Εξυπηρέτησης Πελατών και Γ ενικών Καθηκόντων 

27.1 Το Γραφείο Γραμματείας, Γενικού Πρωτοκόλλου, 
Εξυπηρέτησης Πελατών και Γ ενικών Καθηκόντων ανα- 
φέρεται απευθείας στον Προϊστάμενο Διοικητικού και 
Οικονομικού Τμήματος ή/και στον Διευθυντή και έχει 
τις εξής αρμοδιότητες: 

• Μεριμνά για την παραλαβή και διεκπεραίωση της 
πάσης φύσεως αλληλογραφίας της επιχείρησης, εκτός 
της εμπιστευτικής που αφορά τον Πρόεδρο, του Δ.Σ, 
του Διευθυντή ή τον αρμόδιο εξουσιοδοτημένο από αυ¬ 
τόν, διοικητικό παράγοντα την οποία τηρεί το Γ ραφείο 
Γ ραμματείας Διεύθυνσης. 

• Επιμελείται για την καταχώρηση της εισερχόμενης 
και εξερχόμενης αλληλογραφίας στα βιβλία πρωτο¬ 
κόλλου και προβαίνει στο συσχετισμό των εγγράφων 
αυτών ώστε να είναι ευχερής η εξεύρεση της σειράς 
των εγγράφων που αναφέρονται στο κάθε θέμα. 

• Διανέμει με τα ειδικά βιβλία διεκπεραίωσης τα ει¬ 
σερχόμενα έγγραφα αφού αυτά έχουν χαρακτηρισθεί 


και πρωτοκολληθεί στα αρμόδια τμήματα για τις δικές 
τους ενέργειες. 

• Παρακολουθεί την εφημερίδα της κυβέρνησης και 
τηρεί πλήρες αρχείο των νομοθετη-μάτων που αφορούν 
την επιχείρηση. 

• Διαχειρίζεται το γενικό αρχείο αλληλογραφίας της 
επιχείρησης σε ηλεκτρονική μορφή. 

• Μεριμνά για την αποστολή και λήψη ΓΑΧ. 

• Επεξεργάζεται τα θέματα του Δ.Σ και εισηγείται 
στον Πρόεδρο του Δ.Σ την κατάρτιση της ημερήσιας 
διάταξης σε συνεργασία με τον Διευθυντή και τους 
Προϊστάμενους των Τμημάτων της Δ.Ε.Υ.Α.Δ. 

• Κοινοποιεί την ημερήσια διάταξη κάθε Διοικητικού 
Συμβουλίου και ενημερώνει τα μέλη του. 

• Μεριμνά για την λήψη από το Δ.Σ απόφασης για 
την σύγκληση τακτικής ή έκτακτης συνεδρίασης και 
γνωστοποιεί τις αποφάσεις του Δ.Σ στην εποπτεύουσα 
αρχή όπως ο νόμος α-παιτεί. 

• Η Γραμματεία παρίσταται στις συνεδριάσεις του 
Διοικητικού Συμβουλίου, τηρεί πρακτικά των συνεδριά¬ 
σεων, επιμελείται την καθαρογράφηση των αποφάσεων 
και την κοινοποίηση τους και εκτελεί κάθε εργασία σχε¬ 
τική με την συγκρότηση, λειτουργία κλπ του Διοικητικού 
Συμβουλίου, αφού πρώτα ενημερώσει τον Προϊστάμενο 
της Υπηρεσίας του. 

• Καταχωρεί τις αποφάσεις του Διοικητικού Συμβου¬ 
λίου σε ειδικό βιβλίο που αριθμείται, μονογραφείται και 
θεωρείται από τον Πρόεδρο της ΔΕΥΑΔ. 

• Τηρεί ειδικό ευρετήριο των αποφάσεων Διοικητικού 
Συμβουλίου. 

• Διεξάγει την αλληλογραφία του Προέδρου και του 
Δ.Σ. 

• Παρίσταται στις συνεδριάσεις των επιτροπών, δι- 
εκπεραιώνει τις αποφάσεις τους και τηρεί το σχετικό 
ευρετήριο. 

• Μεριμνά για την κοινοποίηση των αποφάσεων του 
Δ.Σ προς τις υπηρεσίες ή τρίτους. 

• Μεριμνά για τις δημοσιεύσεις των αποφάσεων σε 
ΦΕΚ όταν αυτό απαιτείται. 

• Παραλαμβάνει, συμπληρώνει τις αιτήσεις για νέα 
συμβόλαια ύδρευσης - αποχέτευσης, ακυρώσεις και δι¬ 
ακοπές συμβολαίων, μεταβιβάσεις - επανασυνδέσεις - 
επανεξετάσεις των καταναλωτών. Ελέγχει τα δικαιολο- 
γητικά, ενημερώνει τα τεχνικά συνεργεία και φροντίζει 
για την υλοποίηση αυτών. 

• Υπολογίζει, σε συνεργασία με το τεχνικό τμήμα, το 
κόστος αίτησης όπως ορίζεται από τους κανονισμούς 
για τις συνδέσεις ύδρευσης - αποχέτευσης. 

• Ικανοποιεί τα παράπονα και αιτήμάτα των κατα¬ 
ναλωτών. Όταν τα παράπονα των καταναλωτών δεν 
βρίσκουν άμεση ικανοποίηση, οι υποθέσεις παραπέμπο- 
νται στα αρμόδια τμήματα προς επίλυση. Ο πελάτης 
ενημερώνεται εγγράφως όταν έχει υποβάλλει πρωτο- 
κολλημένη αίτηση. 

• Τηρεί το σχετικό βιβλίο μητρώο (σε συνεργασία με 
την τεχνική υπηρεσία) όπου αναγράφονται οι τακτικές 
εργασίες (συντήρησης και επιθεωρήσεως) καθώς και 
οι έκτακτες εργασίες που αναφέρονται σε διαρροές, 
επεκτάσεις και συνδέσεις με τα δίκτυα ύδρευσης και 
αποχέ-τευσης. 

• Ενημερώνει τηλεφωνικά και εγγράφως για το απο- 

τέλεσμα της Επιτροπής Επανεξέτασης Λογαριασμών για 
τους καταναλωτές που έχουν υποβάλλει πρωτοκολλη- 
μένη αί-τηση επανεξέτασης λογαριασμών. 

Άρθρο 28 

Γραφείο Αποθήκης - Προμηθειών 

28.1 Μεριμνά για την προμήθεια υλικών και εφοδίων, 
την αποθήκευση και φύλαξη, διαχείριση και συντήρηση 
αυτών, με τρόπο ώστε να εξασφαλίζεται η καλή και 
αποδοτική λειτουργία της επιχείρησης. 

28.2 Σε συνεργασία με τον Προϊστάμενο του Τμήματος 
στο οποίο ανήκει: 

•Κατάρτιση ενιαίου προγράμματος προμηθειών της 
επιχείρησης συνοδευόμενο από έκθεση αιτιολόγησης 
της σκοπιμότητας αυτών. 

• Επιβλέπει την διαδικασία προκήρυξης διαγωνισμών, 
αξιολόγησης προσφορών και σύναψης συμβάσεων σύμ¬ 
φωνα με τις ισχύουσες διατάξεις για την προμήθεια 
υλικών ή αναλωσίμων. Διευκρινίζεται ότι η σύνταξη των 
ειδικών όρων των προμηθειών ή εργασιών ανήκει στο 
τμήμα ή γραφείο εκείνο της επιχείρησης που προκάλεσε 
την ενέργεια. 

• Μεριμνά για την συγκρότηση επιτροπών για την 
διενέργεια διαγωνισμών και για την παραλαβή των 
υλικών. 

• Μεριμνά για τη σύνταξη των πρακτικών των παρα¬ 
πάνω επιτροπών. 

• Έχει την ευθύνη της ορθολογιστικής διαχείρισης 
της αποθήκης. 

• Επιμελείται της Διαδικασίας εισαγωγής και εξαγω¬ 
γής υλικών από την αποθήκη και διακίνησή τους. 

• Επιμελείται τηςΈκδοσης παραστατικών για όλες τις 
διακινήσεις υλικών από και προς την αποθήκη. 

• Επιμελείται την τήρηση και εφαρμογή κανονισμού 
διαχείρισης υλικών, με συγκροτημένο μηχανογραφικό 
σχέδιο. 

• Τηρεί αρχείο προμηθειών και προμηθευτών. 

• Ελέγχει τα αποθέματα με βάση το πρόγραμμα προ¬ 
μηθειών 

• Μεριμνά για την εκποίηση άχρηστου ή παλαιού υλι¬ 
κού, αφού πρώτα συγκροτηθεί επιτροπή η οποία θα 
αποφασίσει για το υλικό αυτό και θα ενεργήσει για 
την επωφελέστερη αξιοποίηση ή την νομότυπη κατα¬ 
στροφή του. 

Άρθρο 29 

Γ ραφείο Καταγραφής-Καταμέτρησης Κατανάλωσης 
& Ελέγχου Λογαριασμών 

29.1 Στις αρμοδιότητες του είναι η βεβαίωση της κα¬ 
τανάλωσης και ο έλεγχος λειτουργίας των υδρομετρη¬ 
τών, η επαλήθευση των ενδείξεων των υδρομετρητών, 
η έκδοση λογαριασμών και η ενημέρωση του μητρώου 
καταναλωτών. 

29.2 Συγχρόνως είναι υπεύθυνο για την: 

• Περιοδική λήψη των ενδείξεων υδρομέτρων. 

• Συμπλήρωση βιβλίων διαδρομών 

• Τήρηση βιβλίου-αρχείου υδροληψιών που βρίσκονται 
ενεργά ή ακυρώθηκαν. 

• Επαλήθευση μη φυσιολογικών ενδείξεων των υδρο¬ 
μέτρων (υπερβολικές ενδείξεις) 

29.3 Το γραφείο είναι επίσης υπεύθυνο να: 


• Παρέχει στοιχεία στην Επιτροπή Επανεξέτασης 
Λογαριασμών 

• Προβαίνει σε αλλαγές λογαριασμών όταν υπάρχει 
έγγραφο από την Επιτροπή Εκπτώσεων ή από τον Προ¬ 
ϊστάμενο της Οικονομικής υπηρεσίας ή τον Διευθυντή. 

• Ελέγχει την λειτουργία υδρομετρητών σε συνεργα¬ 
σία με τους υδραυλικούς (μετά από αίτηση) 

• Μεριμνά για την αρχειοθέτηση του μητρώου υδρο¬ 
μετρητών. 

• Μεριμνά για διακοπές ή επανασυνδέσεις υδροδό- 
τησης καταναλωτών. 

• Μεριμνά για την μηχανογραφική έκδοση των απο¬ 
δείξεων ύδρευσης. 

• Τηρεί και ενημερώνει το αρχείο μητρώου κατανα¬ 
λωτών. 

• Βεβαιώνει την χρέωση μεριδίων των καταναλωτών 
και μεριμνά για την μηχανογραφική έκδοση των απο¬ 
δείξεων. 

• Εκδίδει βεβαιωτικούς καταλόγους, κατάσταση τα¬ 
μείου και γενικά κάθε κατάσταση που αφορά τους κα¬ 
ταναλωτές. 

• Παρακολουθεί τα βεβαιωθέντα και εισπραχθέντα 
έσοδα, με σκοπό την ενημέρωση του λογιστηρίου και 
επαναβεβαίωση αυτών σε περίπτωση μη οφειλής. 

• Ενημερώνεται από τους υδραυλικούς και από το 
Γραφείο Γραμματείας για την αντικατάσταση υδρο¬ 
μετρητών εκτέλεση διακοπών - επανασυνδέσεων και 
μεταβιβάσεων της υδροδότησης καταναλωτών. 

• Ενημερώνει τους υδραυλικούς ποιοι υδρομετρητές 
πρέπει να αντικατασταθούν 

• Ενημερώνει την Διοίκηση για περιπτώσεις Λαθραίας 
υδροληψίας. 

• Ικανοποιεί τα παράπονα και αιτήματα των κατα¬ 
ναλωτών. Όταν τα παράπονα των κατανα-λωτών δεν 
βρίσκουν άμεση ικανοποίηση, οι υποθέσεις παραπέμπο- 
νται στα αρμόδια τμήματα προς επίλυση. Ο πελάτης 
ενημερώνεται εγγράφως όταν έχει υποβάλλει πρωτο- 
κολλημένη αίτηση. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ ΤΗΣ ΕΠΙΧΕΙΡΗΣΗΣ 
ΚΕΦΑΛΑΙΟ Α' 

ΣΧΕΣΕΙΣ ΠΡΟΣΩΠΙΚΟΥ ΜΕ ΕΠΙΧΕΙΡΗΣΗ 
Άρθρο 30 

Διακρίσεις Προσωπικού 

30.1 Το προσωπικό της Επιχείρησης διακρίνεται σε 
τακτικό και έκτακτο: 

• Τακτικό είναι το προσωπικό που καλύπτει πάγιες 
ανάγκες της επιχείρησης, κατέχει τις οργανικές θέσεις 
που προβλέπονται από τον παρόντα οργανισμό και η 
υπηρεσιακή και εργασιακή του σχέση και η κατάσταση 
ρυθμίζονται από τον Ε.Κ.Υ. 

• Έκτακτο είναι το προσωπικό που προσλαμβάνεται 
με σύμβαση εργασίας ορισμένου χρόνου, για την κά¬ 
λυψη και αντιμετώπιση των πρόσκαιρων και έκτακτων 
αναγκών της επιχείρησης. 

30.2 Ο Διευθυντής προσλαμβάνεται μετά από απόφαση 
του Δ.Σ της Δ.Ε.Υ.Α.Δ στην οποία καθορίζο-νται οι ειδικοί 
όροι της σύμβασης, που πρόκειται να καταρτιστεί. 

30.3 Η εργασιακή σχέση που συνδέει το προσωπικό 
με την Δ.Ε.Υ.Α.Δ., είναι σχέση εργασίας ιδιωτικού δι¬ 
καίου, αορίστου χρόνου για το τακτικό προσωπικό και 
ορισμένου χρόνου για το έκτακτο. 

Άρθρο 31 

Κάλυψη Οργανικών Θέσεων 

31.1 Ο αριθμός των θέσεων του τακτικού προσωπικού 
καθορίζεται με βάση τις ανάγκες της επιχείρησης. 

31.2 Για την πλήρωση των οργανικών θέσεων απαι¬ 
τούνται τα προβλεπόμενα από τον παρόντα οργανισμό 
γενικά προσόντα διορισμού σύμφωνα με τις διατάξεις 
της εκάστοτε ισχύουσας νομοθεσίας. Επιπλέον κανέ¬ 
να πρόσωπο δεν μπορεί να καταλάβει οργανική θέση, 
αν δεν έχει τα απαιτούμενα για κάθε θέση τυπικά και 
ουσιαστικά προσόντα, όπως αυτά προβλέπονται στο 
άρθρο 13 του παρόντος Κανονισμού. 

31.3 Ο προσλαμβανόμενος πριν καλύψει τη σχετική 
οργανική θέση, διανύει το στάδιο της δοκιμασίας. Στο 
δοκιμαστικό χρονικό διάστημα θεωρείται δόκιμος και η 
εργασιακή του σχέση διέπεται από τον Ε.Κ.Υ. 

31.4 Ο αριθμός των οργανικών θέσεων μπορεί να αυ- 
ξομειωθεί ανάλογα με ης υπηρεσιακές ανάγκες. Για την 
αυξομείωση των οργανικών θέσεων απαιτείται τροπο¬ 
ποίηση του Ε.Κ.Υ, μετά από απόφαση του Διοικητικού 
Συμβουλίου της επιχείρησης. 

31.5 Σε περίπτωση μείωσης του αριθμού των οργανι¬ 
κών θέσεων το πλεονάζον προσωπικό δεν απολύεται, 
αλλά παραμένει ως υπεράριθμο και τοποθετείται ανά¬ 
λογα με τα προσόντα και την ειδικότητα του. 

31.6 Κάθε προσλαμβανόμενος υπογράφει σχετική σύμ¬ 
βαση εργασίας με την εταιρεία, στην οποία δηλώνει, 
μεταξύ άλλων, ότι έχει επίγνωση του κανονισμού αυτού. 
Η σύμβαση εργασίας συντάσσεται εις τριπλούν, ένα 
αντίτυπο της οποίας δίνεται στο μισθωτό και ισχύει από 
την ημέρα κατά την οποία ο μισθωτός άρχισε πράγματι 
να παρέχει τις υπηρεσίες του 

Άρθρο 32 

Μητρώο Προσωπικού 

32.1 Γ ια όλο το προσωπικό της Δ.Ε.Υ.Α.Δ. τηρείται, από 
το Γ ραφείο Προσωπικού, μητρώο που περιέχει για κάθε 
εργαζόμενο τα παρακάτω στοιχεία: 

• Όνομα, επώνυμο, πατρώνυμο, χρονολογία και τόπο 
γέννησης, ημερομηνία γάμου, όνομα συζύγου, ονόματα 
και χρονολογία γέννησης των παιδιών. 

• Τον αριθμό της απόφασης πρόσληψής του, τα τυ¬ 
πικά και ουσιαστικά προσόντα του, τον κλάδο και την 
ειδικότητά του, τις θέσεις στις οποίες τοποθετήθηκε 
από την πρόσληψη του, τον αριθμό των αποφάσεων για 
οικονομική προαγωγή και λήψη επιδομάτων. 

• Το σύνολο των αποδοχών που λαμβάνει ο εργαζό¬ 
μενος μετά από κάθε οικονομική μεταβολή. 

• Τις πειθαρχικές ποινές και τιμητικές διακρίσεις του, 
καθώς και κάθε είδους άδειες απουσίας. 

32.2 Με βάσει τα ανώτερα στοιχεία ο εργαζόμενος 
μετά την καθ’ οιοδήποτε τρόπο λύση της σχέσεως ερ¬ 
γασίας και εντός εύλογου χρονικού διαστήματος μπορεί 
να ζητήσει από την εταιρεία να του χορηγήσει απλό 
πιστοποιητικό σχετικά με το είδος και τη διάρκεια της 
εργασίας του, στο οποίο μπορεί να αναφέρεται, με αί¬ 
τηση του εργαζομένου, η ποιότητα της εργασίας του, 
η διαγωγή του και η εν γένει συμπεριφορά του. 

32.3 Αποκλείεται απολύτως η χορήγηση του ανωτέρω 
πιστοποιητικού σε τρίτο πρόσωπο, εκτός αν υπάρχει 
συγκατάθεση προς αυτό από τον ενδιαφερόμενο. 


Άρθρο 33 

Υποχρεώσεις και Καθήκοντα Προσωπικού 

33.1 Κάθε εργαζόμενος της Δ.Ε.Υ.Α.Δ έχει υποχρέωση 
και καθήκον να εκτελεί την εργασία που του ανατίθεται 
με επιμέλεια και ευσυνειδησία, ώστε η Επιχείρηση να 
προσφέρει στους δημότες υψηλής ποιότητας υπηρε¬ 
σίες. 

33.2 Γ ια όλες τις θέσεις εργασίας καθορίζονται γρα- 
πτώς οι αρμοδιότητες και τα καθήκοντα των μισθωτών 
μέσα στα πλαίσια της κείμενης νομοθεσίας. Σκοπός της 
γραπτής ανάλυσης και περιγραφής των αρμοδιοτήτων 
κάθε εργαζομένου, ανάλογα με την θέση εργασίας που 
κατέχει στην εταιρεία, είναι να γνωρίζει τα καθήκοντα 
και τις υποχρεώσεις του. 

33.3 Όλοι οι εργαζόμενοι της Δ.Ε.Υ.Α.Δ οφείλουν να 
λάβουν υπόψη τους τις γραπτές αυτές αναλύσεις και 
να ασκούν τα καθήκοντά τους κατά την εκτέλεση της 
εργασίας τους, σύμφωνα με την καθοριζόμενη ανάλυση 
και περιγραφή των αρμοδιοτήτων και καθηκόντων. 

33.4 Οι περιγραφές των καθηκόντων δεν δημιουργούν 
δικαίωμα άρνησης στον εργαζόμενο να αναλάβει πα¬ 
ρεμφερή καθήκοντα μιας άλλης θέσης, όταν η γενική 
διεύθυνση της εταιρείας κρίνει αυτό αναγκαίο και σύμ¬ 
φωνα με τις διατάξεις του άρθρου 904 του Α.Κ. 

33.5 Με αποφάσεις, ανακοινώσεις κλπ. της ΔΕΥΑΔ 
είναι δυνατό να καθορίζονται καθήκοντα, υποχρεώσεις 
και απαγορεύσεις για όλους τους εργαζομένους. 

33.6 Οι διαμορφούμενες σχέσεις μεταξύ του προσω¬ 
πικού της εταιρείας, ανεξαρτήτως της ιδιότητος που 
έχουν (απλοί υπάλληλοι, προϊστάμενοι, διευθυντής κτλ.) 
πρέπει να διέπονται από τις αρχές της καλής πίστης, 
της απρόσκοπτης συνεργασίας και του σεβασμού της 
ανθρώπινης προσωπικότητας και αξιοπρέπειας. 

33.7 Το προσωπικό της Επιχείρησης έχει υποχρέωση 
και καθήκον να: 

• Γνωρίζει και να τηρεί τις διατάξεις του παρόντος 
κανονισμού, όπως και κάθε άλλου Κανονισμού της Επι¬ 
χείρησης. Δεν μπορεί κανείς εργαζόμενος να επικαλε- 
σθεί άγνοια του παρόντος Ε.Κ.Υ. 

• Εκτελεί το υπηρεσιακό του καθήκον με επιμέλεια 
και ευσυνειδησία. 

• Διασφαλίζει τα μηχανήματα, εργαλεία, έπιπλα, 
σκεύη, βιβλία και άλλα υπηρεσιακά έγγραφα και στοι¬ 
χεία, όπως και κάθε άλλο περιουσιακό στοιχείο της 
Επιχείρησης που χρησιμοποιεί για την εκτέλεση της 
υπηρεσίας του. 

• Φροντίζει για την καλή συντήρηση των προαναφε- 
ρόμενων περιουσιακών στοιχείων της Επιχείρησης και 
να προβαίνει στις κατάλληλες υπηρεσιακές ενέργειες 
για την καλή συντήρηση, βελτίωση ή αντικατάστασή 
τους. 

• Προσέρχεται έγκαιρα στην Υπηρεσία του και να 
αποχωρεί από αυτή μετά από τη συμπλήρωση του 
ωραρίου εργασίας, όπως αυτό έχει οριστεί από τους 
αρμοδίους της Επιχείρησης. 

• Ενημερώνει αμέσως τον προϊστάμενό του σε περίπτω¬ 
ση απουσίας λόγω ασθένειας ή άλλης ανώτερης βίας. 

• Αναφέρει γραπτά και έγκαιρα στο γραφείο γραμ¬ 
ματείας της Επιχείρησης κάθε μεταβολή της ατομικής 
ή οικονομικής του κατάστασης. 

• Αναφέρει ιεραρχικά στην υπηρεσία του καθετί που 
από τη φύση της δουλειάς του διαπιστώνει ότι μπορεί 
να προκαλέσει υλική ή ηθική ζημιά στην Επιχείρηση. 

• Εκτελεί πρόθυμα τις οδηγίες των προϊστάμενων 
του και να συμπεριφέρεται στους συναδέλφους του με 
ευγένεια και με πνεύμα συναδελφικής συνεργασίας για 
την εξυπηρέτηση των συμφερόντων της Δ.Ε.Υ.Α.Δ. θα 
πρέπει να εξετάζει με προθυμία και να μεριμνά για την 
κα-τά το δυνατόν ταχύτερη ικανοποίηση των αιτημάτων 
των συναλλασσόμενων με την Επιχεί-ρηση. 

• Εκτελεί υποχρεωτικά κάθε εντολή του προϊσταμένου 
του. Μετά την εκτέλεση της εντολής και εφόσον κατά 
την κρίση του αυτή ήταν πέραν από τις υπηρεσιακές του 
υποχρεώσεις, μπορεί να υποβάλλει τις αντιρρήσεις του 
με γραπτή αναφορά στα αρμόδια πειθαρχικά όργανα, 
τα οποία εξετάζουν την αναφορά και αν την κρίνουν 
βάσιμη τότε κινείται η πειθαρχική διαδικασία. 

Η εντολή του προϊσταμένου δεν εκτελείται, όταν: 

1. Ο εργαζόμενος θεωρεί ότι η εκτέλεση της θέτει 
σε σοβαρούς κινδύνους την υγεία του. Στην περίπτωση 
αυτή ο Διευθυντής, εξετάζει αμέσως και επιτόπια το 
επικίνδυνο ή μη της εντολής, λαμβάνει τα κατάλληλα 
μέτρα και ενημερώνει γραπτά το Διοικητικό Συμβούλιο 
για τη λήψη σχετικών αποφάσεων. 

2. Ο εργαζόμενος έχει τη γνώμη ότι η εντολή που του 
δόθηκε είναι αντίθετη με τον Ε.Κ.Υ και το συμφέρον της 
Επιχείρησης. Τότε οφείλει αμέσως και χωρίς καθυστέ¬ 
ρηση, που να οδηγεί σε ματαίωση της εντολής και ζημία 
της Επιχείρησης, να κάνει γνωστές τις επιφυλάξεις του 
στο Διευθυντή. Αν ο Διευθυντής συμφωνήσει με την 
εντολή του Προϊσταμένου, ο εργαζόμενος υποχρεού- 
ται να την εκτελέσει και μπορεί να υποβάλει γραπτή 
αναφορά στο αρμόδιο Πειθαρχικό όργανο. 

• Το προσωπικό έχει υποχρέωση, τηρώντας την ιε¬ 
ραρχία, να αναφέρεται και να υποβάλλει κάθε αίτηση, 
σύσταση ή παράπονο για οποιοδήποτε θέμα. Επιτρέπε¬ 
ται η παράκαμψη της ιεραρχίας μόνο σε κατεπείγουσες 
περιστάσεις και με την υποχρέωση της ενημέρωσης 
κατά τη σειρά της ιεραρχίας, του αρμοδίου Προϊστά¬ 
μενου. 

• Ακόμα επιτρέπεται παράκαμψη της ιεραρχίας, όταν ο 
εργαζόμενος μετά την πάροδο ενός μηνός από την υπο¬ 
βολή της αίτησης αναφοράς κ.λ.π., δεν έλαβε απάντηση 
από τον προϊστά-μενο, στον οποίο απευθύνθηκε. 

• Κάθε άλλη υπέρβαση της ιεραρχίας μπορεί να απο- 
τελέσει πειθαρχικό παράπτωμα. 

• Κάθε προϊστάμενος είναι υπεύθυνος για την τήρηση 
της πειθαρχίας και την ακριβή εκτέλεση των υπηρεσι¬ 
ακών εντολών από τους υφιστάμενους του, παρέχο¬ 
ντας κάθε οδηγία και διευκόλυνση για την αρτιότερη 
εκτέλεση του υπηρεσιακού έργου και την αύξηση της 
παραγωγικό-τητας γενικότερα. 

• Κάθε προϊστάμενος έχει υποχρέωση να φροντίζει, 
έτσι ώστε το προσωπικό να γνωρίζει τις ευθύνες και 
τις υποχρεώσεις του, το περιεχόμενο των εγκυκλίων, 
υπηρεσιακών οδηγιών, διαταγών και ανακοινώσεων, 
που έχουν σχέση με την εκτέλεση του υπηρεσιακού 
καθήκοντος και τη γενικότερη συμπεριφορά του προ¬ 
σωπικού. 

ΚΕΦΑΛΑΙΟ Β 

ΠΡΟΣΛΗΨΗ ΠΡΟΣΩΠΙΚΟΥ 
Αρθρο 34 

Πρόσληψη Τακτικού Προσωπικού 

34.1 Η πρόσληψη του τακτικού προσωπικού γίνεται 
εφόσον υπάρχουν κενές οργανικές θέσεις και πάγιες 


ανάγκες της επιχείρησης, από το Διοικητικό Συμβούλιο 
που βεβαιώνονται με γραπτές εισηγήσεις του Διευθυντή 
ή του αρμόδιου Προϊσταμένου. Κάθε προσλαμβανόμενος 
πρέπει να έχει τα προβλεπόμενα από τον Ε.Κ.Υ προσό¬ 
ντα της αντίστοιχης ειδικότητας. 

34.2 Η πρόσληψη του τακτικού προσωπικού γίνεται 
από το Δ.Σ. λαμβανομένων υπόψη των διατάξεων της 
εκάστοτε ισχύουσας νομοθεσίας, μετά από εισήγηση 
του Διευθυντή και κατόπιν προκήρυξης της θέσης. 

34.3 Κάθε πρόσληψη είναι δοκιμαστική. Ο χρόνος της 
δοκιμής είναι ένα έτος πραγματικής υπηρεσίας, στη 
διάρκεια του οποίου με αιτιολογημένη απόφαση του 
Διοικητικού Συμβουλίου είναι δυνατή η απόλυση, αν 
ο εργαζόμενος δεν μπορεί να ανταποκριθεί στα κα¬ 
θήκοντα της ειδικότητας για την οποία προσλήφθηκε. 
Το αργότερο μέσα σε ένα μήνα από τη συμπλήρωση 
του έτους της δοκιμαστικής υπηρεσίας το Διοικητικό 
Συμβούλιο πρέπει να αποφασίσει για την ένταξη στο 
τακτικό προσωπικό ή την απόλυση του. Αν δεν αποφαν- 
θεί, μετά την παρέλευση της παραπάνω προθεσμίας η 
πρόσληψη γίνεται αυτοδίκαια οριστική. 

Αρθρο 35 

Πρόσληψη Έκτακτου Προσωπικού 

35. 1 Πρόσληψη του έκτακτου προσωπικού γίνεται 
μετά από εισήγηση του Διευθυντή από το Δ.Σ. και τη 
σύμφωνη γνώμη της οικονομικής υπηρεσίας λαμβανο¬ 
μένων υπόψη των διατάξεων της εκάστοτε ισχύ-ουσας 
νομοθεσίας, με σύμβαση εργασίας. 

35.2 Η εισήγηση του Διευθυντή πρέπει να αιτιολογεί 
την ανάγκη που επιβάλλει την πρόσληψη του έκτακτου 
προσωπικού και στην συνέχεια ακολουθούνται οι νόμι¬ 
μες διαδικασίες για κοινοποίηση και δημοσίευση. 

Αρθρο 36 

Γενικά Προσόντα Πρόσληψης 

36.1 Κάθε πρόσωπο που προσλαμβάνεται σε οργανική 
θέση πρέπει: 

• Να έχει Ελληνική ιθαγένεια ή να είναι πολίτης κρά¬ 
τους μέλους της Ευρωπαϊκής Ένωσης. 

• Να έχουν ηλικία από 18 έως 65 ετών. (παρ. 6 άρθρο 
21 ν. 2190/1994 και παρ. 5 άρθρο 9 του ν. 3174/2003), με 
τις εξαιρέσεις των υπ’ αριθμό ΔΙΠΠ/Φ.ΗΛ/6170/28.4.2004 
(ΦΕΚ 645/Β/3.5.2004) και ΔΙΠΠ/Φ.Η1/οικ.11838/26.5.2004 
(ΦΕΚ 807/Β/28.5.2004) αποφάσεων του Υπουργού Εσω¬ 
τερικών, Δημόσιας Διοίκησης και Αποκέντρωσης. 

• Να έχει εκπληρώσει τις στρατιωτικές υποχρεώσεις 
ή να έχει απαλλαγεί νόμιμα από αυτές. 

• Να κριθεί ικανό για την εργασία που πρόκειται να 
προσφέρει ύστερα από εξέταση της Υγειονομικής Υπη¬ 
ρεσίας του ΙΚΑ ή από Δημόσιο Νοσοκομείο. 

• Να έχει τα τυπικά και ουσιαστικά προσόντα της 
ειδικότητας για την οποία προσλαμβάνεται, όπως αυτά 
προκύπτουν από το άρθρο 13 του παρόντος κανονι¬ 
σμού. 

• Να μην έχει παραπεμφθεί και δικαστεί ή να μην έχει 
καταδικαστεί για κλοπή, ληστεία, απάτη, υπεξαίρεση, 
εκβίαση, πλαστογραφία, απιστία, δωροδοκία, καταπίεση, 
παράβαση καθήκοντος, ή άλλο παρεμφερές αδίκημα. 

36.2 Για την απόδειξη της συνδρομής των παραπάνω 
προϋποθέσεων το προσλαμβανόμενο πρόσωπο πρέπει 
να υποβάλει τα υπό της Δ.Ε.Υ.Α.Δ. και της κείμενης 
νομοθεσίας απαιτούμενα δικαιολογητικά. 

Άρθρο 37 

Κωλύματα Διορισμού 

37.1 Η έλλειψη κάποιου από τα απαιτούμενα προσό¬ 
ντα πρόσληψης αποτελεί κώλυμα για την πρόσληψη 
τακτικού προσωπικού. 

37.2 Κώλυμα πρόσληψης αποτελεί και η προηγούμενη 
απόλυση για πειθαρχικούς λόγους, από τη θέση υπαλ¬ 
λήλου του δημοσίου, ΟΤΑ ή Ν.Π.Δ.Δ. 

37.3 Η τυχόν παραγραφή αδικήματος από εκείνα που 
η παραπομπή ή καταδίκη αποτελεί κώλυμα πρόσληψης 
δεν αίρει το κώλυμα. Αντίθετα, αίρεται το κώλυμα σε 
περίπτωση απονομής χάριτος. 

Άρθρο 38 

Πρόσληψη Κατά Παράβαση του Ε.Κ.Υ 

38.1 Θέση εργασίας όπως αυτές καθορίζονται στον 
παρόντα Ε.Κ.Υ, δεν μπορεί να καταλάβει κανένα πρόσω¬ 
πο το οποίο δεν έχει τα απαιτούμενα για την συγκεκρι¬ 
μένη θέση τυπικά και ουσιαστικά προσόντα. Η πρόσλη¬ 
ψη του τακτικού προσωπικού με παράβαση του Ε.Κ.Υ, 
ανακαλείται μέσα σε διάστημα το πολύ ενός έτους. Αν 
το πρόσωπο που προσλήφθηκε συντέλεσε στην αντι¬ 
κανονική πρόσληψη του, τότε η πρόσληψη ανακαλείται 
και μετά την παρέλευση του έτους. Η ανάκληση έχει 
την έννοια ότι η εργασιακή σύμβαση είναι άκυρη από 
την αρχή. 

ΚΕΦΑΛΑΙΟ Γ' 

ΑΠΟΔΟΧΕΣ ΠΡΟΣΩΠΙΚΟΥ 
Άρθρο 39 

Μισθολογική Κατάταξη και Εξέλιξη Προσωπικού 

39.1 Οι εργαζόμενοι της Δ.Ε.Υ.Α.Δ. αμείβονται με βάση 
τις συλλογικές συμβάσεις εργασίας της ειδικότητας 
των, ή με όμοιο-επαγγελματικές συμβάσεις, ή με επι¬ 
χειρησιακή σύμβαση, μετά από συμφωνία Διοίκησης και 
εργαζομένων, όπου και καθορίζονται τα μισθολογικά 
κλιμάκια αυτών, ο τρόπος αμοιβής του προσωπικού, τα 
επιδόματα η μισθολογική εξέλιξη, οι διάφορες παροχές, 
οι ηθικές και υλι-κές αμοιβές καθώς και κάθε είδους 
παροχές που προβλέπονται μέσα από αυτή. Οι εν λόγω 
αποδοχές δεν πρέπει να υπολείπονται σε καμιά περί¬ 
πτωση των αποδοχών που προκύπτουν από οποιαδή¬ 
ποτε άλλη Σ.Σ.Ε. ή επιχειρησιακή σύμβαση ή συλλογική 
σύμβαση ειδικότητας. 

39.2 Οι αποδοχές του Διευθυντή και των Προϊστα¬ 
μένων καθορίζονται και αναπροσαρμόζονται ετησίως 
με αιτιολογημένη απόφαση το Διοικητικού Συμβουλίου. 
Οι εν λόγω αποδοχές δεν πρέπει να υπολείπονται σε 
καμιά περίπτωση των αποδοχών που προκύπτουν από 
οποιαδήποτε άλλη Σ.Σ.Ε. ή επιχειρησιακή σύμβαση ή 
συλλογική σύμβαση ειδικότητας. 

39.3 Στον Διευθυντή, καταβάλλεται επίδομα για τη σύ¬ 
νταξη του Απολογισμού και του Προϋπολογισμού ίσο με 
το 50% των ακαθάριστων αποδοχών ενός μηνός. Στον 
Προϊστάμενο του Λογιστηρίου, καταβάλλεται επίδομα 
ισολογισμού ίσο με το 50% των ακαθάριστων αποδοχών 
ενός μηνός για την σύνταξη του Ισολογισμού. Στον Προ¬ 
ϊστάμενο του Τεχνικού τμήματος καταβάλλεται επίδομα 
ίσο με το 50% των ακαθάριστων αποδοχών ενός μηνός 
για την σύνταξη του Τεχνικού προγράμματος. 

39.4 Στους εργαζόμενους χορηγείται κάθε παροχή 


όπως αυτή προβλέπεται από την εκάστοτε ισχύουσα 
εργατική νομοθεσία και Σ.Σ.Ε. 

39.5 Από τις αποδοχές των εργαζομένων επιτρέπονται 
μόνο οι ακόλουθες κρατήσεις: 

1) για προκαταβολές έναντι αποδοχών, απεριόριστα. 

2) για επιβληθέντα πρόστιμα που προβλέπονται από 
τον παρόντα κανονισμό. 

3) για οφειλόμενες εισφορές στο ΙΚΑ και λοιπούς 
ασφαλιστικούς φορείς κύριας ή επικουρικής ασφάλισης 
και για τις προβλεπόμενες από τον νόμο περιπτώσεις. 

4) για νόμιμους φόρους ή έκτακτες εισφορές που 
επιβάλλονται από το υπουργείο Οικονομικών και ορί¬ 
ζουν τον εργοδότη ως υπόχρεο για την παρακράτηση 
τους. 

5) για αποζημίωση τυχόν ζημιών που προξενήθηκαν με 
υπαίτιο από τον εργαζόμενο στις εγκαταστάσεις, μη¬ 
χανήματα ή εμπορεύματα της εταιρείας, με επιφύλαξη 
των διατάξεων του άρθρου 664 του Α.Κ. 

6) για δόση για οφειλόμενου δανείου 

39.6 Η επιχείρηση να γνωρίζει την χρησιμότητα της 
συνεχούς επιμόρφωσης του προσωπικού και την συμβο¬ 
λή της στον εκσυγχρονισμό των μεθόδων και της παρα¬ 
γωγικής διαδικασίας. Γ ι αυτό η Δ.Ε.Υ.Α.Δ αναλαμβάνει 
την υποχρέωση να προτρέπει τους εργαζόμενους και να 
παρέχει διευκολύνσεις που θα τους επιτρέπει στην πα¬ 
ρακολούθηση συνεδρίων ή σεμιναρίων που έχουν σχέση 
με το αντικείμενο της εργασίας τους αναλαμβάνοντας 
την κάλυψη των εξόδων συμμετοχής τους. 

Αρθρο 40 

Κλάδοι των Θέσεων του Προσωπικού 

40.1 Οι θέσεις του τακτικού προσωπικού της Δ.Ε.Υ.Α.Δ. 
κατατάσσονται στους ακόλουθους κλάδους: 

• Υποχρεωτική Εκπαίδευση (Υ.Ε): Ως τυπικό προσόν 
διορισμού ορίζεται απολυτήριο Τριτάξιου Γυμνασίου ή 
τίτλος Κατώτερης Τεχνικής Σχολής ή εμπειρία. 

• Δευτεροβάθμια Εκπαίδευση (ΔΕ): Ως τυπικό προσόν 
διορισμού ορίζεται απολυτήριο Εξαταξίου Γυμνασίου 
ή Λυκείου (Γενικού, Ενιαίου, Πολυκλαδικού, Τεχνικού) 
ή τίτλο δημοσίου ΙΕΚ ή ΤΕΕ ή Τεχνικής Επαγγελματι¬ 
κής Δευτεροβάθμιας εκπαίδευσης ή Σχολής μαθητείας 
ΟΑΕΔ του ν. 1346/1983 ή πτυχίο των μέσων Τεχνικών 
Σχολών που καταργήθηκαν με το ν. 576/1977, ή άλλους 
τίτλους ισότιμων σχολών της ημεδαπής ή αλλοδαπής. 

• Τεχνολογική Εκπαίδευση (Τ.Ε): Ως τυπικό προσόν 
διορισμού ορίζεται το πτυχίο ή δίπλωμα του ΤΕΙ ή του 
ΚΑ.Τ.Ε.Ε. ή ισότιμων σχολών της ημεδαπής ή αλλοδα¬ 
πής. 

• Πανεπιστημιακή Εκπαίδευση (Π.Ε): Ως τυπικό προσόν 
διορισμού ορίζεται το πτυχίο ή δίπλωμα τμήματος ή 
σχολής ΑΕΙ ή ισότιμο της αλλοδαπής. 

ΚΕΦΑΛΑΙΟ Δ' 

ΑΔΕΙΕΣ ΑΠΟΥΣΙΑΣ ΠΡΟΣΩΠΙΚΟΥ 
Αρθρο 41 
Είδη Αδειών 

Οι άδειες απουσίας διακρίνονται σε: 

• Κανονικές 

• Για λόγους υγείας - εγκυμοσύνης 

• Χωρίς αποδοχές 

• Ειδικές 

• Γ ονικές 

• Ολιγόωρης απουσίας 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


25935 


Άρθρο 42 
Κανονικές Άδειες 

42.1 Οι κανονικές άδειες χορηγούνται στους εργαζό¬ 
μενους όπως καθορίζεται κάθε φορά από τη σχετική 
νομοθεσία και τις αποφάσεις του Υπουργείου Εργασίας, 
με τρόπο που να επιτρέπει την κανονική και εύρυθμη 
λειτουργία της επιχείρησης. 

42.2 Ο προγραμματισμός χορήγησης των κανονικών 
αδειών για όλο το προσωπικό γίνεται στο α' τετράμηνο 
κάθε έτους. 

42.3 Κατά τον χρόνο της αδείας του ο μισθωτός δικαι¬ 
ούται να λάβει τις συνήθεις αποδοχές, δηλαδή εκείνες 
που θα ελάμβανε αν εργαζόταν στην επιχείρηση για 
τον αντίστοιχο χρόνο. 

42.4 Οι ημέρες αδικαιολόγητης ή αυθαίρετης απου¬ 
σίας του μισθωτού, συμψηφίζονται με τις ημέρες κανο¬ 
νικής άδειας και αφαιρούνται. 

Άρθρο 43 

Άδειες για Άόγους Υγείας - Εγκυμοσύνης 

43.1 Σε κάθε εργαζόμενο χορηγείται άδεια απουσίας 
για λόγους υγείας εφόσον προκύπτει από γραπτή γνω¬ 
μάτευση του αρμόδιου ιατρού ή επιτροπής του ΙΚΑ, σύμ¬ 
φωνα με τα οριζόμενα από την εργατική νομοθεσία. 

43.2 Στις έγκυες εργαζόμενες στη Δ.Ε.Υ.Α.Δ. χορηγεί¬ 
ται άδεια σύμφωνα με τα οριζόμενα από την εργατική 
νομοθεσία, ύστερα από την προσκόμιση του πιστοποι¬ 
ητικού εγκυμοσύνης από τον αρμόδιο ιατρό του ΙΚΑ. 

43.3 Η άδεια που δίδεται στις γυναίκες πριν και μετά 
από τον τοκετό καθώς και λόγω τεχνητής δια-κοπής 
της κυήσεως δεν συμψηφίζεται. 

43.4 Στις μητέρες εργαζόμενες χορηγείται μειωμένο 
ωράριο εργασίας δύο (2) ωρών ανά ημέρα για τα δύο 
πρώτα έτη και μιας ώρας ανά ημέρα για τα επόμενα 
δύο έτη. Το μειωμένο ωράριο για την φροντίδα παιδιού 
θεωρείται και αμείβεται ως χρόνος εργασίας. Το μει¬ 
ωμένο ωράριο εργασίας για τις εργαζόμενες μητέρες 
διαμορφώνετε κάθε φορά σύμφωνα με τα οριζόμενα 
από την εκάστοτε ισχύουσα εργατική νομοθεσία και 
Σ.Σ.Ε. 


Άρθρο 44 

Άδειες χωρίς αποδοχές 

44.1 Κάθε εργαζόμενος έχει το δικαίωμα, μετά την 
εξάντληση της ετήσιας κανονικής του άδειας να λάβει 
άδεια απουσίας χωρίς αποδοχές για πραγματικά σο¬ 
βαρούς λόγους, σύμφωνα με τα οριζόμενα στην κάθε 
φορά ισχύουσα νομοθεσία. 

Άρθρο 45 
Ειδικές άδειες 

45.1 Οι ειδικές άδειες που χορηγεί η Δ.Ε.Υ.Α.Δ πέραν 
της κανονικής και αδειών για λόγους υγείας και εγκυ¬ 
μοσύνης κλπ. είναι: 

• Στα συνδικαλιστικά όργανα του Νόμιμου Σωματείου 
της Δ.Ε.Υ.Α.Δ, εφόσον υπάρχουν, χορηγείται συνδικα¬ 
λιστική άδεια, όπως αυτή ορίζεται από την εκάστοτε 
ισχύουσα εργατική νομοθεσία. 

• Χορηγείται άδεια τριών (3) ημερών με αποδοχές σε 
περίπτωση γέννησης τέκνου ή γάμου τέκνου. 

• Στην ονομαστική του εορτή του εργαζομένου χορη¬ 
γείται άδεια μίας (1) ημέρας με αποδοχές. 

• Όσοι έχουν παιδιά μέχρι 16 ετών που πηγαίνουν 


σχολείο, δικαιούνται άδεια με αποδοχές μέχρι 4 εργά¬ 
σιμες μέρες κάθε χρόνο για να επισκεφτούν το σχολείο 
των παιδιών τους, προσκομίζοντας τα σχετικά πιστο¬ 
ποιητικά. 

• Σε περίπτωση θανάτου συζύγου ή συγγενούς α' και β’ 
βαθμού χορηγείται άδεια με αποδοχές μίας (1) ως τριών 
(3) ημερών ανάλογα με την χιλιομετρική απόσταση από 
τον τόπο θανάτου. 

• Χορηγείται άδεια αιμοδοσίας δύο (2) ημερών με απο¬ 
δοχές, με προσκόμιση σχετικής βεβαίωσης αιμοδοσίας 
από το Νοσοκομείο κάθε φορά. 

• Σε περίπτωση συμμετοχής εργαζομένων σε σεμινά¬ 
ρια που διοργανώνει η ίδια Επιχείρηση ή άλλος φορέας, 
χορηγείται ανάλογη άδεια με αποδοχές. 

• Τα άτομα με ειδικές ανάγκες δικαιούνται πέραν της 
κανονικής άδειας και επιπλέον άδεια έξι (6) εργάσιμων 
ημερών. 

• Στους εργαζόμενους που παντρεύονται χορηγείται 
άδεια (ημερολογιακή) έξι (6) ημερών, μετά πλήρων απο¬ 
δοχών. Στην άδεια αυτή συμψηφίζεται η εκάστοτε τυχόν 
προβλεπόμενη από την συλλογική σύμβαση εργασίας 
που καλύπτει τον μισθωτό. 

• Σε περίπτωση εκλογών χορηγείται άδεια με απο¬ 
δοχές μίας (1) έως τριών (3) ημερών ανάλογα με την 
χιλιομετρική απόσταση από τον τόπο που ψηφίζουν. 
Όσοι εργαζόμενοι κάνουν χρήση της εκλογικής αδείας 
πρέπει να προσκομίσουν βεβαίωση που θα χορηγηθεί 
σ' αυτούς, από τον Δικαστικό Αντιπρόσωπο του εκλογι¬ 
κού τμήματος που ψηφίζουν. Όλα τα ανωτέρω ισχύουν 
και για την περίπτωση που θα γίνουν επαναληπτικές 
εκλογές. 

• Στους εργαζόμενους που πάσχουν από νόσημα που 
απαιτεί μεταγγίσεις αίματος ή αιμοκάθαρση και το 
οποίο έχει γνωστοποιηθεί στην Επιχείρηση, δικαιούται 
έως είκοσι δύο (22) εργάσιμες ημέρες άδεια επιπλέον 
το χρόνο με αποδοχές. 

• Όσοι συμμετέχουν σε πρόγραμμα για μεταπτυχιακό 
δίπλωμα ετήσιας τουλάχιστον φοίτησης ή διδακτορικό 
δίπλωμα ΑΕΙ και ΤΕΙ της ημεδαπής και αλλοδαπής δι¬ 
καιούνται άδεια δέκα (10) εργασίμων ημερών ετησίως. Η 
άδεια χορηγείται σε συνεχείς ημέρες ή τμηματικά. 

45.2 Οι ειδικές άδειες χορηγούνται επιπλέον της κα¬ 
νονικής και σε καμιά περίπτωση δεν αφαιρούνται από 
αυτήν. 

45.3 Στους εργαζόμενους χορηγείται κάθε ειδική άδεια, 
όπως αυτή προβλέπεται από την εκάστοτε ισχύουσα 
εργατική νομοθεσία. 

45.4 Η αύξηση των ημερών άδειας δεν επιφέρει και 
αύξηση του προβλεπόμενου από τον νόμο επιδόματος 
αδείας. 

Άρθρο 46 
Γονική Άδεια 

Σε κάθε εργαζόμενο χορηγείται γονική άδεια όπως 
αυτή ορίζεται από την εκάστοτε ισχύουσα εργατική 
νομοθεσία. 

Άρθρο 47 

Άδειες Ολιγόωρης Απουσίας 

47.1 Στη διάρκεια της εργασίας ο Διευθυντής ή οι 
Προϊστάμενοι, δύνανται να χορηγούν ολιγόωρη άδεια 
απουσίας στον εργαζόμενο για σοβαρούς κατά την κρί¬ 
ση του λόγους και μέχρι συνολικά 8 ώρες τον χρόνο. Οι 

πάνω των 8 ωρών ολιγόωρες άδειες αφαιρούνται από 
την κανονική άδεια. 

Άρθρο 48 

Απουσίες 

48.1 Οι απουσιάζοντες λόγω ασθένειας η ανωτέρας 
βίας μισθωτοί οφείλουν να ειδοποιήσουν, για την απου¬ 
σία τους, τους αμέσως προϊσταμένους τους το αργότε¬ 
ρο μέχρι το μεσημέρι της ημέρας της ασθένειας τους. 
Εφόσον αυτό είναι ανέφικτο, η ανωτέρω προθεσμία πα- 
ρατείνεται μέχρι την αντιμετώπιση της ασθένειας τους, 
αλλιώς η απουσία τους θεωρείται αδικαιολόγητη. 

48.2 Η αδικαιολόγητη απουσία είναι δυνατόν να θεω¬ 
ρηθεί ως αθέτηση των συμβατικών υποχρεώσεων του 
εργαζομένου ή ως καταγγελία της εργασιακής συμ- 
βάσεως προερχόμενη εκ μέρους του και να αποτελέ- 
σει λόγο απολύσεως του, χωρίς αποζημίωση για την 
εταιρεία. 

Σε κάθε περίπτωση αδικαιολόγητης απουσίας του 
μισθωτού δίδεται το δικαίωμα στην Δ.Ε.Υ.Α.Δ να περι¬ 
κόψει τις αποδοχές αυτού που αντιστοιχούν στο χρόνο 
(ημέρες και ώρες) της ανωτέρω απουσίας του. 

48.3 Μετά το πέρας της ασθένειας του, ο εργαζόμενος 
με την επιστροφή του στην εργασία, οφείλει να προ¬ 
σκομίσει τα δικαιολογητικά στοιχεία που του χορήγησε 
το ΙΚΑ ή (αν δεν είναι δυνατό) Δημόσιο Νοσοκομείο ή 
ιδιώτης ιατρός, βάσει των οποίων πιστοποιείτε η ασθέ¬ 
νεια του μισθωτού. 

48.4 Απουσία για λόγους υγείας που δεν αποδεικνύ- 
εται, θεωρείται αδικαιολόγητη και έχει ως συνέ-πεια, 
με επιφύλαξη των διατάξεων του άρθρου 281 Α.Κ, τη 
λύση της συμβάσεως εργασίας με υπαιτιότητα του 
ασθενούς. 

48.5 Η καταβολή των αποδοχών στους εργαζόμενους 
κατά την περίοδο της ασθένειας τους, γίνεται με βάση 
την ισχύουσα νομοθεσία, όπως ορίζεται από τα άρθρα 
657 και 658 του Α.Κ., η οποία και εφαρμόζεται απαρέ¬ 
γκλιτα σε κάθε ανάλογη περίπτωση. 

48.6 Κάθε εργαζόμενος που επιθυμεί για οποιοδήποτε 
λόγο να απουσιάσει από την εργασία του, πρέ-πει να 
ζητήσει άδεια από τον προϊστάμενο του τουλάχιστον 
μία (1) ημέρα νωρίτερα, προκειμένου να ε-ξευρεθεί αντι¬ 
καταστάτης του απουσιάζοντος μισθωτού. 

Άρθρο 49 

Παροχές - Μορφές Κοινωνική Πρόνοιας 

49.1 Σε όλους τους εργαζόμενους της ΔΕΥΑΔ χο¬ 
ρηγούνται τα προβλεπόμενα από την νομοθεσία είδη 
ρουχισμού. Η χορήγηση πραγματοποιείται για την μεν 
χειμερινή περίοδο μέχρι την 1 Οκτωβρίου εκάστου έτους 
και για την θερινή μέχρι την 1 Ιουνίου εκάστου έτους. Η 
εταιρεία μπορεί, κατόπιν συμφωνίας, να καταβάλλει εξ' 
ολοκλήρου την αξία της ένδυσης σε χρήμα. 

49.2 Η ΔΕΥΑΔ οφείλει να εφοδιάζει τους εργαζόμε¬ 
νους με τα απαραίτητα για την εργασία τους εργαλεία, 
καθώς και ειδικά υποδήματα, ανάλογα με το χώρο δου¬ 
λειάς, μονωτικά γάντια, κράνη, αδιάβροχα για ανάλογες 
καιρικές συνθήκες εργασίας κλπ. για την απρόσκοπτη 
και ασφαλή εκτέλεση των υποχρεώσεών τους. 

49.3 Με απόφαση του Δ.Σ η Επιχείρηση μπορεί να 
χορηγεί στους εργαζόμενους που παντρεύονται ή απο¬ 
κτούν τέκνο έκτακτο εφάπαξ ποσό, το ύψος του οποίου 
καθορίζεται από την Διοίκηση της ΔΕΥΑΔ. 


49.4 Υπάλληλοι που χρησιμοποιούν το αυτοκίνητό 
τους για να καλύψουν υπηρεσιακές ανάγκες, λαμβά¬ 
νουν πάγια χρηματική αποζημίωση, το ύψος της οποίας 
καθορίζεται από την εταιρεία. 

49.5 Στους εργαζόμενους που πληρούν τις προϋπο¬ 
θέσεις της Σ.Σ.Ε της ΠΟΕ-ΔΕΥΑ χορηγείται ποσότητα 
γάλακτος ενός (1) λίτρου ανά ημέρα. 

49.6 Στους εργαζόμενους χορηγείται κάθε παροχή 
όπως αυτή προβλέπεται από την εκάστοτε ισχύουσα 
εργατική νομοθεσία και Σ.Σ.Ε. 

Αρθρο 50 

Προκαταβολή -Χρηματικές Διευκολύνσεις 

50.1 Στο τακτικό προσωπικό μπορεί να χορηγηθεί κατά 
την κρίση του Διοικητικού Συμβουλίου και ανάλογα με 
την πρόοδο της Επιχείρησης, ύστερα από αίτηση του 
ενδιαφερομένου και απόφαση του Οικονομικού Προϊ¬ 
σταμένου της ΔΕΥΑΔ, χορήγηση προκαταβολής όπως 
ορίζεται αυτή κάθε φορά από την συλλογική σύμβαση 
της ΠΟΕ-ΔΕΥΑ. 

50.2 Η παραπάνω προκαταβολή επιστρέφεται στην 
Επιχείρηση σε άτοκες μηνιαίες δόσεις το πολύ σε 24 
μήνες από τη χορήγησή του με παρακράτηση κάθε μήνα 
από τις αποδοχές του εργαζομένου. Στον χρόνο που ο 
εργαζόμενος πρέπει να εξοφλήσει την προκαταβολή, 
δεν δικαιούται άλλη. 

50.3 Για την ασφάλεια της παραπάνω προκαταβολής, 
ο εργαζόμενος εκχωρεί στην ΔΕΥΑΔ από το εφάπαξ 
βοήθημα του, που παίρνει όταν φύγει από την υπηρεσία, 
ποσό που είναι ίσο με την προκαταβολή πού πήρε και 
με τόκο που θα ορίζεται κάθε φορά από την ισχύουσα 
νομοθεσία ύστερα με απόφαση του Δ.Σ. 

50.4 Αν για οποιαδήποτε αιτία λυθεί η υπαλληλική 
σχέση, το υπόλοιπο της προκαταβολής που οφείλει 
ο εργαζόμενος, πρέπει να το επιστρέφει αμέσως. Σε 
περίπτωση που ο εργαζόμενος δικαιούται οποιαδήποτε 
χρηματική παροχή από την επιχείρηση, αυτή συμψηφί¬ 
ζεται στην οφειλή της προκαταβολής. 

50.5 Η ΔΕΥΑΔ μπορεί να δίνει ως προκαταβολή, ποσό 
που ίσο με μισθούς τριών (3) μηνών σε κάθε εργαζόμενο 
μετά από αίτηση του. Το ύψος του ποσού προκαταβολής 
ρυθμίζεται με απόφαση του Διοικητικού Συμβουλίου ή 
με την Σ.Σ.Ε της ΠΟΕ-ΔΕΥΑ. 

ΚΕΦΑΛΑΙΟ Ε' 

ΠΕΙΘΑΡΧΙΚΟ ΔΙΚΑΙΟ 
Αρθρο 51 

Πειθαρχικές Παραβάσεις 

51.1 Κάθε παράβαση υπηρεσιακού καθήκοντος, που 
οφείλεται σε πρόθεση ή βαριά αμέλεια του εργαζόμε¬ 
νου, αποτελεί πειθαρχικό παράπτωμα. 

51.2 Το υπηρεσιακό καθήκον προσδιορίζεται με βάση 
τις υποχρεώσεις που απορρέουν για το προσωπικό από 
τη σύμβαση εργασίας (Ε.Κ.Υ), τις οδηγίες και διαταγές 
των ιεραρχικά προϊσταμένων καθώς και από τη φύση 
της υπηρεσίας κάθε ειδικότητας και θέσης, όπως το 
περιεχόμενο της καθορίζεται από τους κανόνες επιστή¬ 
μης και τέχνης από τους κανόνες της κοινής πείρας, 
από τις συνήθειες που έχουν παγιωθεί στη Επιχείρηση 
και τους κανόνες της καλής πίστης και του κοινωνικού 
σκοπού που εξυπηρε-τεί η Δ.Ε.Υ.Α.Δ. 

Άρθρο 52 

Πειθαρχικά Παραπτώματα 

52.1 Οι σχέσεις της ΔΕΥΑΔ με το προσωπικό βασί¬ 
ζονται στην αμοιβαία εμπιστοσύνης και στην επιθυμία 
στενής και ειλικρινούς συνεργασίας. Προϋπόθεση της 
αμοιβαίας αυτής εμπιστοσύνη και συνεργασίας αποτελεί 
η πιστή τήρηση των όρων του παρόντος κανονισμού. 

52.2 Πειθαρχικό παράπτωμα συνιστά κάθε υπαίτια 
πράξη ή παράλειψη του εργαζομένου που αποτελεί 
παράβαση υπηρεσιακού καθήκοντος ή αντίκειται στην 
υπηρεσιακή τάξη ή είναι επιζήμια στα συμφέροντα της 
Δ.Ε.Υ.Α.Δ. 

52.3 Το υπηρεσιακό καθήκον προσδιορίζεται από τον 
Ε.Κ.Υ, τις οδηγίες και τις διατάξεις των ιεραρχι-κά προ¬ 
ϊσταμένων, καθώς και από τη φύση της υπηρεσίας κάθε 
ειδικότητας και θέσης όπως το περιεχόμενο καθορίζεται 
από τους κανόνες της επιστήμης και της τέχνης, από 
τους κανόνες της κοινωνικής πείρας και τους κανόνες 
της καλής πίστης και του κοινωνικού σκοπού που εξυ¬ 
πηρετεί η Δ.Ε.Υ.Α.Δ. 

52.4 Ενδεικτικά πειθαρχικά παραπτώματα είναι: 

• Η αναξιοπρεπής και ανάρμοστη συμπεριφορά και 
διαγωγή μέσα στην υπηρεσία τόσο απέ-ναντι σε υφι¬ 
σταμένους, προϊστάμενους όσο και σε τρίτους. 

• Η αδιαφορία, η αμέλεια, η ατελής εκτέλεση, η αδι¬ 
καιολόγητη αποχή ή η άρνηση εκτέλεσης της εργασίας 
που έχει ανατεθεί στον εργαζόμενο. 

• Η αδικαιολόγητα καθυστερημένη προσέλευση ή 
πρόωρη αποχώρηση από την εργασία, καθώς και η 
αδικαιολόγητη διακοπή της. 

• Η παράλειψη άσκησης του επιβεβλημένου υπηρε¬ 
σιακού ελέγχου. 

• Η με οποιοδήποτε τρόπο δυσφήμιση της επιχείρη¬ 
σης και του προσωπικού της. 

• Η φθορά από εγκατάλειψη ή κακή χρήση, η απώλεια 
αντικειμένων (υλικά, εργαλεία, μη-χανήματα κ.λ.π.) που 
αποτελούν περιουσία της επιχείρησης καθώς και η μη 
έγκαιρη αναφορά στους προϊσταμένους της φθοράς ή 
της απώλειάς των. 

• Η κατάθεση ανακριβών στοιχείων για την προσωπική 
ή οικογενειακή κατάσταση, με σκοπό την λήψη οποιων- 
δήποτε επιδομάτων ή παροχών. 

• Η επέμβαση στους εγκατεστημένους μετρητές χω¬ 
ρίς εντολή του αρμόδιου τμήματος. 

• Η χρησιμοποίηση τρίτων προσώπων για απόκτηση 
εύνοιας υπηρεσιακής. 

• Η αποσιώπηση πειθαρχικών παραπτωμάτων ή πλημ¬ 
μελούς εκτέλεσης καθηκόντων των υφισταμένων από 
τους προϊστάμενους. 

• Η υπεξαίρεση των περιουσιακών στοιχείων της 
Δ.Ε.Υ.Α.Δ. 

• Η χρησιμοποίηση υπηρεσιακών πληροφοριών που 
κατέχει ο εργαζόμενος για δική του ωφέλεια, ή ωφέλεια 
προσώπων που συνδέονται με αυτόν. 

• Η άμεση ή η έμμεση συμμετοχή σε δημοπρασία 
ανάθεσης έργου ή προμηθειών της επιχείρησης. 

• Η μη τήρηση του ωραρίου εργασίας που έχει ορι- 
σθεί. 

• Η άρνηση εκτέλεσης εντολής για μετακίνηση από 
γραφείο σε γραφείο παρεμφερές και εφόσον δεν δημι- 
ουργείται βλαπτική μεταβολή των συνθηκών εργασίας 
για τον εργαζόμενο. 

• Η χρησιμοποίηση περιουσιακών στοιχείων της επι¬ 


χείρησης που είναι εμπιστευμένα στον εργαζόμενο για 
διεκπεραίωση ξένων με την επιχείρηση έργων, ή η ιδι¬ 
οποίηση περιουσι-ακών στοιχείων της Δ.Ε.Υ.Α.Δ. 

• Η τέλεση σε βάρος της Δ.Ε.Υ.Α.Δ. ενός από τα ποινι¬ 
κά αδικήματα που αποτελούν κώλυμα πρόσληψης, σύμ¬ 
φωνα με το άρθρο 34 του παρόντος Κανονισμού. 

• Η εισαγωγή και χρήση στους χώρους και θέσεις ερ¬ 
γασίας οινοπνευματωδών ποτών, ναρκωτικών ή άλλων 
τοξικών ουσιών, καθώς και η εισαγωγή όπλων ή άλλης 
φύσεως αντικειμένων απαγορευμένων από το νόμο. 

• Η προσέλευση προς εκτέλεση εργασίας σε κατά¬ 
σταση μέθης. 

• Η χαρτοπαιξία και λοιπά παίγνια κατά την διάρκεια 
της εργασίας. 

• Η συστηματική και εσκεμμένη μείωση της αποδό- 
σεως εργαζομένων με σκοπό να εξαναγκασθεί η εται¬ 
ρεία να τους απολύσει ή να τους παράσχει μη νόμιμα 
ωφελήματα. 

• Η μη τήρηση από τον οδηγό του οχήματος ή χειρι¬ 
στή του μηχανήματος της εταιρείας σε καλή κατάσταση 
και η αδιαφορία αυτού για άμεση επιδιόρθωση από το 
συνεργείο οποιοσδήποτε παρουσιαζόμενης βλάβης. 

• Η μη κανονική συμπλήρωση των δελτίων παραλαβής 
και παραδόσεως εμπορευμάτων ή έργων της εταιρείας. 

• Κάθε παράβαση του παρόντος Κανονισμού, όπως 
και κάθε άλλου κανονισμού της Επιχείρησης ή των απο¬ 
φάσεων και εντολών της Διοίκησης, του Διευθυντή και 
των Προϊσταμένων των τμημάτων. 

• Παραπτώματα τα οποία δεν προβλέπονται από τον 
παρόν άρθρο και διαπράττονται από το προσωπικό, 
κατατάσσονται σε μία από τις περιπτώσεις που αυτά 
συμπεριλαμβάνουν και μάλιστα στην πλέον ανάλογη ή 
παρεμφερή προς τα ανωτέρω παραπτώματα. 

Άρθρο 53 

Πειθαρχικές Ποινές 

53.1 Κάθε πειθαρχικό παράπτωμα έχει σαν άμεση συ¬ 
νέπεια την επιβολή πειθαρχικής ποινής. 

53.2 Για το ίδιο πειθαρχικό παράπτωμα επιτρέπεται 
να επιβληθεί μόνο μια φορά πειθαρχική ποινή. 

53.3 Πειθαρχική ποινή δεν επιβάλλεται για πειθαρχικό 
παράπτωμα που δεν προβλέπεται από τον παρόντα 
Κανονισμό. 

53.4 Η δίωξη και η τιμωρία για κάθε πειθαρχικό πα- 
ράπτώμα αποτελεί υπηρεσιακό καθήκον. 

53.5 Οι πειθαρχικές ποινές είναι: 

Α) Η προφορική ή γραπτή παρατήρηση. Επιβάλλεται 
για παραπτώματα των μισθωτών μικρής σημασίας. Εί¬ 
ναι η ελαφρότερη από τις πειθαρχικές ποινές (καθαρά 
ηθική). 

Β) Η έγγραφη επίπληξη. Είναι η αμέσως σοβαρότερη 
ποινή. Επιβάλλεται για βαρύτερα πειθαρχικά πα-ραπτώ- 
ματα των μισθωτών και σε περίπτωση υποτροπής των 
παραπτωμάτων που τιμωρούνται με παρατήρηση. 

Γ) Το πρόστιμο μέχρι και τις αποδοχές δύο μηνών. 
Επιβάλλεται σε βαρύτερα πειθαρχικά παραπτώματα. 

Δ) Η προσωρινή απόλυση (αργία) μέχρι τρεις μήνες 
σε κάθε ημερολογιακό έτος. Επιβάλλεται σε σοβαρά 
πειθαρχικά παραπτώματα, που διαπράττονται καθ’ υπο¬ 
τροπή. 

Ε) Η οριστική απόλυση. Επιβάλλεται όταν ο εργαζό¬ 
μενος: 

• διαπράξει σε βάρος της Δ.Ε.Υ.Α.Δ. ένα από τα ποινικά 
αδικήματα που αποτελούν κώλυμα πρόσληψης και 

• τιμωρηθεί πέντε φορές μέσα σε ένα έτος με ποινή 
προστίμου ή προσωρινής παύσης ή και τα δύο είδη 
ποινής. 

53.6 Ο χαρακτηρισμός της βαρύτητας των πειθαρχι¬ 
κών παραπτωμάτων γίνεται από τα πειθαρχικά όργανα 
στα πλαίσια της καλής πίστης, των συναλλακτικών συ¬ 
νηθειών και των χρηστών ηθών. 

Άρθρο 54 

Πειθαρχικές Διαδικασίες 

54.1 Τα πειθαρχικά όργανα διακρίνονται σε μονομελή 
και πολυμελή. 

54.2 Μονομελή όργανα είναι: 

Α) Ο Διευθυντής για όλο το προσωπικό. 

Β) Οι Προϊστάμενοι Τμημάτων για το προσωπικό που 
υπάγεται στο τμήμα τους. 

Ο Διευθυντής και οι Προϊστάμενοι Τμημάτων δικαιού¬ 
νται να επιβάλλουν τις πειθαρχικές ποινές της προφορι¬ 
κής ή γραπτής παρατήρησης, της έγγραφης επίπληξης 
και του προστίμου μέχρι τις αποδοχές: 

• Δύο μέχρι πέντε ημερών ο προϊστάμενος Τμήμα¬ 
τος. 

• Οκτώ ημερών ο Διευθυντής 

54.3 Τα πολυμελή πειθαρχικά όργανα είναι: 

Α) Το πενταμελές πειθαρχικό Συμβούλιο που συγκρο¬ 
τείται από τον Πρόεδρο του Δ.Σ. της Δ.Ε.Υ.Α.Δ. δύο μέλη 
του διοικητικού Συμβουλίου, που ορίζονται από αυτό, 
τον Διευθυντή και τον Προϊστάμενο του τμήματος στο 
οποίο ανήκει ο εργαζόμενος που παραπέμπεται. 

Β) το Διοικητικό Συμβούλιο της Επιχείρησης το οποίο 
μπορεί να επιβάλλει όλες τις ποινές που προβλέπονται 
από το άρθρο 49. Δηλαδή από την προφορική παρατή¬ 
ρηση μέχρι και την οριστική απόλυση. 

54.4 Το πρόστιμο υπολογίζεται επί των τακτικών 
αποδοχών και παρακρατείται από τον πρώτο μετά την 
απόφαση μήνα. 

54.5 Οι τιμωρημένοι με προσωρινή ή οριστική απόλυση 
τίθενται εκτός υπηρεσίας αμέσως μόλις τους κοινοποι¬ 
ηθεί η τελεσίδικη απόφαση. 

54.6 Οι πειθαρχικές παραβάσεις των Προϊσταμένων 
των τμημάτων τιμωρούνται με απόφαση του Διοικητικού 
συμβουλίου ύστερα από εισήγηση του Διευθυντή. 

54.7 Οι πειθαρχικές παραβάσεις του Διευθυντού τι¬ 
μωρούνται με απόφαση του Διοικητικού Συμβουλίου 
της Επιχείρησης ύστερα από εισήγηση του Προέδρου 
της Δ.Ε.Υ.Α.Δ. 

54.8 Το Διοικητικό συμβούλιο μπορεί να εξετάζει πει¬ 
θαρχικά παραπτώματα σε πρώτο βαθμό και σε δεύτερο 
κατόπιν εφέσεως του τιμωρηθέντος. 

54.9 Για της επιμέτρηση της ποινής λαμβάνεται υπόψη 
η προηγούμενη συμπεριφορά του εργαζόμενου, το ύψος 
της υλικής ή ηθικής βλάβης που έχει υποστεί η επιχεί¬ 
ρηση, τυχόν υποτροπή ή συρροή παραπτωμάτων. 

54.10 Σε περίπτωση συρροής παραπτωμάτων επιβάλ¬ 
λεται η ποινή που αντιστοιχεί στο βαρύτερο πα-ρά- 
πτωμα. 

Αρθρο 55 

Απολογία 

55.1 Με εξαίρεση την προφορική ή γραπτή παρατή¬ 
ρηση, καμία πειθαρχική ποινή δεν επιβάλλεται χωρίς 


προηγούμενη έγγραφη, επί αποδείξει κλήση σε απολο¬ 
γία του εργαζομένου. 

55.2 Η απολογία υποβάλλεται μέσα σε πέντε (5) ημέ¬ 
ρες από της επιδόσεως της έγκλησης. Εάν παρέλθει η 
προθεσμία αυτή χωρίς να συνταχθεί απολογία, τότε 
λαμβάνεται η πειθαρχική απόφαση η οποία κοινοποιεί¬ 
ται με απόδειξη στον καταδικασθέντα. 

55.3 Η κλήση σε απολογία αναφέρει το πειθαρχικό 
αδίκημα για το οποίο κατηγορείται ο εργαζόμενος. 

55.4 Ο εργαζόμενος μέσα σε πέντε (5) ημέρες από της 
κοινοποιήσεως σε αυτόν της πειθαρχικής απόφασης, 
δικαιούται να ασκήσει έφεση ενώπιον του Διοικητικού 
Συμβουλίου προσκομίζοντας νέα στοιχεία. 

55.5 Οι πειθαρχικές αποφάσεις πρέπει να είναι επαρ- 
κώς δικαιολογημένες, να περιέχουν τα πραγματικά περι¬ 
στατικά του πειθαρχικού παραπτώματος και τον χρόνο 
που έγινε αυτό. 

55.6 Το Διοικητικό Συμβούλιο μπορεί με απόφαση του, 
να αναθέσει σε ένα από τα μέλη του τη διενέργεια ένορ¬ 
κης διοικητικής εξέτασης. Ο Αναλαμβάνων το εν λόγω 
έργο, πρέπει εντός μηνάς να υποβάλλει στο Διοικητικό 
Συμβούλιο το πόρισμα τη εξέτασης. 

Αρθρο 56 
Βιβλίο Ποινών 

56.1 Το Γ ραφείο Γ ραμματείας τηρεί βιβλίο ποινών στο 
οποίο οφείλει να αναγράφει: 

• Το ονοματεπώνυμο του μισθωτού στον οποίο επι¬ 
βλήθηκε η ποινή. 

• Η αιτία επιβολής της ποινής. 

• Η ημερομηνία παρακράτησης του προστίμου και ο 
αριθμός της σχετικής απόφασης. 

• Το είδος της ποινής. 

56.2 Οι ποινές που επιβάλλονται κατά τα ανωτέρω, 
κοινοποιούνται γραπτώς στους μισθωτούς που αφο¬ 
ρούν, οι οποίοι υπογράφουν για την παραλαβή των 
σχετικών εγγράφων. 

56.3 Η απόφαση της επιβολής πειθαρχικής ποινής 
κατατίθεται σε αντίγραφο στο ατομικό μητρώο του 
εργαζομένου. 

Αρθρο 57 

Παραγραφή Πειθαρχικών Παραπτωμάτων 

57.1 Τα πειθαρχικά παραπτώματα παραγράφονται εάν 
περάσει ένας χρόνος από την ημέρα διάπραξης εφόσον 
έγιναν γνωστά στα όργανα που ασκούν την πειθαρχική 
δίωξη. Διαφορετικά μετά ένα έτος από την ημέρα που 
έλαβαν γνώση τα όργανα αυτά. 

57.2 Η παραγραφή προγενέστερου πειθαρχικού πα¬ 
ραπτώματος αναβάλλεται για όσο χρόνο διαρκεί η πει¬ 
θαρχική διαδικασία που κινήθηκε για μεταγενέστερο 
παράπτωμα. 

57.3 Πειθαρχικό παράπτωμα που έχει παραγραφεί και 
διατυπώνεται στη διερεύνηση άλλου παραπτώματος, 
λαμβάνεται υπόψη στο μέγεθος της ποινής που τυχόν 
θα επιβληθεί. 

57.4 Όταν ασκηθεί πειθαρχική δίωξη και κλήση σε 
απολογία το παράπτωμα παραγράφεται αν μέσα σε ένα 
έτος από την κλήση σε απολογία δεν εκδοθεί απόφαση 
αρμοδίου πειθαρχικού οργάνου. 

57.5 Το Διοικητικό Συμβούλιο μπορεί να συγκροτεί 
εξεταστική επιτροπή για κάθε περίπτωση σοβαρού 
πειθαρχικού παραπτώματος που θα ερευνά όλες τις 

εκδοχές και τις πτυχές κατά την κρίση της. Η εξετα¬ 
στική επιτροπή συγκροτείται από μέλη του Δ.Σ. και 
από υπηρεσιακούς παράγοντες. Η εξεταστική επιτροπή 
προβαίνει σε κάθε ενέργεια που κρίνει απαραίτητη για 
τη διερεύνηση του πειθαρχικού παραπτώματος. Μετά 
το πέρας των ενεργειών της, υποβάλλει πόρισμα στο 
Διοικητικό Συμβούλιο που αξιολογεί και κρίνει ελευθέ- 
ρα μαζί με τα υπόλοιπα στοιχεία για την έκδοση της 
απόφασής του, χωρίς να δεσμεύεται από αυτό. 

57.6 Η κίνηση της πειθαρχικής δίωξης και η εμβολή 
πειθαρχικής ποινής καθώς και της ποινής της οριστικής 
απόλυσης είναι ανεξάρτητη από την κίνηση της ποινικής 
δίωξης ακόμα και σε περιπτώσεις που ο νόμος προα¬ 
παιτεί την υποβολή μήνυσης ή έγκλησης. 

57.7 Η έκδοση αμετάκλητης αθωωτικής απόφασης 
ποινικού δικαστηρίου δίνει το δικαίωμα στον εργαζό¬ 
μενο που τιμωρήθηκε με ποινή οριστικής απόλυσης να 
ζητήσει με αίτηση του την επανάληψη της πειθαρχικής 
διαδικασίας από το Διοικητικό Συμβούλιο. 

ΚΕΦΑΛΑΙΟ ΣΤ' 

ΑΠΟΛΥΣΗ ΠΡΟΣΩΠΙΚΟΥ - ΛΥΣΗ ΤΗΣ ΕΡΓΑΣΙΑΚΗΣ 
ΣΧΕΣΗΣ 

Άρθρο 58 

Αυτοδίκαιη Λύση της Εργασιακής Σύμβασης 

58.1 Η σύμβαση εργασίας λύεται αυτοδίκαια και χωρίς 
προειδοποίηση ή καταγγελία την ημέρα που ο εργα¬ 
ζόμενος θα συμπληρώσει όλες τις προϋποθέσεις για 
συνταξιοδότηση λόγω γήρατος, όπως αυτές καθορί¬ 
ζονται και απαιτούνται από τους ισχύοντες κάθε φορά 
Νόμους. 

58.2 Αν ο εργαζόμενος παρά τη συμπλήρωση του ορί¬ 
ου ηλικίας δεν συγκεντρώσει τις απαιτούμενες ημέρες 
εργασίας για τη συνταξιοδότηση του, το Διοικητικό 
Συμβούλιο, μετά από αίτηση του, μπορεί να παρατείνει 
την εργασιακή σύμβαση μέχρι την συμπλήρωση των 
ημερών αυτών, όχι όμως πέρα από το 70 έτος ηλικίας 
του και εφόσον το επιτρέπει η υγεία του. 

Άρθρο 59 

Απόλυση Τακτικού Προσωπικού 

59.1 Το τακτικό προσωπικό της Δ.Ε.Υ.Α.Δ. απολύεται 
με απόφαση του Διοικητικού Συμβουλίου και ύστερα 
από γραπτή καταγγελία της εργασιακής σύμβασης στις 
ακόλουθες περιπτώσεις: 

• Αν του επιβληθεί η πειθαρχική ποινή της οριστικής 
απόλυσης. 

• Αν απουσιάσει αδικαιολόγητα από την υπηρεσία 
του επί πέντε (5) συνεχείς εργάσιμες ημέρες ή δέκα (10) 
εργάσιμες ημέρες συνολικά μέσα στο ίδιο έτος. 

• Ο εργαζόμενος απολύεται ή αποχωρεί από την 
εργασία του σε περίπτωση σωματικής ή πνευματικής 
ασθένειας που τον καθιστά ανίκανο για εργασία. Η ανι¬ 
κανότητα πιστοποιείται με γνωμάτευση της αρμοδίας 
επιτροπής του ΙΚΑ ή Κρατικού Νοσοκομείου. 

Αρθρο 60 

Παραίτηση Προσωπικού 

60.1 Το προσωπικό που υπηρετεί στη Δ.Ε.Υ.Α.Δ. δικαι¬ 
ούται να παραιτηθεί οποτεδήποτε, με υποβολή γραπτής 
δήλωσης στο Διοικητικού Συμβούλιο της επιχείρησης. 

60.2 Η λύση της εργασιακής σύμβασης επέρχεται 
μετά την πάροδο τριάντα (30) ημερών από την έκδοση 
της απόφασης του Διοικητικού Συμβουλίου ή μετά την 


πάροδο σαράντα πέντε (45) ημερών από την υποβολή 
της αίτησης και την παράλειψη του Διοικητικού Συμ¬ 
βουλίου να εκδώσει απόφαση. Σε περίπτωση σοβαρού 
και σπουδαίου λόγου η λύση της εργασιακής σύμβασης 
επέρχεται την ημέρα γνωστοποίησης του λόγου αυτού 
στον Πρόεδρο και το Διευθυντή της επιχείρησης. 

60.3 Ο εργαζόμενος μπορεί ελεύθερα να ανακαλέσει 
γραπτά την παραίτηση του πριν αυτή εισαχθεί στο 
Διοικητικό Συμβούλιο για συζήτηση. 

60.4 Μετά την έκδοση της σχετικής απόφασης του Δι¬ 
οικητικού Συμβουλίου ο εργαζόμενος μπορεί με νέα του 
δήλωση να ανακαλέσει την παραίτηση του μέσα σε δέκα 
πέντε (15) ημέρες από την έκδοση της απόφασης. 

60.5 Το Διοικητικό Συμβούλιο έχει το δικαίωμα να μην 
αποδεχθεί τη δήλωση ανάκλησης της παραίτησης. 

60.6 Το Διοικητικό Συμβούλιο έχει το δικαίωμα να 
παρατείνει το χρόνο αποχώρησης του εργαζομένου για 
τόσο χρονικό διάστημα όσο είναι απολύτως απαραίτητο 
για την τακτοποίηση των αναγκαίων και ειδικών εκκρε¬ 
μοτήτων που έχουν σχέση με την εργασία του. 

60.7 Ο παραιτούμενος υπάλληλος δεν μπορεί να εγκα- 
ταλείψει τη θέση του πριν παρέλθει ο χρόνος λύσης της 
εργασιακής σύμβασης, μέσα στον οποίο είναι υποχρεω¬ 
μένος να τακτοποιήσει κάθε διαχειριστική, οικονομική ή 
άλλου είδούς εκκρεμότητα με την επιχείρηση. 

Άρθρο 61 

Κίνητρα Εθελούσιας Εξόδου 

61.1 Το προσωπικό της Δ.Ε.Υ.Α.Δ. με σκοπό την διευκό¬ 
λυνση της επιχείρησης για την ανανέωση του προσω¬ 
πικού της, εφόσον, τεθεί από την Επιχείρηση σε συνερ¬ 
γασία με τους εργαζόμενους και εφόσον συντρέχουν 
οι προϋποθέσεις για την συνταξιοδότηση του, έχει τη 
δυνατότητα να αποχωρεί οικειοθελώς από την εργασία 
του πριν τη συμπλήρωση του ανωτάτου ορίου ηλικίας 
για συνταξιοδότηση. 

61.2 Στην περίπτωση αυτή καταβάλλεται ως κίνητρο 
προσθετή αποζημίωση της οποίας το ύψος και ο τρόπος 
καταβολής καθορίζονται με απόφαση του Διοικητικού 
Συμβουλίου της Δ.Ε.Υ.Α.Δ. 

61.3 Η απόφαση του Διοικητικού Συμβουλίου πρέπει να 
είναι γενική και να προβλέπει την καταβολή της ανωτέ¬ 
ρω αποζημίωσης ομοιόμορφα σε όλο το προσωπικό. 

61.4 Για την αποχώρηση και την καταβολή πρόσθε¬ 
της αποζημίωσης απαιτείται υποβολή σχετικής αίτησης 
από το ενδιαφερόμενο, που εγκρίνεται κάθε φορά από 
το Διοικητικό Συμβούλιο της Δ.Ε.Υ.Α.Δ. Το Διοικητικό 
Συμβούλιο μπορεί να απορρίψει την αίτηση αν το επι¬ 
βάλλουν οι ανάγκες της υπηρεσίας ή δεν το επιτρέπει 
η οικονομική κατάσταση της επιχείρησης. 

ΚΕΦΑΛΑΙΟ Ζ' 

ΑΛΛΕΣ ΔΙΑΤΑΞΕΙΣ 
Άρθρο 62 

Μετάταξη Προσωπικού που Κατέχει Οργανικές Θέ¬ 
σεις 

62.1 Μεταβολή του κλάδου ή της κατηγορίας ή της 
ειδικότητας που ανήκει ο μισθωτός (μετάταξη) γίνεται 
από το Διοικητικό Συμβούλιο της Επιχείρησης ύστερα 
από αίτηση του ενδιαφερομένου, εφόσον υπάρχει κενή 
θέση και ο μετατασσόμενος έχει τα προσόντα για την 
κατάληψη θέσης στην οποία μετατάσσεται. 

62.2 Για τη μετάταξη θα πρέπει να εκφράσουν γρα- 

πτώς τις απόψεις τους ο Διευθυντής της Επιχείρη-σης 
και ο προϊστάμενος του τμήματος προέλευσης αλλά 
και προορισμού του ενδιαφερομένου. 

Αρθρο 63 

Μετακίνηση Προσωπικού 

63.1 Η οριστική μετακίνηση προσωπικού από το ένα 
τμήμα στο άλλο δεν επιτρέπεται, εκτός αν την επι¬ 
βάλλουν ειδικές ανάγκες της Υπηρεσίας. Η μετακίνηση 
γίνεται με απόφαση του Διοικητικού Συμβουλίου. 

63.2 Επιτρέπεται η προσωρινή μετακίνηση του προσω¬ 
πικού από τμήμα σε τμήμα για εξυπηρέτηση πρόσκαιρων 
έκτακτων αναγκών της επιχείρησης. Η προσωρινή με¬ 
τακίνηση γίνεται, ύστερα από πρόταση των Προϊστα¬ 
μένων με απόφαση του Διευθυντή στην οποία ορίζεται 
η ανάγκη που την επέβαλλε και η διάρκεια παραμονής 
του εργαζομένου στο νέο τμήμα. 

63.3 Επιτρέπεται η μετακίνηση του προσωπικού από 
τμήμα σε τμήμα ή από γραφείο σε γραφείο του ίδιου 
τμήματος με σκοπό αφενός τη σφαιρική ενημέρωση 
του προσωπικού στα ζητήματα του τμήματος του και 
αφετέρου την κάλυψη των έκτακτων αναγκών. 

63.4 Η μετακίνηση από τμήμα σε τμήμα γίνεται με 
απόφαση του Διευθυντή σε συνεργασία με τον Προϊ¬ 
στάμενο Τμήματος, ενώ από το γραφείο σε γραφείο 
πάντοτε κατά την κρίση του προϊστάμενου. 

Αρθρο 64 

Εβδομαδιαία Κανονική Απασχόληση Προσωπικού 

64.1 Το προσωπικό της Δ.Ε.Υ.Α.Δ. εργάζεται εφαρμό¬ 
ζοντας την εκάστοτε ισχύουσα εργατική νομοθε-σία 
ακολουθώντας την ισχύουσα νομοθεσία των ΟΤΑ. 

64.2 Το προσωπικό της Δ.Ε.Υ.Α.Δ. εφαρμόζει τις ημέρες 
επίσημης αργίας και ημιαργίας που ακολουθεί ο ΟΤΑ. 

64.3 Για το προσωπικό που απασχολείται πραγματικά 
τις Κυριακές ή της ημέρες επίσημης αργίας σύμφωνα με 
την προηγούμενη παράγραφο, εφαρμόζονται οι εκάστο¬ 
τε ισχύουσες διατάξεις της εργατικής νομοθεσίας. 

64.4 Ως χρόνος εργασίας θεωρείται αποκλειστικά και 
μόνο εκείνος κατά τον οποίο οι εργαζόμενοι παρέχουν 
πραγματική υπηρεσία που τους έχει ανατεθεί. Συνε¬ 
πώς δεν περιλαμβάνεται στη διάρκεια αυτού ο χρόνος 
μεταβάσεως και επιστροφής στον τόπο εργασίας και 
η αποχώρηση του από αυτόν, καθώς και ο χρόνος που 
καταναλίσκεται προ ή μετά την εργασία για εξωυπηρε- 
σιακή απασχόληση (αλλαγή ενδυμασία κτλ.). 

64.5 Ως νόμιμος χρόνος εργασίας θεωρείται επίσης 
και εκείνος που υπερβαίνει το νόμιμο ωράριο πλην όμως 
οφείλεται σε γεγονός ανωτέρας βίας. 

64.6 Η νόμιμη υπερωριακή απασχόληση είναι υπο¬ 
χρεωτική για τον μισθωτό παντός βαθμού, εφόσον θε¬ 
ωρείται απαραίτητη για την εταιρεία και εφόσον και ο 
μισθωτός είναι σε θέση να εργασθεί, ή δε ενδεχόμενη 
άρνησή του θα προσέκρουε στην καλή πίστη. 

Αρθρο 65 

Ζημιές - Κάλυψη Υπευθύνων 

65.1 Κάθε ζημιά που προκαλείται στην επιχείρηση 
από βαριά αμέλεια των εργαζομένων ή κακή εκτέλεση 
της ανατιθέμενης υπηρεσίας μπορεί να καταλογιστεί 
ολόκληρη ή μέρος της στον υπεύθυνο για τη ζημιά με 
απόφαση του Διοικητικού Συμβουλίου. 

65.2 Σε περίπτωση ατυχήματος, με απόφαση του Δι¬ 
οικητικού Συμβουλίου μπορεί να καλυφθεί μέρος ή σύ¬ 


νολο των δικαστικών εξόδων και εν γένει δαπανών του 
υπευθύνου της Δ.Ε.Υ.Α.Δ. που θα απαγγελθεί σε βάρος 
του ποινική κατηγορία, αν το ατύχημα οφείλεται σε 
ανώτερη βία ή σε συγγνωστή αμέλεια άσχετα από την 
τελική κρίση του Δικαστηρίου. 

65.3 Σε περίπτωση εργατικού ατυχήματος κατά τη 
διάρκεια των εκτελούμενων έργων, η Δ.Ε.Υ.Α.Δ. αναλαμ¬ 
βάνει την κάλυψη των επιβλεπόντων των έργων υπαλ¬ 
λήλων της, με τις προϋποθέσεις της παρα-γράφου 2 
του παρόντος. 

Αρθρο 66 

Επίδοση Εγγράφων στο Προσωπικό 

66.1 Τα έγγραφα της Επιχείρησης που απευθύνονται 
σε οποιοδήποτε εργαζόμενο και έχουν σχέση με την 
εργασία και την υπηρεσιακή του κατάσταση, επιδίδονται 
σ’ αυτόν με ευθύνη του γραφείου γραμματείας. Για το 
σκοπό αυτό το γραφείο γραμματείας τηρεί βιβλίο πα¬ 
ραλαβής εγγράφων, που υπογράφεται από αυτόν που 
παραλαμβάνει το έγγραφο. 

Αρθρο 67 

Μεταβατικές Διατάξεις και Αλλες Ρυθμίσεις 

67.1 Μετά την έγκριση του Κανονισμού αυτού τα στε¬ 
λέχη και όλο το προσωπικό της Δ.Ε.Υ.Α.Δ. τοποθετού¬ 
νται με βάση τα τυπικά και ουσιαστικά προσόντα τους 
στις θέσεις που προβλέπονται από αυτόν. Δεν επιτρέ¬ 
πεται καμιά μεταβολή σε βάρος των εργαζομένων της 
Επιχείρησης σε ότι αφορά τη μισθολογική κατάσταση 
και εξέλιξη τους, κατά την εφαρμογή του παρόντος 
Κανονισμού. 

67.2 Σε περίπτωση μείωσης του αριθμού των οργανι¬ 
κών θέσεων, το τακτικό προσωπικό που θα πλεονάζει 
δεν απολύεται, αλλά παραμένει σαν υπεράριθμο και 
τοποθετείται ανάλογα με την ειδικότητα και τα προ¬ 
σόντα του μέχρι τη συνταξιοδότηση του. 

67.3 Σε περίπτωση στράτευσης προσωπικού της επι¬ 
χείρησης, αυτό διατηρεί τη θέση του και εφαρμό-ζονται 
σ’ αυτό οι εκάστοτε ισχύουσες περί των στρατευομένων 
διατάξεις της εργατικής νομοθεσίας. 

67.4 Κάθε ενδεχόμενη μεταβολή στη νομική μορφή της 
Δ.Ε.Υ.Α.Δ. δεν μπορεί να έχει καμία δυσμενή συνέπεια, 
οικονομική ή διοικητική σε βάρος του προσωπικού, που 
ήδη απασχολείται στη Δ.Ε.Υ.Α.Δ. κατά το χρόνο της 
μεταβολής. 

Αρθρο 68 

Ερμηνεία και Ισχύς του Παρόντος Κανονισμού 

68.1 Η ερμηνεία των διατάξεων του παρόντος Κανο¬ 
νισμού ανήκει στην αρμοδιότητα του Διοικητικού Συμ¬ 
βουλίου της Επιχείρησης. 

68.2 Η τροποποίηση του παρόντος Κανονισμού γίνεται 
με την κάθε φορά προβλεπόμενη νόμιμη διαδι-κασία. 

68.3 Μετά την έγκριση του Κανονισμού πρέπει να χο¬ 
ρηγηθεί με απόδειξη παραλαβής ένα αντίγραφο του σε 
κάθε εργαζόμενο. 

68.4 Αντίγραφο πρέπει να χορηγείται με απόδειξη 
παραλαβής και σε κάθε νεοπροσλαμβανόμενο εργαζό¬ 
μενο στο τακτικό προσωπικό. Η υπογραφή της απόδει¬ 
ξης παραλαβής του αντιγράφου του Κανονισμού έχει 
την αναμφισβήτητη έννοια ότι ο εργαζόμενος έλαβε 
πλήρη γνώση του και τον αποδέ-χεται σαν εργασιακή 
σύμβαση. 

Άρθρο 69 
Τελικές Διατάξεις 

69.1 Ο Κανονισμός αυτός θα αρχίσει να αμέσως μετά 
την έγκρισή του από τα αρμόδια όργανα. Μετά την 
έγκριση και την έναρξη ισχύος του καταργείται κάθε 
προηγούμενος Κανονισμός της Δ.Ε.Υ.Α.Δ. 

Το ύψος της συνολικής δαπάνης είναι 144.324,00€ για 
το χρονικό διάστημα των επόμενων πέντε (5) ετών και 
θα καλυφθεί εξ ολοκλήρου από τον προϋπολογισμό της 
Δ.Ε.Υ.Α.Δ. του Δήμου Δικαίου από τους αντίστοιχους 


Κωδικούς Εξόδων του Προϋπολογισμού που είναι οι 
ακόλουθοι: 60.00.0000 «Αμοιβές καιΈξοδα Προσωπικού», 
60.02.9900 «Παρεπόμενες Παροχές Προσωπικού» και 
60.03.0000 «Εργοδοτικές εισφορές Προσωπικού». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 

Ο Διευθυντής 
ΡΙΖΟΣ ΡΙΖΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Ιηίΐρ: νννννν.θί .- θ-γπβΜ: ννβ&ηηΗδΐθΓ @ 01 . 91 " 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α από την ιστοσελίδα του Εθνικού Τυπογραφείου 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Ολγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πεδιάδος 2 

ΛΕΣΒΟΣ - Πλ.Κωνσταντινουπόλεως 1 


(2410) 597449 
(26610) 89 122 
(26610) 89 105 
(2810) 300 781 
(22510) 46 654 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 


Σε μορφή Οϋ: 

Τεύχος 

Περίοδος 

Ευκο 

Τεύχος 

Περίοδος 

ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ ειδικού ενδιαφέροντος σε μορφή οά-Γοππ και μέχρι 100 σελίδες σε 5 ουτο προσαυξανόμενη κατά 
1 θυΐΌ ανά 50 σελίδες. 

• Η τιμή πώλησης σε μορφή οά-Γοππ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ουτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά : 210 - 4071010, ίεχ : 210 - 4071010 ίπΙθΓΠθΙ: ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβΓπβΙ 


190 € 
225 € 
ΔΩΡΕΑΝ 
160 € 
95 € 
ΔΩΡΕΑΝ 
ΔΩΡΕΑΝ 
33 € 
ΔΩΡΕΑΝ 
645 € 
95 € 
450 € 


Α'(Νόμοι, Π.Δ., Συμβάσειςκτλ.) 225€ 190€ 

Β' (Υπουργικές αποφάσεις κτλ.) 320 € 225 € 

Γ (Διορισμοί, απολύσεις κτλ. Δημ. Υπαλλήλων) 65 € ΔΩΡΕΑΝ 

Δ'(Απαλλοτριώσεις, πολεοδομία κτλ.) 320 € 160 € 

Αναπτυξιακών Πράξεων και Συμβάσεων (Τ.Α.Π.Σ.) 160 € 95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 65€ ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 33 € ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 65 € 33 € 

Ανωτάτου Ειδικού Δικαστηρίου (Α.Ε.Δ.) 10 € ΔΩΡΕΑΝ 

Ανωνύμων Εταιρειών & Ε.Π.Ε. 2.250 € 645 € 

Διακηρύξεων Δημοσίων Συμβάσεων (Δ.Δ.Σ.) 225 € 95 € 

Πρώτο (Α'), Δεύτερο (Β') και Τέταρτο (Δ') - 450 € 

* Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυ¬ 
δρομικά έξοδα. 

* Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β', Δ', Αναπτυ¬ 
ξιακών Πράξεων & Συμβάσεων, Δελτίο Εμπορικής και Βιομηχανικής Ιδιοκτησίας και Διακηρύξεων Δημοσίων Συμβάσεων, η τιμή προ¬ 
σαυξάνεται πέραν του ποσού της ετήσιας συνδρομής έτους 2005, κατά 25 θυτο ανά έτος παλαιότητας και ανά τεύχος, για δε το τεύ¬ 
χος Α.Ε. & Ε.Π.Ε., κατά 30 θυτο. 

* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπρα¬ 
ξης (διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπΙθΓΠθΙ, με την καταβολή των αντίστοιχων πο¬ 
σών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρο¬ 
μής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















